
Izjava 


U pogledu čudesa, objavljenja, milosti te ostalih 
dogođaja, koji se u ovome životopisu spominju, pod- 


.Jažemo se sudu Svete Stolice u smislu odredaba Sv. 
.O. Pape Urbana VIII svete uspomene. 





Putokaz 


Kad se molimo Gospi Lurdskoj, kad putujemo 
u Lutd ili u koje lurdsko proštenište u domorini, 
tada nam se čeznutljiv pogled otimlje samo za lije- 
pim kipom Marijinim, za njezinim Rk nebu uzdignu- 
tim očima i lijepo sklopljenim rukama. Kroz te po- 
božne oči hoćemo da prodremo u srce naše dobre 
Majke ne bi li ga sklonuli da nam usliša molitvu, 
da nam sa srca digne kamen radi kojega smo joj 
došli u posjete. Među hiljadama pobožnika koji za- 
jedno s nama dižu ruke R bijeloj Gospi sa pojasom 
plavim, kao da i ne opažamo one djevojčice Roja 
se stisnula do nogu Marijinih, a u ispruženim ruka- 
ma drži krunicu, jedino što zna i ima. Već je prošlo 
više od sedamdeset i pet godina otkako ta mala 
pastirica iščezava u sjaju Gospine slave! Hiljade i 
hiljade dolaze i odlaze, a da nju sitnu i ne opaze. 
Ali njoj kao da to nije žao. Ta gledajte je kako je 
utonula u ljepotama svoje Kraljice! Kako ne vidi i 
ne čuje ništa nego Nju, i samo Nju! I upravo taj 
ljubavni žar za dragu Gospu privlači naše poglede. 
Iza kako smo se napjevali i namolili pred Gospi- 
nim kipom i u vrućim joj suzama isplakali srce svoje, 
promotrit ćemo sada i ovo siroče do Njezinih nogu. 
Ta to je Bernardica, mala lurdska pastirica, vijesnica 
Gospinih odredaba, Njena vjerna pouzdanica! Skoro 
bi joj čovjek zavidio na tolikoj časti i sreći! Ali, 

proći će nas svaka zavist kad je samo malo bolje 
pogledamo. Ta ona je tako mala, čedna i skromna 


da prije izazivlje sažaljenje, nego zavist. Ipak, o sa- 


žaljenju nema tu govora! Bernardica je sada velika 
svetica Crkve katoličke, ona je ponos svakoga ka- 


toličkog srca, osobito onoga koje žarko plamti za. 
Gospu, kraljicu svake lijepe ljubavi! Rekli smo da | 


ćemo ovo dijete Marijino malo bolje pogledati, da 
ćemo je upoznati. Govorit ćemo dakle o Bernardi- 
činom visokom plemstvu i slavnim joj pradjedovima, 
o njezinoj naobrazbi i velikim sposobnostima, na- 
pokon o njezinim velikim djelima na polju kršćan- 
ske kulture i prosvjete. Zatim ćemo opjevati njezina 
silna pokornička djela, pa njezine časti i službe u 
redovničkoj zajednici. Svakako će biti najzanimivija 
ona poglavlja koja će prodirati u čudnovati sastav 
njezine duše, u vrlo istančana osjetila i fine živce 
— ta radi se o čudesima, ushićenjima, o životu jedne 
glasovite svete vidjelice — ehkstatičarke... 

Ali jao! Kako da o svemu tome govorimo, 
“ Rad ništa od svega toga nema u životu naše male 
Bernardice! U nje je samo Gospina Rrunica i — 
ništa više. Ona je posve obično, vrlo siromašno di- 
jete, posve obična pirenejska pastirica, a kasnije 
posve obična, mala redovnica. 

Tako? A odakle ona zanimljiva lurdska uka- 
zanja? Zar nije Bernardica ipak imala neke pret- 
postavke ili preduvjete u svojoj mašti, živcima, u 
velikoj vjerskoj i mističnoj istančanosti? Ta to traži 
narav same stvari!... 

Da, narav traži, ali ovdje u našem pitanju nije 
ništa naravno, nego sve vrhunaravno. Svi lurdski 
dogođaji bili su, i još su uvijek čisto čudo Božje 





milosti, bez ikakve primjese naravnih sredstava. Po- 
sve vrhunaravno odabranje neukoga siromašnog 
djeteta da raširi slavu presvete Djevice. 

Svijetom i životom vladaju prirodni zakoni, a 
iza tih prirodnih zakona stoji vječni i svemogući 
Bog koji može u njih zahvatiti Rad hoće i kako 
hoće. Samo tko vjeruje u taj vrhunaravni poredak, 
može da se dade na promatranje Bernardičina ži- 
vota. To je jedini putokaz, i bez njega ne možemo 
se ovdje ni s mjesta pomaknuti. Priroda je Rod Ber- 
nardice bila vrlo škrta, gotovo okrutna. Kao da se 
hotice povukla s njezine životne pozornice, samo 
da vrhunaravni zahvat Božje svemogućnosti sine u 
što jačem i jasnijem svijetlu. 

Zlatna knjižica Nasljeduj Krista kaže: ,Kad bi 
djela Božja bila takova da ih ljudski razum lako 
shvaća, ne bi se moglo reći da su divna i neizre- 
civa“ (4 XVIII). 

Dakle! Ponizna vjera u vrhunaravni red Božje 
uprave neka bude i nama putokaz u opisivanju Ber- 
nardičina života. 


= 





SVETA BERNARDICA SUBIRU 


TITO TOOL TI OOO OOO UIIIVJI 


Prvi susret 


Željeznica juri zelenim: sagom livada koje su 
urešene skupovima staroga otmenog drveća, a raz- 
dijeljene ogradama kao da smo u Engleskoj. Po li- 


.vadama pasu bijele Rravice, a i isto tako bijele ko- 


koši oživljavaju zelenu travicu. Zrak je tako vedar 
i svjež da se vide obale daleke Loare, a nad njom 
diže se tanka maglica koja cijelom prizoru daje boju 
i milinu vječnih uranaka. To je francuska pokrajina 
Niverne! ' 

A eto, tu je i grad Never, po staroj nekoj pre-: 
daji ,grad redovnica“. Sjeo taj lijepi grad na onaj 
najljepši zavoj mirne Loare i sav odjekuje zvonja- 
vom i radošću. Kao da je ta umilna zvonjava do- 
vabila samostan Sv. Žildarda ovamo, te je sišao sa 
zelenoga brdašca ovamo, skoro pred same željez- 
ničke tračnice. Da nema onoga saga zelene tratine, 
mogao bi možda rukom dohvatiti zid samostanske 
Rlauzure. Ali nemoj se prestrašiti riječi: Rlauzura! 
Ta ovaj zid nema ništa neugodna ni strašna! Ni po 
visini, ni po boji! Lijep je to oniski zidić kao u ka- 
Rva, cvijećem obrasla, vrtića. 

Ugao zida što smo ga sa željeznice htjeli do- 
hvatiti, zatvara neki mali oratorij, a u jednom kutu 
bijeli Gospin kip. Gospa je posve bijela, nježno se 
i zagonetno smiješi, a ruke je prijazno raširila. Stani 
i razmatraj — tako je lijep taj kip francuske ,Gospe 

od zdravlja“! Ali ne. Zasad ga ostavi, ta i onako 
će te Bernardica još jedanput Rk njemu dovesti. Po- 
zdravi Gospu i pođi da posjetiš kapelu samostana 
koja se podigla tamo iznad ulaza. 

Napola je uzidana u veličanstveni četverokut 
samostanske zgrade iz koje izbija samo nježna ap- 
sida. Lijepa je to gotska kapelica, šira od osrednje 
seoske crkve, a daje osjećaj mira i vedrine. 

Neprestano čuješ korake... Nekako su užurbani 
kao od važnoga posla, a ipak hkrilati i lagani kao 
dah mladih redovnica. Ta to su sestre, odjevene 
crno i bijelo, a lice im je okruženo elipsom bijeloga 
platna koje je produljeno u dvije vrpce na prsima... 
Obavile su kratku molitvu pa već idu, jer ih zovu 
djela milosrđa. Ta zovu se , Sestre milosrđa od Nevera“. 

Ali evo, ona jedna tamo ne miče se... Zaspala 
je u lijesu od zlata i stakla u dnu desne galerije, a 
kod oltara Marijina... 

Na strunjači od bijelog atlasa ispružila se po- 
sve malena, a sitne nožice Rao u djeteta, jedva u 
crnim čarapama proviruju ispod oRrajka jako na- 
borane redovničke haljine. Malo se nagnula na li- 
jevo tako da joj na ramenu počiva lice kome je 
prevlaka voskom dala živ mladenački izgled. Čini 
ti se da diše, ali dahom tako laganim da joj se i 
ne nadižu sklopljene ruke koje je također oživjela 
voštana prevlaka. 

To je Bernardica. 

To je ona kojoj je ljepota s onu stranu vječ- 
nosti bila sadržaj cijeloga života. 

To je sveta Bernardica... 

Draga svetice! Tvome tajnovitom životu pola- 
zimo u posjete. Vodi nas. 


Direnejska pastirica 


Na glavu zelenoga brdašca, u njezinu rasjelinu, 
kao na dno male lađice stisnulo se selo Bartre. Smi- 
ješi se ono između dva obronka obrasla hrastovima. 
Put iz Lurda do toga malog raja dug je tri Rilo- 
metra. ' 

Na ovako lijepom položaju zamišljat će čitalac 
kakav plemićki dvorac ili barem Rakvu slikovitu 
tvrđavu. Ali ne! Nekoliko kućica razbacano je ovdje 
bez ikakve simetrije ne pitajući što je desno, što li 
lijevo. Među ovim kućicama je i stara, ali lijepo ob- 
novljena crkva, a sve skupa sasuto je među staze i 
putove koje i najmanja kiša učini strašno blatnima. 
Selo ima tri stotine stanovnika. 

Na obroncima male ove dolinice marljiva stada 
utonuše njuškama u zelenu travu. Landeske su to 
kravice nježnih rogova i plave dlake, pa one bre- 
tonske, obučene crno i bijelo, no ipak ima najviše 
runastih debelih ovčica što pasu marljivo, ali tako 
nepomično kao da je bijelo kamenje niknulo iz zemlje. 

Na jugu, čini ti se posve blizu, uspraviše se 
pred tobom orijaški vrhunci Pireneja, u ovom Rraju 
nazvanih Biguri. Tu je Pik di Zer, zatim kao igla 
šiljasti Pik di Midi, a napokon vršak Arbizona i 
Nurijela. 

Sve su to brda s visinom od dvije do tri hi- 
ljade metara, a ipak su tako bliska i prijatna da ti 

se njihovo. zelenilo čini posve prozirno. Tamne nji- 
hove doline i strašne uspone učinio je taj mali Bar- 
tre posve prijaznima, ta stisnuo se među dvije oRkru- 
gle linije njihovih bokova. 

Godina je 1857. 

Svršena je obuka u katekizmu. Djevojčice umo- 
tane kapilejima (pletenim rupcima sa nekom vrsti 
kukuljice) silaze iz crkve koja je na maloj uzvisini. 
Nadaleko odmijeva zuj njihova čavrljanja i klop- 
kanje drvenih cokulica. Jedna od djevojčica žuri se 
posve sama prema onoj velikoj bijeloj kući što je 
na kraju drugoga uličnog zaokreta, a okrenuta je 
prema župnom stanu. Djevojčica je mirna i ozbilj- 
na, a može joj biti kojih deset godina; tako barem 
izgleda... Ima velike, crne duboke oči, izrazite lične 
jabučice i oširoRka usta. 

Mladi župnik, velečasni gospodin Ader, prošao 
je iza obuke Rraćim putem preko groblja i stigao 
kući prije djevojčice. Evo ga već u župnom dvoru 
na prozoru blagovaonice, a ona ozbiljna djevojčica 
mirno stupa kolnim putem. Župnikova stara dvor- 
kinja upravo prostire stol za ručak kad je on zovne 
Rk prozoru i reče: 

— Gledajte ovu malu! Kad bi Sveta Djevica 
zaželila da se nekome na zemlji ukaže, sigurno bi 
izabrala ovakovo dijete, kakvo je ovo ovdje. 

A to dijete zove se Marija Bernarda Subiru, ili 
običnije: Bernardica. Ona je mala sluškinja kod 
svoje nekadanje hraniteljice Marije Aravan, udate u 
u Bartreu kod Lagijevih. Svake godine tek što sni- 
jeg oRkopni, a sunce izvuče na obronke Bartrea sitnu 
zelenu travu, dolazi Bernardica iz Lurda na majur 
Lagijevih. Ne dobije nikakve plaće, nego za ono 

malo hrane što takvo dijete treba, čuva im ona bi- 
jele ovčice i sitne jaganjce. 

Bernardica dakle nije iz Bartrea, nego iz Lurda 
gdje je i ugledala svijetlo života 7 siječnja go- 
dine 1844. 

Roditelji njezini bili su nekada dosta imućni, 
ali su posve osiromašili, jer je otac, mlinar, mljeo 
žito na vjeresiju koju mu nitko nije plaćao. Morali 
su dakle prodati mlin i kuću da plate dugove, a 
onda su se sa svoje četvero djece stisnuli tamo 
iznad grada, u ulici Mali jarak gdje su u bivšoj tam- 
nici našli taman i vlažan stan s jedinim prozorom. 
Još se i sad ta kuća zove tamnica. Jadni ovaj stan 
ustupio im je gospodar besplatno, ta i onako mu 
ovi potpuni siromasi ne bi mogli ništa plaćati. Otac 
i majka zasluživali su svagdanji kruh nadnicom na 
susjednim poljima, a najstarija Rćerka Bernardica 
mora da se bavi kućanstvom, te da u tom crnom 
i zadimljenom stanu tetoši i uzgaja svoju mlađu se- 
stricu Toanetu i dva mala brata Ivana i Justina. To 
sve mora ona Roju već od prvih godina života 
muči astma, a pomalo i tuberkuloza. U vlažnom 
mračnom stanu njeno slabo zdravlje još više stra- 
dava, zato je majka vrlo rado pošalje svakog pro- 
ljeća u Bartre gdje joj je kod Lagijevih mnogo bo- 
lje, nego Rod kuće u Lurdu. 

Majur Lagi velik je i bogat. Gospodarica Ma- 
rija Aravan, udata Lagi, voli Bernardicu. Ta ona ju 
je u prvim danima života i othranila, jer je majka 
Bernardičina bila bolesna. Ona daRle i sada s njome 
ne postupa kao s običnom pastiricom, a slabom, 
boležljivom djetetu dobro dolazi seljačko preobilje 
bogatoga majura. 


U ranu zoru svakoga dana spremi hraniteljica 
Bernardičinu košaricu, stavi u nju komad slanine, 
lončić dobre kaše i kukuruznu pogaču. Sunce na 
istok, a naša Bernardica iz majura. Uz nju potrkuje 
vjerni joj pratilac Pigu, pas očar. U jednoj joj je 
ruci košarica, u drugoj pastirska palica, a na licu 
važan osjećaj odgovornosti radi povjerenih ovaca. 

Neko tri stotine metara od majura u hladu gu- 
stoga hrastika žuti se mala zidana suša, ovčarnica. 
Njezin lijepi slamnati Rrov izgleda sa ceste Rao da 
visi i kao da se vuče po zemlji, ali nije tako, nego 
zemlja na ovoj strani prelazi u brdo Rao da se 
penje suši na krov, tako da je ta uzvišica prilično 
strma i opora. Ali sitna noga pastirice Rao i njezi- 
na Pigua prelete je lakim skokom, samo se djevoj- 
čica malo zadihala jer trpi od astme. 

Podigla je već vrata zbijena od nekoliko da- 
saka, jaka struja svijetla presiječe tamni prostor, a 
vrući dah životinja udari djevojci u lice. Mnoštvo 
začuđenih očiju upravi poglede prema njoj, a onda 
nastade stiska i guranje, jer sav taj mali narod hoće 
da je se dotakne i da pozdravi mekanim njuškama 
i vunastim ušima. 

Na znak palice započne koncerat višeglasnog 
blejanja, a ovčarnica se prazni. Umilne životinje ra- 
ziđu se po travi u prijaznom dijalogu; bit će da 
razgovaraju među sobom, ali i sa svojom malom 
vladaricom. One razumiju njezino pirenejsko narje- 
čje a ona opet sve njihove želje i primjedbe. Nikad 
ne zamijeni njihovih lica s onim malo ludastim po- 
gledom i uglastim izrazom. Dakako da su joj na 
srcu i velike ovce, ali su joj najdraži oni mali ja- 
ganjčići, posve bijeli ili posve crni. Voli ona zaro- 

niti rukom u svileno im runašce, uhvatiti ih za 
nespretne duge nožice, te ih postaviti sebi na 
koljeno. | 

Međutim došlo i podne. Bernardica hRlekne i 
pozdravi Gospu, a onda odgrne košaricu da raz- 
reže bijelu slaninu i žutu pogaču. Zubi se njezinih 
ovčica od jutra nisu uopće zaustavili, a sada je i 
ona ogladnila. Pigu se mota oko nje, a ona mu se 
smije, poRazuje komadiće pogače ili slanine i gleda 
kako će visoko skočiti da ih dohvati... 

Poslije podne joj se vrijeme nekako produljilo : 
u toj velikoj sunčanoj osamljenosti. Uzme stoga da 
kopa prstima po zemlji ne bi li pronašla zgodnoga 
kamenja za gradnju. Kad je našla finoga uglatog 
kamenja dostatan broj, poreda pomno jedan kamen 
na drugi i jedan pokraj drugoga, i tako složi mali 
Gospin oltar. Igra je to koja traži mnogo strpljivo- 
sti i spretnosti, jer nema maltera. Ali Bernardica je 
i spretna i strpljiva, te ustraje sve do maloga tor- 
njića na koji zatakne dvije unakrštene grančice mje- 
sto križa. Tada izvadi iz džepa Rrunicu, te je šapće 
nižući zrno po zrno... Našla je u vedrini Rrasnih 
dana nebesku Družicu s kojom izmjenjuje djetinje 
svoje misli i razbija sunčanu dosadu bartreskih pa- 
šnjaka. 

Ali evo, ono najdraže janje, ono odlikovano, 
uvrijeđeno je što se sada mala vladarica ne zanima 
samo za nj. Dotrči stoga u nespretnom galopu i 
gladi svoje runašce o njenu sirotinjsku suknjicu. 

— Reci, Bernardice — pitali je neki kasnije 
— reci zašto ovo janješce voliš više nego ostale? 

— Pa zato, jer je najmanje; ja volim sve što 
je maleno. 

2 

Bernardica draži janješce palicom, a ono se 
uspravi i prkosno gura svoje dlakavo čelo prema 
njoj. Ona prasne u smijeh, odrine malog tvrdoglavca, 
a navala počinje iznova. Ali je ovaj puta ludo ja- 
nje bilo dokraja nespretno, zaletilo se prema oltaru 
i, prije nego je Bernardica stigla da ga zaustavi, 
lijepa zgrada njene strpljivosti našla se na zemlji... 

-— Ipak, nijesam ga kaznila, — priča kasnije 
Bernardica, — oprostila sam mu opet, pa mu da- 
vala da iz moje ruke jede soli i kruha, jer je to 
vrlo voljelo. 

Nema u Bernardice džepnoga sata, ali ona po 
suncu dobro poznaje da se dan primiče kraju. Diže 
stoga svoju paličicu. 

Pigu dobro znade što to znači i zareda sko- 
kom oko ovčica i janjadi da ih skupi oko male 
vladarice. Kao barjaktar pred vojskom, tako se ona 
postavi pred svoj mali narod i vodi ga u ovčarnicu... 
Još koji puta tucne ružičastu njuškicu janjčića — 
miljenika, pogladi ovu ili onu ovčicu, i — ovčarnica 
se zatvara lancem i lokotom... 

Bernardica i Digu spremili su stado, pa se sada 
vraćaju kući na večeru. Pigu je veselo oblijeće, ali 
ona je nekako ozbiljna, gotovo tužna. Možda je 
umorna? Ili joj se u te tihe večernje sate ganulo 
malo srdašce u sjećanju na onu siromašnu sobicu u 
Lurdu? Tamo se sestrica i braća spremaju na po- 
činak pod majčinim okriljem, a ona je ovdje među 
tuđim ljudima — sluškinja. Ali ti su tuđi ljudi bo- 
gati?! — Ne, ne! Njoj se čini da su oni tamo, oni 
njezini mnogo bogatiji... 

Poslije večere oprala je Bernardica suđe i ci- 
jela se obitelj Lagi spremila da provede opet jednu 

lijepu obiteljsku večer. Sada je doba kad će hrani- ' 


teljka, gospodarica Lagi, poučavati Bernardicu u 
katekizmu. 

— No, ponovi za mnom: ,Kršćanin je onaj tko 
je kršten, te tko vjeruje i ispovijeda kršćansku nauku.“ 

— Kr...Rr...kršća...krš... hoće da izgovore 
ona ovelika nespretna djetinja usta, ali nikako ne 
ide. Ta to je tako teško. Jesu, doduše, francuske ri- 
ječi, ali nijesu one njezine, one pirenejske! A ona ni- 
šta ne zna i ne pozna što i malo sjeća na knjigu, 
prosvjetu i kulturu... 

— Ja ću kazati još jedanput — izjavi strpljivo 
Marija Aravan Lagi. 

— Kršćanin, kršćanin... sriče opet Bernardica 


“te tvrde riječi za koje ne zna što znače, a njezina 
hraniteljka ni ne sluti da bi djetetu trebalo tu tešku ' 


stvar Razati u njegovu, domaćem govoru, t. j. pire- 
nejsko-lurdskom narječju. 

— Tvrda glavo! — rasrdi se napokon seljanka 
i nestrpljivo baci knjigu da se sva razletila, — ti ćeš 
uvijek ostati neznalica i budala! 

Bernardica se pokunji i sakrije u kut. Ipak ne 
može da podnese da se hraniteljica dugo na nju 
srdi. Za koji čas evo je kako se mota oko nje i 
hvata je za suknju. Ova je tada zagrli i poljubi, a 
onda svi idu spavati. 

* * 
* 

Tako prolaze Bernardici lijepi proljetni i ljetni 
mjeseci već tamo od godine 185%, zato kao da već 
ima u Bartreu neko pravo pripadnosti. Svima je po- 
znata kao mala neznalica, jer ne zna ništa nego 
krunicu, a i ovu moli u svom, t. j. pirenejskom dija- 
lektu. Bojazljiva je i šutljiva kao sva djeca koja su 

mnogo sama. Ipak se rado smije i veselo igra, pa 
već cijelo selo pozna to siromašno lurdsko dijete 
što svakog proljeća dolazi u Bartre da služi kod 
Lagijevih. Svi je vole, a dobre žene dodaju koji bo- 
lji zalogaj u Bernardičinu košaricu: bijeloga kruha, 
voća, a osobito koji lončić one glasovite pirenejske 
kaše sa slaninom i kestenima... U nedjelju, u onoj 
lijepoj starinskoj župnoj crkvi, rado gledaju župljani 
Bartrea malu Lagijevu sluškinju kako pobožno niže 
svoju krunicu i upire oči u Gospin kip. 

Svakako Bernardica je još dijete, a njezina vjer- 
ska svijest još je vrlo daleko. Ipak ima ona već 
sada ,nešto svoga“, a duhovni život već sada krči 
sebi uske stazice u ovu duboku dušu. 


* * 
* 


Ali sve ove sličice sunčanoga djetinjstva po- 
tječu samo iz blagih proljeća i vrućih ljeta u Bar- 
treu. Tek što se Direneji zapraše snijegom, a stada 
prestanu da izlaze, majka se Bernardičina odmah 
spremi da dovede svoju Rćerku kući u Lurd. 

Prema pastirskim radostima sunčanog Bartrea 
život je Bernardičin u Lurdu samo tamna siva sjena. 
Ipak, za ozbiljnu ćud Bernardičinu ima i taj život 
neku osobitu privlačivost. Ta ona je kod majke! 
Ona, najstarija kćerka, radi slabog zdravlja svoga, 
majčina je posebna briga. Ali je ona i majčina de- 
sna ruka u uzgajanju onih manjih: Toanete, Ivana i 
Justina. Nema dakako u Bernardice spoljašnjeg iz- 
gleda te njene odlične zadaće, jer je malena, pa joj 
se stas i sada malo, ili nimalo ne pomiče u visinu. 
Pa i kako bi! Ta u malom zadimljenom stanu vlada 
skrajnje siromaštvo i bijeda: Otac i majka odlaze 
svaki dan na nadnicu, a sav posao u kući i oko 

djece ostaje na najstarijoj kćerci koja vrlo teško us- 
postavlja red u ovoj maloj, tamnoj rupi natrpanoj 
krevetima. Nije onda čudo što se briga vrlo rano 
uselila u one velike crne oči i što se Rod te male 
sirotice već sada osjeća neka osobita čvrstoća. Vrlo 
ozbiljno shvaća svoj položaj najstarijeg djeteta obi- 
telji, pa se ne boji, ako treba, i izgrditi svoju braću, 
a osobito onu živahnu i prpošnu sestricu. Opomene 
Bernardičine daleko nadilaze ono što bi čovjek oče- 
kivao od djevojčice za koju misle da je ograničena 
i tupa, tako su ozbiljne i čvrste. 

Jedne večeri mali Ivan leže u Rrevet prije nego 
je obavio večernju molitvu, a Bernardica je za mo- 
litvu vrlo stroga. 

— Ti Ivane nisi obavio molitvu. 

— Ja ću je obaviti u Rrevetu. 

— Ne, to ne valja; večernja se molitva oba- 
vlja Rlečeći. 

— Ne! 

— Da! — Ne! — Da! ' 

I nema druge, nego Ivan silazi s postelje i kleče 
na molitvu... Tako to ide redom... 

Ali s Toanetom, onom malom prkošljivkom, ne 
ide baš tako lako. Ponaša se Rao dječak, odviše je 
slobodnih kretnja i prebrza jezika. To smeta ozbiljnu 
Bernardicu. Ali nikako ne može ova da podnosi što 
Toaneta nije mirna kod molitve, što ne voli da moli 
krunicu i da ide u crkvu. I Bernardica je još dijete, 
a dijete ne zna uhvatiti pravu mjeru kad druge uz- 
gaja. I tako se događa više puta da jadnoj Toaneti 
dojadi. 

— Pusti me već jedanput na miru! — vikne 
tada sva zajapurena od ljutosti i poleti šakama na 

Bernardicu. Mali Ivan stigne Toaneti u pomoć, a 
jadnoj Bernardici ne preostaje drugo, nego da gorko 
zaplače... Ipak kad se navečer vrati majka, mir je 
već davno uspostavljen, a Lujza Subiru ni ne sluti 
da je njezina najstarija dobila batina. 

I u Lurdu se ide nedjeljom u crkvu, a misu 
služi strogi župnik gospodin Pejramal. Bernardica i 
svi njezini idu na veliku, pučku misu i na večernju. 
Ne može ona da slijedi molitve svećenikove iz mo- 
litvenika, jer ne umije čitati. Ali zato marljivo niže 
krunicu za krunicom, a oči upire u onaj zlatni Go- 
spin kip na pobočnom oltaru koji joj se toliko 
sviđa. 

*k BP * 

Kad su u proljeće godine 1857 Bernardicu opet 
otpremili u Bartre, umoli Lujza Subiru Lagijeve da 
joj Rćerku pošalju u školu na katekizam. 

. Marija Aravan-Lagi obeća brižnoj majci, ali 
kako da ispuni obećanje? Bernardica je sve jača, 
dakle sve sposobnija za posao, a gospodar Bazilije 
Lagi zaključuje da joj ne može davati stan i hranu 
samo radi školovanja. Bilo je to vrlo neugodno Ma- 
riji Aravan. Ima ona rođaka župnika, dakle malo 
bolje shvaća potrebu vjerske naobrazbe, premda se 
već davno uvjerila da je Bernadica tupa i ograni- 
čena. Napokon smisli ovako: Neće Bernardicu slati 
u školu — za toi onako nije — nego samo na pouku 
u katekizmu što je djeci daje pobožan svećenik, ve- 
lečasni gospodin Ader. 

Tako i bi. Pouka u katekizmu je započela, a 
Bernardica je polazi vrlo veselo i marljivo. 

Začudo! Svećenik Ader posve je drugim očima 
gledao Bernardicu, nego svi ostali! 

U Lurdu bila je poznata kao ,ona crnoputasta 
djevojčica koja se u ,Tamnici“ bije sa svojom braćom,“ 
gospoje misle o njoj da laže, u Bartreu je hraniteljica 
grdi ,tupoglavkom koja neće nikad ništa naučiti“. 

Samo gospodin Ader, taj Božji svećenik koji 
je snovao o tom Rako bi se sakrio na dnu kojega 
samostana i vrlo se rado udubljivao u razmatranje, 
opazio je iskru vječnosti u dubokim Bernardičinim 
očima. Jedini on osjetio je na njenom licu odraz 
božanskoga poslanja, veličanstveni znak preodabra- 
nja... Sedam mjeseci t.j. od maja do novembra, 
polazila je Bernardica pouku u kRatekizmu, svaki 
tjedan tri puta. I u tih sedam mjeseci pada onaj pri- 
zor što smo ga pripovijedali na početku ovoga po- 
glavlja, prizor kad g. Ader reče: Ako Sveta Djevica 
ushtjedne da se pokaže ljudima, tada će izabrati di« 
jete Rao što je ova naša Bernardica. 

Mala je i njemu teško recitovala zadane lek- 
cije. Ali, kad je vjerske istine rastumačio njezinim, 
pirenejskim narječjem, tada su se mogli u toj mla- 
denačkoj duši točno raspoznavati tragovi onoga 
što su odavale duboke njene oči: Vjerske slike bi- 
vaju sve jasnije; ona upoznaje grijeh kojega se i 
prije već bojala, upoznaje veličinu spasenja, svetu 
ispovijed i presvetu Euharistiju. 

U tišini mladenačke duše poče da čezne za 
euharistijskim Bogom... 

Teško je prodrijeti u duševno stanje djeteta 
koje je i prije bilo pobožno, kad počne težiti za 
prvom svetom pričesti u danima njezina približava- 
nja! To su stvari tako nježne da ih ne valja tuma- 
čiti. To je nepojmljivo približavanje Boga prema de- 
setoj godini čovjekova života... 


24 


Gospodin Ader postiže cilj svojih želja i ode 
u samostan, a pouka u katekizmu prestade. Prije 
nego je ostavio svoje male učenice, preporučio je 
Mariji Aravan da Bernardicu pošalje u Lurd ne bi 
li mala tamo nastavila pripravu za prvu svetu pri- 
čest. Ali bi i taj savjet bio propao da se nije po- 
brinula za nj sama Bernardica. Evo kako je bilo: 
Bernardica se razvila u dobru sluškinju za koju će 
i po zimi biti na majuru posla — brinut će se oko 
Lagijeve djece. Nekako su je na majuru ozbiljno za- 
voljeli, pa je ne daju iz Bartrea. No sada se prvi 
puta javi oštrina Bernardičine volje i njezine vjer- 
ske svijesti. 

Ne zna se pravo je li rekla majci kad joj je ova 
došla u Bartre da je posjeti, ili joj je poručila po 
ljudima koji su išli u Lurd na vašar. Znade se samo 
to da su Franjo i Lujza Subiru saznali da njihova 
najstarija uzdiše za kućom radi priprave na prvu 
svetu pričest. 

Napokon bi odlučeno da će Bernardica kod 
svoje hraniteljice proslaviti još Novu Godinu i blag- 
dan Svetih Triju Kralja. 


* 
* 


* 

Tako je i bilo. A onda se vratila svojim rodi- 
teljima u Lurd na svoj četrnaesti rođendan, t. j. dne 
7 siječnja 1858. U Lurdu ju je opet dočekala ona 
crna rupa — stan u Malom jarku. 


Lijepa gospoja 


Kao obično, tako bijahu i godine 1858, dani 
mjeseca veljače vrlo hladni, a četvrtak 11 veljače 
osvanu studen i mutan Rao pravi zimski dan. Kao 
svagdje, tako je i u kući. mlinara Subiru valjalo na- 
ložiti da se ugrije ono četvero dječice: Toaneta-Ma- 
rija, Ivan, mali Justin i prvorođena im Rćerka, na- 
ša Bernardica. Da, ali čime da se naloži? Otkuda 
ovakovim siromasima još u veljači drva! Nema druge 
nego se otpustiše Toaneta i njena prijateljica, susje- 
dova Ivanka Abadi, na obalu Gave da tamo naberu 
potrebnih suvaraka. Ići će na obalu s one strane 
gdje se gotovo okomito diže uvis hridina Masabjel. 
Poći će šumskim puteljkom na proplanaR gdje se isto- 
varuju drva, jer će tamo sigurno naći što im treba. 

I Bernardica želi da pođe s njima, ali je majka 
ne pušta ovako nježnu i osjetljivu da se ne prehladi. 
Ipak, susjedova Ivanka namoli majku, te ova na- 
pokon popusti. Dakako, Bernardica morade se ogrnuti 
kapilejom, a uz običajne cokulice da navuče i čarape. 

Napokon se naše djevojčice otputiše prema 
Masabjelu. Kad na spomenutom  istovarištu nijesu 
našle ništa, ajde da siđu niz hridinu na onu tamo 
livadu što se protegla upravo uz Gavu. Da, ali iz- 
među obronka i livade pobrzala bistra hladna voda, 
umjetni potočić nekoga mlina, pa to valja pregaziti. 
Toneta i Ivanka skinule su brzo svoje drvene co- 

ulice, i evo ih već u sredini potoka, pa na njego- 
voj drugoj obali, i na livadi. A Bernardica? Ako 
zagazi u tu hladnu vodu, napast će je njena zlokobna 
astma, a što će onda majka? Molila je jaku i od- 
važnu Ivanku da je prenese preko potoka na drugu 
stranu, no ona joj se samo narugala i pobjegla s 
Toanetom. Već ih nigdje nema, Bernardica je posve 
sama. Casak razmišlja što da učini, a onda poče 
oda svlači jednu po jednu od čarapa ne bi li pre- 
gazila potok. No pustimo je da nam sama pripovi- 
jeda što se onda dogodilo: 

»upravo sam počela da svlačim jednu od ča- 
rapa, kad začujem neki oštar šum kao udarac ja- 
koga vjetra. Pogledam desno i lijevo po drveću, no 
sve je bilo mirno. U misli da sam se prevarila, na- 
stavim da svlačim čarape, ali se isti onakav šum 
ponovi. Nato me spopao strah. ORrenem se nade- 
sno, pogledam slučajno prema spilji Masabjel i vi- 
dim na jednom njenom otvoru kako se grm divlje 
ruže sagiba od silnoga vjetra. Uto iziđe iz otvora 
jedna mlada, lijepa, vrlo lijepa gospoja i postavi se 
nad ružim grm. Pogleda me, nasmiješi se i dade mi 
znak da joj se približim. Sve je to bilo tako milo 
i prijazno kao da mi je majka.“ — Bernardica se 
više nije bojala, ali se ipak pitala gdje je, i što se 
to s njome zbiva. Da možda ne sanja? Poče da si 
tare oči, da ih zatvara, i opet otvara. A lijepa go- 
spoja se još uvijek smiješi kao da hoće dijete uvje- 
riti da se nije prevarilo ' 

Bernardica još nije znala čitati ni pisati i nije 
još bila na svetoj Pričesti. Od sve vjerske i svjetovne 
učenosti poznavala je samo Oče naš, Zdravo Ma- 
rijo, Slava Ocu, Vjerovanje i Zdravo Kraljice, da- 

kle molitve što spadaju u svetu krunicu koju je često 
i rado molila. Zato i sada, u ovoj svojoj lijepoj ne- 
prilici, nije znala ništa bolje da uradi, nego se pri- 
hvati svoje krunice. Ali i lijepa gospoja ima Rru- 
nicu, te s križićem te krunice još prije Bernardice učini 
veliki, pravilni znak križa. Mala uze moliti, a go- 
spoja šuti i premeće zrnca svoje Rrunice. Samo na 
svršetku svake desetice zajedno s djevojčicom kaže: 
Slava Ocu i Sinu i Duhu Svetomu. — Kad su svr- 
šile krunicu, gospoja opet smiješkom i znakom po- 
ziva Bernardicu da se približi, ali se ova ne usu- 
đuje; ostaje Rao prikovana Rlečeći na svome mje- 
stu, a lijepa gospoja iščeznu u nutrinji pećine. — Kad 
su kasnije naložili Bernardici da točno opiše svoju - 
gospoju, reče: ,Gospoja je izgledala posve mlada 
kao da joj je tek petnaest ili sedamnaest godina. Oči 
su joj plave, a odjeća bijela s plavim pojasom koji 
se spustio sve do ruba haljine. Bijela odjeća s po- 
krivalom glave obujmila ju je cijelu, samo proviruju 
bose noge, a na svakoj nozi na vršku sja rascvatena 
ruža. U sklopljenim rukama držala je gospoja Rru- 
nicu kojoj su zrnca bila bijela kao kapljica mlijeka, 
a lančić i križ zlatan i sjajan kao ruže na nogama.“ 

Takvu je daRle vidjela Bernardica, tu svoju go- 
spoju prvi puta dne 11 veljače 1858. Već je gospoja 
davno iščezla, a Bernardica još uvijek Rleči i gleda 
u spilju Masabjel. Je li moguće da je ta spilja sada 
tako crna i prazna!? 

Na podnožju pećine otvara se ona kao ne- 
pravilan svod, šupljina joj je četiri do pet metara 
visoka, sedam do osam metara duboka. U toj šu- 
pljini nalazi se na desnoj strani jedna udubina slična 
položenom dimnjaku koji svršava nekim prirodnim 

gotskim vratima uz koja se penje divlja ruža. Ber- 
nardica još uvijek kleči i gleda tu divlju ružu svo- 
jim velikim dubokim očima. Usprkos slabašne na- 
ravi i manjkave naobrazbe rese tu našu djevojčicu, 
kako smo već rekli, neka lijepa svojstva. Njezino 
obličje ima vrlo lijepih i pravilnih crta, simpatična 
je izgleda, te svakog privlači. Ljubazan smiješaR koji 
joj obično obasjava lice, izraz je čistoće i dušev= 
noga mira. Usta su joj izrazita, pogled bistar, a ci- 
jelo njezino ponašanje ima na sebi biljeg dobrote, 
miline i nevinosti. — — 

Napokon vidje Bernardica da se lijepa gospo- 
ja ne vraća, da je nestalo svega sjaja i da joj ne 
preostaje drugo, nego da ustane s toga čudnovatog 
mjesta i da se vrati kući. Na drugoj obali potoka 
već joj se na svom povratku smiju sestra i prijate- 
ljica, te ona ustade i pođe da sada ipak pregazi 
potok. Ali gle! Voda u potoku više nije ledena ka- 
ko je bila prije, nego ,mlaka kao ona u kojoj se 
suđe pere“. 





Ako si od Boga... 


Četvrtak je prošao, a došla nedjelja i tiho ne- 
djeljno poslije podne. Deset djevojčica žuri. se. iz 
grada prema Masabjelu. Onu prvu, tihu i ozbiljnu, 
goni želja i ljubav, a ove druge radoznalost i dje- 
tinja nestašnost. Zašto ne bi i one vidjele kakvu li- 
jepu čudnu gospoju? Zašto samo Bernardica? — 
Jedna od djevojčica nosi pažljivo neku bočicu. To 
je sveta voda. Majka Subiru rekla je da sigurno Ber- 
nardicu hoće da prevari duh tmine... Jao, ako je to 
istina! Što će biti od njih?... No to će se danas 
vidjeti: Zao duh bježi od svete vode. Vidjet ćemo 
dakle kako će se prema toj svetinji ponijeti Bernar- 
dičina gospoja. 

I dođoše. Bernardica Rlekne na isto mjesto 
kao i prošlog četvrtka. Klekne, i odmah ugleda go- 
spoju, još miliju i prijazniju, nego što je bila prvi 
put. Gospoja se smiješi i zove je k sebi. Od vese- 
lja Rlikne djevojče: ,Evo je, smiješi se.“ 

,Gdje je, gdje je, pitaju začuđene joj družice.“ 
»Evo tamo!“ 

»Na, baci joj svete vode!“... 

Bernardica prihvati pruženu bočicu, te dobaci 
u više mahova svete vode prema pećini: ,Ahko si 
od Boga dođi bliže...“ Ne, dalje ne može i neće 
dobro dijete da iskušava svoju lijepu gospoju, Roju 
je, ma i nepoznatu, zavoljelo svim žarom svoje ne- 

vine duše. A gospoja? Ona se ne ljuti! Ostaje... 
odobrava glavom i smiješi se svima nama...“ Tako 
naviješta Bernardica svojim družicama uspjeh nji- 
hova pokusa. Ali, što se to sad zbilo? Dobro se 
dijete posve promijenilo. Dok je molila krunicu, lice 
joj pomalo obuze neki sjaj, a oči postadoše tako 
čudnovate da su se djeca prestrašila. ,Joj, ako Ber- 
nardica umre!“ Rrikne jedno od njih. U silnom strahu 
poletiše sve djevojčice osim Bernardice, u mlin Savi 
da traže pomoć. 

Mlinar dođe. Najprije se djeci smijao i rugao, 
ali kad je vidio Bernardicu i rajsko lijepu promjenu 
njena lica, nestade ruga s njegovih ustiju. On i majka 
mu bijahu uvjereni da su tu na poslu nebeske sile. 
Polako i s nekim počitanjem prihvati mlinar Ber- 
nardicu ispod ramena, majka mu pomože te je 
tako ponesoše u mlin. 

Kad je tu došla R sebi, opazi joj se na licu 
neka osobita tuga. Da, to je bilo razočaranje: sad 
se evo našla na zemlji, a prije je općila s nebom. 





ošo 


Majčina briga 


Ali majka je majka! Majka se brine, majka 
se boji, a majku valja i slušati. 

I majka Subiru nastupila je sa svim svojim 
pravima i dužnostima. Neda ona svoje Bernardice | 
Ovakva slaba i bolešljiva da joj leti svako jutro 
na Masabjel? Među ono kamenje i onu vodu bistricu? 
Da tamo dočekuje utvare svoje ugrijane mašte? 
Pa da od toga dokraja oboli i umre? — A već joj 
se i cijeli grad ruga i naziva je potpuno ludom. 
Jedno za drugim dolaze ljudi u kuću Subiruovu da 
vide Bernardicu i gledaju je kao kakvo cirkusko 
čudovište. Ne, ne! To majka ne može i ne smije 
dopustiti. 

I tako, buduće srijede navečer borila se majka 
opet s Bernardičinim suzama, i nije je puštala R spilji. 

Upravo je upotrijebila svu svoju rječitost da 
uvjeri Rćerku o svojim razlozima, kad evo opet 
jedne posjete. Došle su, gospoja Mile i gospojica 
Pejre, članovi Marijine kongregacije u gradu. Ali 
nisu to posjetnici kao svi ostali. Dobre kćeri Mari- 
jine počele su slutiti da bi dogođaji na Masabjelu 
mogli biti u savezu s njihovom nebeskom Majkom, 
pa dođoše da posreduju. 

I one, začudo, uzeše dijete u obranu: ,A šta 
onda, gospođo Subiru, ako vam Bernardica oboli 
upravo od vašega postupka? Šta onda...“ Majka 

se začudi. — Ove su govorile ozbiljnije i dotakle 
majčino srce s posve druge strane. Govorile su 
joj i o velikoj odgovornosti koju na sebe uzima i 
o pogibli da se usprotivi namjerama Božjim. Dirnule 
su takvim riječima duboko materinsko srce, ali i 
vjerski osjećaj jedne potpuno kršćanske duše. Sva 
uzbuđena prihvati majka obe gospođe za ruke i reče: 
,Jao meni, izgubit ću glavu! Čini mi se da me vi 
ne varate...Ja vam povjeravam svoju kćer... Vidite 
u kakvim sam mukama... Uzmite je i pazite mi na 
nji.“ ' 

A sjutradan opet je četvrtak i osmina onoga 
dana kad je Bernardica prvi put vidjela gospoju u 
spilji, zato će sjutra opet poći tamo. 

Eno je u društvu dviju dobrih gospoja, svojih 
zaštitnica gdje se žuri sva sretna R svojoj spilji. 
Ne misli ona na svoje pratilice, skoro ih i ne za- 
paža; sva joj je duša kod one nove lijepe, ču- 
desne prijateljice i gubi se u pitanju hoće li je da- 
nas vidjeti ili ne. I gospoje su u brizi. Čini im se 
cijela stvar vrlo važna i poteška. Gospoja Mile nosi 
blagoslovenu svijeću, a gospođica DPejre sakrila pod 
plašt papira, pero i crnilo. Bog zna tko je ta Ber- 
nardičina gospoja? Možda je koja duša iz čistili- 
šta! Ponudit će joj dakle da napiše što traži ne bi li 
joj uzmogle pomoći. Sve su tri udubene u svoje mi- 
sli. Bernardica u blaženom zanosu žuri se i ne mo- 
že da dočeka svojih pratilica. Otskače laganim sko- 
kom naprijed i začas se nađe na svom običnom 
mjestu nasuprot spilji. Kad su stigle njene pratilice, 
Bernardica već kleči i moli krunicu. One upale svi- 
jeću i Rleknu uz Bernardicu. Najednom ova vrisne 
od radosti: ,Dolazi! Eno je tamo!“ i pokloni se do 

žemlje sjajući od blaženstva. Dvije njene pratilice 
ne vide ništa, nego grmečak divlje ruže i hrapavu 
pećinu. 

Ali gledaj Bernardicu! Da, ona opet vidi ta- 
janstvenu svoju gospoju. Čas moli, tada se opet smi- 
ješi, ali nije u ushićenju, nego sasvim pri svijesti i u 
vezi sa svojom okolinom. Sve to zaključuju ozbiljne 
njene pratilice. 

Antica Pejre izmolila je krunicu. Šta će sad? 
Preda Bernardici pero i papir veleći: ,Umoli go- 
spoju, ako nam želi što kazati, neka nam izvoli na- 
pisati.“ Bernardica uzme papir i pero, pođe neko- 
liko koraka prema grmečku, digne se na prste, i 
dižući obe ruke prema gospoji, pruži joj papir i 
pero. Stoji tako i sluša. Napokon spusti ruke, du- 
boko se nakloni i vrati na prijašnje mjesto. 

— Što ti je govorila gospoja? — zapita An- 
tica Dejre. 

— Nasmiješila se i rekla: Ono što vam imam 
kazati, nije potrebno da pišem. Budi tako dobra te 
dođi ovamo redom petnaest dana. 

— A što si ti odgovorila? 

— Odgovorila sam da hoću. 

— A zašto hoće gospoja da dolaziš? 

— Neznam, nije rekla. 

Nekoliko časaka nastade šutnja, a onda će 
Bernardica : 

— Antice, gospoja te gleda. 

Antica zaplače od ganuća: ,Upitaj je da li joj je 
pravo da i mi dolazimo s tobom kroz petnaest dana.“ 

Bernardica upita i začu odgovor: ,One mogu 
doći s tobom, a neka dođu i drugi. Želim ovdje 
vidjeti mnogo svijeta.“ 

Napokon se viđenje svršilo, a presretna vidje- 
lica i njezine pratilice vraćaju se kući. 


Bernardica opet mora da odgovara na različna 


pitanja: 

— Dugo si ti to razgovarala s gospojom ; bit 
će da ti je još štogod kazala ? 

— Da, kazala mi je: ,Obećajem ti da ću te 
učiniti sretnom, ali ne na ovom, nego na drugom 
svijetu.“ 

— A kako joj je ime? Jesi li je pitala? 

— Jesam. No ona se samo nasmiješila i prig- 
nula glavu. Nije mi rekla kako se zove. 

Dakako da je povratak kući bio još brži nego 
polazak u spilju. Kad smo veselo uzbuđeni, prolaze 
sati kao sekunde. Tako je bilo i našim trima pri- 
jateljicama. Veselo padoše majci Subiru u kuću, 
predaše joj dragu Rćerku vidjelicu veleći: ,Blago 
vama, gospođo, što imate ovakovo dijete!“ 

Majka malo utješena zagrli Bernardicu. 

Da, blago majci uz Bernardicu, ali blago i Ber- 
nardici! Ta, ona je tako jako na srcu svojoj briž- 
noj majci, ali izgleda da je još više na srcu onoj 
lijepoj gospoji sa ružina grma... 


Dijete zapovijeda hiljadama 


Masabjel! Tako lijepo i zvučno ime! Nekako 
sjeća na bjelinu i visinu, na čistoću i ljepotu! Pa 
ipak, to je ime izazivalo nekada u dušama lurdskih 
stanovnika, a osobito u djece, strah i užas. Premda 
je sa pećine Masabjel vrlo lijep pogled na Gavu i 
na cijelu okolinu, ipak se malo tko popne pećini 
na vrh i malo iko zađe u njezine spilje i pu- 
kotine. Sva je nekako strašna i tajnovita. Pronose 
se o njoj crne priče i pripovijetke. I ozbiljni ljudi 
prisižu kako su čuli upravo đavolske glasove i za- 
vijanja u tim raznim rupama i zakucima. 

A sada, mjesto strahota i jezovitih glasova, 
eto jedna dobra i umiljata djevojčica vidjeva tamo 
neku bijelu lijepu gospoju. Zaista, čudno! Tko zna, 
nije li ta čudnovata gospoja u vezi s prijašnjim stra- 
hotama? Svakako, valja to vidjeti i ispitati! Zato 
ti se naši Francuzi iz Gavina grada počeše kao 
bujica slijevati prema Masabjelu. Prvi dan od onih 
petnaest obećanih, bilo je sa Bernardicom oko stotinu 
ljudi, drugi dan više stotina, a treći dan već i više 
hiljada. Svi viču, žure se i guraju, samo da što bo- 
lje vide, po mogućnosti i u lice, to čudno dijete 
što svaki dan gleda neku prikazu. 

Kao valovlje morsko ljulja se mnoštvo, a hi- 
ljade strjelica žarkih ljudskih očiju uprlo se u Ber- 
nardicu koja Rleči, moli krunicu i gleda svoju lijepu 

gospoju. Gura se svjetina Rao valovlje morsko, ali 
to valovlje više ne buči i ne udara o Rlisure. Sve 
je ušutilo, i takva je tišina da se jedva zamjećuje 
to silno mnoštvo. Svatko pažljivo nastoji da prodre 
u čudnovate tajne što se tu zbivaju. : 
Ali, Bernardica ipak čuje neke glasove! Sta 
je to? Samo ona čuje, nitko drugi. Tamo dole, s 
one strane Masabjela gdje ga oplakuje Gava, do- 
laze strašni neki zvuci. Netko se svađa, galami, tuče... 
Nije samo netko, nego ih ima mnogo, mora da su 
hiljade... a tako strašno urliču Rao da su čitave 
vojske koje se međusobno prepiru i svađaju. — 
Bernardicu nije strah; ta ona ne misli ni na vidljive ove 
hiljade što se.oko nje promeću, a kamo da se straši 
nečega nevidljiva! Nije ju strah, ali ipak dobro čuje 
te silne, uzrujane, bijesne glasove. Samo đavli mogu 
da imadu tako hrapave, proste, užasne zvukove u 
svom glasu... Sad čuje i neke riječi, ali ne razumije 
koje su... Uto lijepa gospoja koja se dosad milo 
smiješila i molila ,Slava Ocu“ kod Bernardičine Rru- 
nice, upravi pogled u daljinu. Poletio joj je preko 
valova ljudske mase tamo dole prema Gavi, onaj 
blagi rajski pogled zavio se u oblak oštrine, i ,go- 
spoja je skupila obrve“. Skupila je obrve ali samo 
na jedan hip. I u taj jedan hip začuju se složno 
jake riječi: ,Bježi! Bježi!“ — A onda? Ništa više. 
Gospoja je opet prihvatila svoj obični blagi izraz 
lica i uz rajski smiješak nizala one mliječne kapi, t. 
j. zrnca na svojoj Rrunici dok je Bernardica molila... 
Da, Masabjel pun je čudnih tajna, ali ne više 
crnih i strašnih, nego bijelih i modrih kao plašt i 
pojas Bernardičine gospoje. Nitko ne zna što se to 
s njima zbiva, ali su svi sretni, i potpuno vjeruju 

sve što im pripovijeda ova bezazlena i slabašna 
pastirica. Ona je postala potpuna povjerenica lijepe 
gospoje koju svaki dan već ranom zorom gleda i 
pozdravlja. Nitko ne sumnja da je za tih slatkih ča- 
sova gospoja doista tamo u pukotini pećine. Svi to 
vjeruju, jer gledaju ono ushićeno lice i rajski pre- 
obraženo cijelo biće Bernardičino. Nitko ne sumnja 
da je gospoja zbilja tamo, Rao što nitko ne sumnja 
da je na nebu sunce, premda ga uvijek ne vidi; 
dosta mu je da vidi jednu stijenu obasjanu njego- 
vim toplim zrakama... 

I tako to ide dan za danom kroz petnaest 
dana, a uvijek uz ponizno molenje Gospine Rru- 
nice. 

* 6 šk A 

A Rad draga mlinareva kćerka svrši krunicu, 
kad više ne vidi svoje gospoje, tada skromno pođe 
R svojoj zabrinutoj majci, a ova je vodi kući. Do- 
bro je najprije pogleda, je li još uvijek živa i zdrava. 
Ta majka je majka! Ona se još uvijek boji. U četvr- 
tom ukazanju Rriknula je Rod Bernardičina ushi- 
ćenja: ,Gospodine, nemoj mi uzeti dijete!“ Taj joj 
krik još uvijek ispunja dušu, samo ga mora u sebi 
stišati da možda ne povrijedi kakve odredbe Božje. 
U toj brizi i strahu nježno ispituje kćerku, a mala 
mirno, bez ikakve neprilike, odgovara i izvješćuje 
majku, tetku i svu onu masu svijeta. Svi su oni uz- 
rujani, samo Bernardica nije. Na sva njihova uzbu- 
đena pitanja ona čedno, sabrano, ali smjelo i mirno 
odgovara. 

Iza jednog takvog jutra pita je liječnik Dozu, 
specijalist za živčane bolesti : 

— Sto si doživjela za vrijeme ukazanja ? 

— Malo sam se uznemirila, jer je gospoja na- 
jednom podigla oči i uprla ih u daljinu iznad moje 
glave, a kraj toga se rastužila. Kad me opet pogle- 
dala, upitala sam je zašto se rastužila, a ona mi 
reče: ,Moli za grešnike!“ Odmah sam se umirila, 
jer je na licu gospoje opet zasjao izraz dobrote i 
vedrine. 

— Što ti je kazala gospoja ? — pitaju je mnogi, 
a među njima i porezni činovnik g. Estrad. 

— Gospoja mi je objavila tri tajne, ali se one 
tiču samo mene. Možemo zamisliti koliko su svi na- 
valjivali na slabašno djevojče da oda te tri tajne, ali 
ih ona nije odala nikad. Odnijela ih je sa sobom u 
grob, premda je za cijelog života bila ispitivana o 
njima, pa radi njih imala i puno neugodnosti... 

Opet jednoga dana Bernardica moli i saziva 
dolazak one neizrecive Ljepote, tada zapane u ushi- 
ćenje, a iz svega se vidjelo da je opet u razgovoru 
s Ukazanjem. No najednom se lice Bernardičino jako 
rastuži i obliju ga obilne suze. Ona ustane i poče 
silaziti niz kosinu pred spiljom, ali kod svakoga je 
koraka kleknula i poljubila zemlju. Tada se povrati 
k spilji, baci se opet na zemlju, a onda se jako 
uspravi kao da hoće biti što bliže svojoj gospoji 
ne bi li je što bolje čula. Neko je vrijeme tako slu- 
šala, a onda pođe prema mnoštvu i, jecajući od 
plača, vikne: Pokora! Pokora! Pokora ! 

Neopisivo je ganuće zavladalo cijelim mno- 
štvom. Svi su bili uvjereni da Bernardica ponavlja 
samo ono što je čula u pećini. Teške riječi: pokora, 
pokora, pokora, mora da su samo jeka onih gla- 
sova koji su grmjeli sa gore Sinaja kojima se sva- 
kako valja odazvati... 

No imala je Bernardica, sve ovako bezazlena, 
jakih neprijatelja. Digla se na nju sva lurdska po- 
licija, pa je bilo i neugodnih prizora. 

Iza onih riječi o pokori vratila se djevojčica 
na obično mjesto i zapala u potpuno ushićenje. Na- 
jednom se začu oštar glas: ,Mjesta, mjesta!“ Okrenu 
se svi, a to dva žandara krče sebi put do spilje. 
Jedan od njih pođe posve blizu Bernardici i surovo 
joj reče: ,DaRle! Šta ti tu radiš, mala glumice 7“ 
Bernardica se na te riječi nije ni ganula, njeno lijepo 
Ukazanje ostalo je i nadalje s njom u razgovoru, 
a jedan od žandara, očito smeten tim neuspjehom, 
dobaci mnoštvu: ,Doista Rrasno! U devetnaestom 
vijeku ovolike gluposti!“ Ali je junak malone ljuto 
okajao tu svoju mudru izjavu: Skočiše neki plećati 
radnici, pa će ga sad na ščepati. Nema druge, nego 
se naši žandari požuriše da ostave to opasno mje- 
sto. I pravo su uradili, bio je posljednji čas. 

Bernardica, gospojina povjerenica već je po- 
stala kao neki mali diktator za sve one hiljade što 
se kupe oko Masabjela. 

Opet neki dan gleda ona i sluša svoju gospoju, 
a kod toga nju promatra preko šest hiljada ljudi. 
Najednom djevojčica zaplače, pođe posve blizu 
udubine, tu se baci na zemlju i velikim je žarom 
poljubi i dade rukom znak da to svi učine. I gle- 
daj! To valovlje ljudi zaljuljalo se, svi padaju ničice 
i ljube zemlju... A nisu tu bile samo pobožne bakice, 
žene i djeca! Ne! Bilo je tu liječnika, advokata, či- 
novnika, vojnika, radnika, građana i seljaka. Sku- 
pio se tu ne samo cijeli Lurd, nego i okolina, cijela 
pokrajina, da, skoro cijela tarpska biskupija kojoj 
pripada i grad Lurd. — Začudo, svi ovi različiti 

duhovi, vjernici i bezvjerci slušaju mig slabe djevoj- 
čice kad ih zove na čin pokore. Slušaju, jer to za- 
htijeva nepoznata gospoja. To je ono lijepo čudo 
što ga osjećaj Božje blizine proizvodi u ljudskim 
dušama! Nitko više ne pita tko je ona gospoja koja 
im po svojoj maloj pouzdanici poručuje i zapovi- 
jeda; nitko ne pita, nego je samo slušaju i vole... 
No još jedan prizor! Bernardica je Rkleknula, 
i već hoće da moli Rrunicu; čeka gospoju. Uto joj 
se približi neka pobožna gospođa iz Lurda te je 
zamoli: ,Daj, Bernardice. spremi svoju Rrunicu, a 
moli danas na ovu moju, neka znadem da se oko tvoje 
lijepe gospoje zaustavilo i začas i na mojoj krunici.“ 
Bernardica prihvati ponuđenu Rrunicu, a svoju 
stavi u džep. Kad je ugledavši gospoju počela da 
moli, gospoja se vrlo uozbilji i reče joj: ,Gdje je 
tvoja krunica?“ Bernardica pokaza Rrunicu Roju je 
imala u ruci. Nato joj gospoja odgovori: ,Ti se va- 
raš, ova krunica nije tvoja.“ Bernardica odmah iz- 
vadi iz džepa svoju vlastitu krunicu i pokaže je go- 
spoji Roja se nato odmah udobrovolji, a Bernardicu 
prihvati njeno slatko ushićenje. — Silne strjelice ljud- 
skih očiju sve su to promatrale, a cijela je masa 
shvatila što se dogodilo između gospoje i Bernardice. 
Neopisivom radošću podiže tada deset hiljada ljudi 
svoje krunice prema mjestu gdje se gospoja ukazi- 
vala. Uvjereni su da će joj time ugoditi, ali se nadaju 
da će ona pogledati i njih, a ne samo svoju Bernardicu. 
A tko je ta gospoja za čiji se pogled otimaju 
tolike hiljade ljudi?... 
Svi nagađaju, svi se vesele, ali još nitko pravo 
ne zna. Čudnovata i lijepa gospoja ne kazuje svoje 
ime nikome, pa ni svojoj vjernoj dragoj Bernardici. 





Tvrdi orah 


Svakome je teško kad ga odonud led bije, 
odaRle bi trebalo da ga sunce grije. Svakome je to 
teško, a kako da ne bude nježnoj djevojčici, našoj 
dragoj Bernardici! Bije nju već davno led sa zgrade 
lurdske policije gdje sjedi ljuti i lukavi gradski pre- 
fekt. Promatra on budno sve što se zbiva na Ma- 
sabjelu, uhađa Bernardicu po svojim agentima, na- 
pada je po svojim žandarima, pozove je puno puta 
preda se da mu odgovara na spletena i lukava pi- 
tanja; ona, bezazleni mali analfabet! Ali je ona u 
školi svoje dobre gospoje koja joj je, bit će, vrlo 
dobra nastavnica. Bernardica svladava svojim skrom-« 
nim, ali odlučnim i uvjerljivim odgovorima sve zam- 
Re i spletke lukavoga prefekta, te se on prvi puta 
u svom životu osjeća pobijeđenim. I to od djevoj- 
čice koja još ne zna čitati i pisati! 

Ali, valjda se nije Bernardica nadala da će je 
sa strane policijskoga prefekta sunce grijati! Ona, 
mala sanjarka radi koje se uznemirio čitavi grad i 
okolina! Ona što razgovara s nekom gospojom za 
koju sve pobožne osobe slute da je naša draga ne- 
beska Majka. Ne! Sa strane policije nije moglo Ber- 
nardicu ogrijati sunce. Dapače, posve je naravno 
da se odanle imala boriti i ona, a i njezini rodi- 
telji, s krutim ledom progonstva i drugih raznih ne- 
prilika... 


—_ e 

Pa odakle onda da Bernardicu ogrije sunce? 
Sunce razumijevanja i pomoći? Tko će njoj, ne- 
ukoj djevojčici, pravilno rastumačiti ova njena tako 
čudesna viđenja ? Tko će je zaštititi pred krutom po- 
licijom i pred navalom onih bezbrojnih radoznalih 
pogleda i pitanja? Tko? Pa valjda zastupnici Cr- 
Rve, Božji svećenici! 

Ta, Bernardičino pričanje i masabjelski dogo- 
đaji slute na Kraljicu neba i zemlje, na svetu Majku 
Spasiteljevu, a Crkva je svakako prva pozvana da se 
brine za Njezinu slavu. U prvom će dakle redu taj 
posao preuzeti lurdski župnik, zar ne? Mi smo sva- 
kako pogriješili što ga još dosada nikako nismo 
spominjali... 

Ali ne! Stvar stoji posve drukčije. Baš ovdje 
je ona strana odakle dolazi led mjesto sunčanih 
zraka... 

Izgleda da je i nepoznata gospoja računala, 
i to sigurno računala sa zastupnicima Crkve, jer već 
27 februara reče ona Bernardici: ,Idi k svećenicima 
i reci im da mi ovdje sagrade kapelu.“ 

Svakojake čudne želje i zapovijedi izdaje lije- 
pa gospoja svojoj maloj pouzdanici. Sada da Rleca 
i ljubi zemlju, sada da to isto zapovijeda svima koji 
je okružuju, sada opet da viče ,pokora, pokora, 
pokora“, da moli za grešnike i th d, i td. 

Ipak je Bernardici od sviju najteža ova: ,Idi 
Rk svećenicima...“ Kojemu svećeniku da ide? Još bi 
se nekako ohrabrila da pođe Rk svom Rateheti g. 
Pomianu, jer moramo znati da Bernardica polazi 
sada već školu Rod časnih sestara radi priprave na 
prvu sv. Pričest. Ali velečasni Pomian je samo go- 


spodin kapelan, a Bernardica znade da gradnju: 

jedne kapele može poduzeti samo gospodin župnik. 
Lurdski župnik g. Pejramal, strog je i ozbiljan čo- 
vjek. U svemu traži red, pravednost, mudrost. Srce 
mu je dragulj velike _ dobrote i milosrđa — to zna 
najbolje njegova sestra što mu vodi kućanstvo. ] 
smočnica, i ormari za odijelo i rublje, uvijek su 
prazni, jer prečasni brat sve jelo i odijelo razdijeli 
svojim siromašnim župljanima. Da, srce mu je dra- 
gulj, ali u tvrdoj i oporoj kori. Poznato. je to svuda, 
pa se svatko dobro promišlja, prije nego što će doći 
pred g. župnika, jer s njim nema šale. I sad, k tome 
čovjeku da ide Bernardica! Svakako tvrd orah u 
koji valja da zagrize! Nije se ni policijskog prefekta 
toliko bojala koliko g. župnika! Ali ,gospoja“ želi, 
i to mora da bude. Bernardica svlada svoju boja- 
zan i spremi se župniku... A župnik? Dugo je već 
što on sluša čudne pripovijesti o masabjelskim uka- 
zanjima. Pobožno mu srce življe je zakucalo kod 
pomisli da bi nebeska Gospa izabrala njegovu župu 
pozorištem svojih milosti i darova. Ali ne! On mora 
biti na oprezu. TRo zna ne krije li se iza svega toga 
kakva ljuta prevara ili spletka zlobnih ljudi da za- 
lude pobožne duše? Ili je možda dijete žrtva svoje 
bolesne fantazije? Bilo kako mu drago, on će biti 


.na oprezu. Neka ne kažu bezvjerci da Crkva nasje- 


da svakome gatalu. 

Odlučeno, provedeno: Sve vijesti sa Masabjela 
župnik sluša i ne sluša, čuje i ne čuje... 

Bernardica dođe dakle jednog popodneva u 
župni dvor pred toga strogog župnika. Pred dvo- 
rom je vrt po kome se g. župnik Pejramal upravo 
šeće i moli svoj brevijar. Bernardica mu se bojaz- 
ljivo i ponizno približi. 

Svećenik prekine molitvu i zapita je tko je i 
što želi. 

— Ja sam Bernardica Subiru — odgovori dje- 
vojčica. 

— A to si til — reče župnik ozbiljno. O tebi 
se, jadna moja Rćeri, pronose neke čudne pripovi- 
jesti. Dođi sa mnom! 

On pođe naprijed i povede je u sobu. 

— Dakle, da vidimo što želiš od mene? 

— Gospoja od Spilje želi da joj se na masa- 
bjelskoj hridini sagradi kapelica, pa me šalje da to 
Ražem svećenicima. 

Kakva je to gospođa o kojoj ti govoriš? — 
reče župnik držeći se Rao da ništa ne zna. 

' — To je jedna vanredno lijepa gospoja Roja 
mi se ukazala u masabjelskoj spilji. 

— Dobro, dobro, ali reci ti meni tko je ona, 
ta tvoja gospoja. Je li iz Lurda? Poznaješ li je ti? 
— Ona nije iz Lurda, ja je ne poznam. 

— Da ti primaš i meni nosiš ovakove poruke 
od osobe koju ne poznaš? 

— Ali, gospodine župniče! Gospoja koja me 
šalje, nije nimalo slična drugim gospođama. 

— Što hoćeš time da kažeš? 

— Hoću da kažem da je moja gospoja tako 
vanredno lijepa, da takve ljepote, ja mislim, nema 
nigdje, nego samo u nebu. 

— Iti nisi nikad ni pitala tu gospoju kako se 
zove ? 

— Jesam. Ali kad sam je upitala, ona je sag- 
nula glavu, nasmiješila se i nije mi odgovorila 
ništa. 

— Ona je dakle nijema? 

— Ah ne, gospodine župniče! Ta ona svaki 
dan sa mnom razgovara. Da je nijema, ne bi me 
mogla poslati Rk vama.. 

— No pripovijedaj mi barem kako si se upo- 


znala s tom tvojom gospojom. Na te riječi g. žup-. 


nik sjedne, pa pokaza Bernardici da i ona sjedne. 
Tada poče ona bez ikakve zabune da pripovijeda 
sve što je Rod spilje vidjela i doživjela od prvoga 
ukazanja dosada. 

Jedrim seljačkim narječjem svoje uže domovine, 
t.j. Visokih Pireneja, pripovijedala je Bernardica 
svome župniku stvari za koje je on odmah uvidio 
da daleko nadilaze njenu naobrazbu. U čistim joj 
očima i na bezazlenu licu oglčdala se duboka ne- 
vinost izabrane duše, a župnik, dobar poznavalac 
ljudskih srdaca, potiho se divio iskrenosti i istini- 
tosti ove dobre djevojčice. Što je dulje pripovije- 
dala, sve je više nestajalo njegovih predrasuda, a u 
srcu mu se podigla slatka napast da tom djetetu 
posve povjeruje. Ali ne! Barem izvana ne! I zasada 
ne! U interesu je istine da Bernardicu još dobro is- 
kuša. Zato skupi svu svoju prirođenu odlučnost, pri- 
taji svoje uzbuđenje i promjerivši je strogim i ne- 
povjerljivim pogledom, reče joj osornim glasom: 

— Dakle, zapovijed je gospoje da ti pođeš 
Rk nama svećenicima i da nam isporučiš njezinu že- 
lju, a ta jest da joj se na Masabjelu sagradi kapela ? 

— Da, gospodine župniče. 

— Pa zar ti ne vidiš da ti se gospoja ruga? 
Kad bi tebi takova šta zapovjedila koja gospođa 
iz grada, bi li ti njenu zapovijed izvršila ? 

— Jao! Velika je razlika između svake gospođe 
i one gospoje koja sa mnom govori. 

— Jest velika razlika, kćeri moja! Ovoj tvojoj 
gospoji ne zna se za ime, ne zna se odahRle dolazi, 
a nastanila se u kamenoj spilji, i bosa je. Zar se 
tome može vjerovati? Drago dijete, ja se ozbiljno 
bojim da si ti žrtva kakve utvare. 

Bernardica šuti, a župnik šeće dugim koracima 
gore, dole. Napokon se zaustavi pred Bernardicom 
i reče: 

— Znaš šta! Ti ćeš kazati gospoji koja te k 
meni poslala, da se lurdski župnik ne običaje baviti 
ljudima koje ne pozna. Kazat ćeš joj da on prije 
svega želi saznati njezino ime, ali i ozbiljan dokaz 
da joj to ime doista pripada. Ako ona ima doista 
pravo da joj se gradi kapela, tada će dobro razu- 
mjeti zašto ja tako govorim. Ako pak to ne razu- 
mije, onda joj kaži neka te više ne šalje na župni 
dvor. 

Tim oštrim riječima otpusti župnik Bernardicu. 
Ona je bila nešto zbunjena, ali nikako malodušna. 
Neki joj je nutarnji glas Rkazivao da će doći dan 
kad će se izgladiti sva protuslovlja; i Rada će nje- 
zina gospoja pobijediti sva srca, pa i gospodina 
župnika. 

A župnik? Kad je Bernardica otišla, usšetao 
se po sobi. Gospodin Pejramal muž je duboke vjere, 
velike pobožnosti i stroga života. Njegova je župa 
ujedno i sjedište dekanata. Od svih je vrlo cijenjen 
i ljubljen, pa ima mnogo upliva u narodu. Visoka 
je stasa, energična nastupa i dosta surova izgleda, 
ali u općenju sa svojim župljanima pristupačan je i 
prijateljski prijazan. 

A sada je tom djevojčetu pokazao tako malo 
prijateljstva i srca. Prvi je put Bernardica s njim go- 

vorila, ta istom je nekoliko tjedana što se povratila 
iz Bartrea u Lurd da se pripravi na sv. Pričest... 

I župniku, tom energičnom mužu, ovila se oko 
srca neka nesigurnost, neki osjećaj odgovornosti i 
tjeskobe. 

Promislivši sve, sjedne i napiše opširan izvje- 
štaj svome biskupu u Tarb. Njemu javi i to kako je 
postupao sa djevojčicom, vidjelicom  Masabjelske 
gospoje. Izvijestio je sve točno što se zbiva u nje- 
govoj župi i molio svoga poglavara da mu odredi 
kako da postupa u buduće. Biskup tarpski potpuno 
je odobrio dosadašnji postupak lurdskoga župnika, 
naložio mu da i nadalje bude oprezan i suzdržljiv, 
ali da točno izvješćuje ordinarijat o razvitku dogo- 
đaja koji toliko uzbuđuju cijeli grad Lurd i okolinu. 
Ujedno izdade biskup naredbu svim svećenicima 
svoje biskupije da se u tom pitanju drže posve po 
strani, kao da ništa ne vide i ne čuju... 

Jadna Bernardica! Kako je osamljena u borbi 
za svoju lijepu gospoju |! 


za. 

Čudo 


Divne li svemogućnosti i mudrosti Božje koja 
se osobito očituje u silnom preobilju, ali i u nepoj- 
mljivoj međusobnoj različnosti stvorova, osobito 
ljudskih duša! Sve su jednake, a ipak kolika među 
njima razlika u shvaćanju i djelovanju! I u lurdskim 
dogođajima očitovala se ta čudna nejednakost i 
opreka: Dok župnik ovako hladno prima i otpra- 
vlja Bernardicu, dotle sav Lurd vrije od oduševlje- 
nja i povjerenja prema toj maloj vidjelici. A kako 
i ne bi! 

Ta istinitost njezinih riječi i uzvišenost njezinih 
viđenja potvrdio je evo i Ljudevit Burie koji je 
oprao svoje desno slijepo oko na čudotvornom 
vrelu i u taj čas na nj progledao. 

Kakvom vrelu? Ta prije nije bilo u blizini pe- 
ćine nikakva vrela? I nije ga bilo, ali ga je izne- 
nada prokopala svojim nježnim prstićima Bernar- 
dica. Gospoja joj rekla da kopa i odredila joj mje- 
sto gdje da to učini. Bernardica poslušala, a pod 
prstima joj proteklo vrelo najprije mutne, a onda 
potpuno prave čiste i bistre vode. Ina tom eto 
vrelu umio je svoje slijepo desno oko Ljudevit Burie 
i u taj čas progledao. Možemo li zamisliti kako je 
bio sretan? Ne, ne možemo. Nije to mogao ni dr. 
Dozu kojemu je Burie sjutradan na trgu doviknuo: 
»Ja sam izliječen!“ 

— To nije moguće — odvrati liječnik, — jer 
je sljepoća wašega oka neizlječiva. Sve se moje li- 
ječenje sastojalo samo u tome da vam ublažim boli, 
a ne da vam povratim vid. 


— Da nijeste_ me vi izliječili! — usklikne čuv- 
stveno Burie — nego me izliječila Blažena Djevica 
od Spilje. — Liječnik, bezvjerac, slegne ramenima, 


izvadi iz džepa bilježnicu i napiše olovkom neku 
bilješku. Tada postavi svoju ruku na zdravo oko 
Burieovo, a pred slijepo desno oko stavi mu ono što 
je napisao: 

— Ako ovo pročitate, ja ću vam vjerovati — 
reče vrsni liječnik, siguran za pobjedu svoje diag- 
noze. Dotle se već skupilo oko ove dvojice više 
stotina ljudi, jer se to dogodilo na velikom lurd- 
skom trgu. Odmah, bez ikakova naprezanja pročita 
Burie ovo: 

— Burie ima neizlječivu kljenut vidnog živca 
(amaurose) i neće nikada ozdraviti. 

Kada je Burie to pročitao, liječnik se tako za- 
čudi da mu je ispala bilježnica iz ruku... Kako je 
bio čovjek savjesti, a ne samo znanosti, dao je ka- 
snije ovu izjavu: 

— Ne mogu nijekati; ovo je čudo, pravo čudo! 
Moja se narav, doduše, tome protivi, ali se moram 
pokoriti pred tako očevidnom činjenicom. 

A što kažu deseci hiljada onih duša koje su 
bile svjedoci i ovoga čuda, i izjave liječnikove 7! 
Šta oni koji su se redom umivali na novom vrelu, 
pili iz njega vodu, pa glasno i jasno hvalili za raz- 
na dobročinstva Bernardičinoj gospoji? Svaki po 
svome. Većina njih vikala je i tvrdila da je Bernar- 
dičina gospoja naša nebeska majka Blažena Djevica 
4 

Marija. Nisu oni čekali ničiju privolu ni dozvolu, 
nego hodočastili s Bernardicom svaki dan R spilji, 
molili s njom krunicu i čeznutljivo gledali u pukotinu 
pećine kao da i oni vide lijepu prikazu kao sretnica 
Bernardica. Drugi su se pak svemu tome smijali i 
stvorili od svega cilj svoje radoznalosti i požude 
za zabavom. 

Treći su napokon marljivo punili stupce lurd- 
skih i tarpskih novina navlačeći dogođaje oko spi- 
lje svaki na svoju stranu i tumačeći ih prema du- 
ševnom raspoloženju svojih čitalaca. 

Pa i sama priroda kao da je htjela sudjelovati 
u toj svečanoj lurdskoj drami: 

Rekli smo da je februar one godine svanuo 
“vrlo hladan i vlažan. Međutim, tijekom ukazanja 
sunce se razigralo, a nad Masabjelom i njegovim 
gradom svanulo proljeće krasno i toplo da takova 
još ne pamte stanovnici ubavoga gradića. Blistave 
zrake proljetnoga sunašca poigravaju dolom i go- 
rom, miluju kuće i ljude, a ovi se svi žure, uzruja- 
vaju, oduševljavaju i — svađaju. Svatko je o poja- 
vama na Masabjelu stvorio sebi neko mišljenje Roje 
uporno brani, s njime stoji i pada... 

Samo lurdski župnik ništa ne zna, ništa ne iz- 
javljuje, ni za što se ne zanima. I to upravo on! 
On, za koga se napose Bernardica zanima, jer bi 
on prema gospojinom zahtjevu trebao da gradi 
kapelu i da povede službenu crkvenu procesiju iz 
Lurda na Masabjel. Tako određuje gospoja, tako mu 
već po drugiput tumači jadna Bernardica. Ali on 
ništa. Ne miče se s mjesta. Zatvorio se u svom žu- 
pnom dvoru pa šuti... Ali još gore! On hoće da 
diktira i zapovijeda onoj dragoj gospoji koja je već 


ši 


osvojila srca skoro svih njegovih župljana. On se, 
tako reći, prijeti Bernardici. Kad mu je mala po- 
novno došla isporučiti da njena gospoja želi ne samo 
kapelu, nego i procesiju, reče joj on vrlo ozbiljno: 

— Znaj, djevojčice, da nećeš nikada u nebu 
gledati drago lice Marijino, ako je ovo sve što pri- 
vijedaš tvoja izmišljotina. A da mu više ne dodijava 
s gospojom koja nikako neće da kaže svoje ime, 
reče joj oštrije: 

— Zar ne, tvoja gospoja kad se pojavi, uvijek 
stoji na grmu divlje ruže. Sada je zima, a ona neka 
učini da grm ispod njezinih nogu pred očima čita- 
vog mnoštva u času procvate. Ako se to dogodi, 
evo ja ću sam poći k spilji i sve ću učiniti štogod 
od mene tražiš. 

Pravo smo rekli, tvrdi je orah taj g. Pejramal, 
lurdski župnik. Ali po svemu izgleda da je nepo- 
znatoj gospoji stalo do njegova mišljenja. Stalo joj 
je do zastupnika Crkve, one oprezne voditeljice du- 
ša ,Rkoju neće nadvladati vrata paklena“... 

Hoće li dakle htjeti, hoće li moći učiniti čudo 
po diktatu župnikovu? Hoće li već jednom kazati 
odakle je i kako se zove?... Ako će, to će sva- 
kako na zadnji od onih petnaest obećanih dana. 
Bernardica je već četrnaest puta posjetila spilju i 
tamo čula mnogo lijepih tajna i odredaba. Neke je 
saznala samo za sebe, neke i za ostale hodočasnike, 
a neke za najširu javnost. Ali ime nepoznate go- 
spoje još nikako nije saznala. Možda će ga saznati 
sjutra, zadnji od onih petnaest obećanih dana, to 
jest četvrtoga ožujka 1858. 

Oduševljenje naroda i uvjerenje da se tu radi 
o Presvetoj Djevici, postiglo je vrhunac. Svi su oče- 

kivali da će se taj dan dogoditi nešto vanredno, 
nešto još dosad neviđeno i nečuveno. Kako je u 
taj dan bio u Lurdu i vašar, to se već u ranu zoru 
skupilo na Masabjelu petnaest do dvadeset hiljada 
ljudi. Predviđajući ovoliku navalu, općinsko je vijeće 
već dan prije poduzelo sve mjere opreznosti. Izvana 
su došle tri žandarmerijske čete, a bili su rekvirirani 
i svi od službe slobodni vojnici iz tvrđave. Već od 
rana jutra bili su vojnici u svečanom odijelu raz- 
mješteni po putu kojim će proći Bernardica. Zan- 
dari su pješice i na konju hodali po gradu, a 
odred domaćih žandara stajao je kao nehotična, 
ali počasna straža ispod svoda spilje. Malo podalje 
sjale su pozlaćene kacige konjanika koji su došli iz 
Tarba, a imali su zadaću da drže red uz obalu 
Gave. Bio je tu i načelnik s općinskim savjetnicima 
i carski prokurator s komesarom policije, a svi 
u službenim svečanim odijelima. Izgledalo je Rao 
da svi očekuju neko glasovito svjetsko lice ili neku 
znamenitu kneginju. Pa možda i dolazi velika ne- 
beska kneginja da razgovara sa svojom malom pri- 
jateljicom na zemlji?! A zar nije i ova mala 
kneginja, ali Rneginja kraljevskog roda — siroma- 
štva ?1... ' 

Ali, značajno je kod nebeskih pojava da se 
ne dadu izrabljivati u praktične, svjetske svrhe... 
Možda se gradić Lurd odviše nagizdao ? Možda 
odviše po svojoj volji odredio tijek dogođaja?... 
Zašto da se baš danas dogodi nešto osobita? Za- 
što da nepoznata gospoja upravo danas kaže svoje 
ime? Zar zato što oni svi to naslućuju? Zato što 
im uzbuđena mašta traži uvijek nove hrane i novih 
uzbuđivanja?... 

I doista! Nije se dogodilo ništa osobita. Dapače 
ni onoliko, koliko kod prijašnjih ukazanja. Nepo- 
znata gospoja se doduše opet javila Bernardici, 
i opet s njom razgovarala, a s njom i krunicu mo- 
lila, ali ništa više! Nikakvih posebnih odredaba, ni- 
kakvih čudesa, nikakvih ozdravljenja. Kad je gos- 
poja otišla, nije Bernardica ništa osobita izvijestila. 
Rekla je samo da će ona i dalje dolaziti R spi- 
lji, makar je prošlo obećanih petnaest dana. I osta 
doše svi nekako malo razočarani... 

A ružin grm? I župnikovo čudo? Ništa od 
svega! — Da, da! Nismo mi tu da diktiramo nebu, 
nego će nebo diktirati nama. Pa i gospodinu župniku ! 

Ukazanja su se dakle svršila. Svršila su se na 
veliku žalost pobožnoga puka, a na radost bezvje- 
raca i zlobnika. Misle oni: Svršila se napokon ta 
komedija, ta komedija koja je toliko zaluđivala la- 
Rkovjerni puk! Sad će se lakše na nj djelovati i širiti 
po njemu razvratne slobodarske ideje. 

Da, sve je svršeno! SmrhRli su se i krasni pro- 


ljetni dani, vratila se stroga zima, a k tome iza 4. 


ožujka pao obilat snijeg i pokrio cijelu masabjelsku 
Rrajinu. Dakako da se i oko spilje pomalo stišala 
uzbuđenost, a iono glasno oduševljenje. Drugovi 
sretnoga Buriea, kamenolomci, usjeRkoše krasan put 
do spilje, podigoše pred njom ogradu, au udubinu 
njenu stavljen je Gospin kip. Pobožne duše kupe se 
još uvijek oko njega. 

Razvit će se jedan novi kutić pobožnosti, i ni- 
šta više... Među tihim posjetnicima eno i djevojčice 
Roja iza popodnevne škole redovito ide R spilji. Je 
li to Bernardica?... 

Obučena je kao sve ostale siromašne učenice 
lurdskih časnih sestara. Na njoj se ne vidi nikakve 
djetinje uvaženosti ni uzbuđenosti. Ne ide ni onim 
istim putem kojim je išla sretna vidjelica nepoznate 
gospoje... 

Ipak mora da je vrlo pobožna ta mala. Kada 
dođe onim drugim putem do novoga čudesnoga 

vrela, tada se najprije na njem umije i napije. Onda 
pođe prema spilji u jedan kutić, ali ne na ono mje- 
sto na kojem je obično Rlečala Bernardica, a koje 
je i za najveće stiske ostajalo prazno. Dakle ne na 
ono, nego na drugo jedno mjesto Rlekne ova skromna 
djevojčica, poljubi zemlju i moleći Rrunicu upire 
svoje duboke bezazlene oči u onu pukotinu gdje se 
na ružinu grmu pojavljivala ona lijepa prikaza. 

Je li to Bernardica ? 

Djevojčica od četrnaest godina koja je prije 
nekoliko dana bila predmetom  tolikoga zanimanja 
i oduševljenja, bi li mogla biti tako šutljiva i tako 
jednostavna? Bi li mogla da uvijek šuti o svojim 
viđenjima, a opet svakome, pa i najzlobnijem čedno 
i strpljivo da odgovara kad je o njima pita. Bi li 
mogla da bude uvijek jednako skromna, pa u du- 
bini duše sretna i vesela, premda je tako jako siro- 
mašna i slabunjava ? 

Ne! Ili ta djevojčica nije Bernardica, ili je Ber- 
nardica školovana još u kojoj drugoj školi, a ne 
samo Rod časnih sestara u Lurdu... Bit .će po svoj 
prilici ovo drugo! A bila je, Rako izgleda, Bernar- 
dica dobra učenica svoje nepoznate Učiteljice... 

I tako malo pomalo uz snijeg i vijavicu, uz 
školu i školsku torbicu zagrabio ožujak već daleko, 
već mu je dvadeset i četvrti danak, a sjutra je Bla- 
govijest... 

Naša mala, tiha, ali uvijek vedra Bernardica, 
nekako je danas vrlo uzbuđena. Ima neku unutarnju 
slutnju da će joj ona njena, nada sve lijepa Prikaza, 
napokon kazati svoje ime. Ne samo da to sluti, nego 
ona to znade, gotovo posve sigurno znade. I majci 
je rekla, i spavati nije mogla od sreće i radosti. Zato 

je sjutradan već u ranu zoru na nogama. Oblači se 
u svečano odijelo — ta Gospin je blagdan... Po- 
žuri se tada, prestiže sunce, pa zajedno s njime pade 
pred spilju nepoznate, ali žarko ljubljene gospoje. 
No nije samo Bernardica, sva je priroda danas sve- 
čanija, jer bijeli snijeg na planinama gori u sunča- 
nom žaru kao rastopljeno zlato... I drugih se po- 
božnika našlo već pred spiljom. Tu je Ljudevit Burie, 
Blažena Supen i Benedikta Kazo. Svi tiho kleče i 
mole, a k njima pridolaze drugi, pa evo i Bernar- 
dice! 

Kako li se razveselila draga djevojčica Rad je 
opazila da je spilja obasjana velikim, njoj davno 
poznatim sjajem, a na ružinu grmu stoji i smiješi joj 
se ona njena prelijepa gospoja. Dobro dijete naj- 
prije joj se ispriča što je zakasnilo, a gospoja joj 
glavom dade znak da se ne mora ispričavati. Onda 
je počeo sladak razgovor kao između dviju duša 
koje se već davno vole i vrlo dobro razumiju. Ber- 
nardica govorila je svojoj velikoj prijateljici kako 
joj je odana, kako je duboko poštuje i kako je 
sretna što je opet vidi. Kad je to svršila, uze da 
moli krunicu... A sada pustimo Bernardicu da nam 
sama pripovijeda što je dalje bilo: 

— Kako sam molila, pade mi na pamet misao 
da upitam gospoju kako joj je ime, i ta je misao 
bila u meni tako jaka da joj nisam mogla odoljeti. 
Bojala sam se da ću biti nametljiva, ako stavim go- 
spoji opet ono pitanje na koje nisam prije dobivala 
.odgovora, a u isto me je vrijeme nešto upravo si- 
lilo da govorim. Napokon me spopade neka jaka 
uzrujanost koja mi natisne u usta riječi: ,O lijepa 
moja gospojo, hoćete biti tako dobri, pa mi Razati 

tko ste i koje je vaše ime?“ Na ove je riječi go- 
spoja uz ljubazan smiješak prignula malo glavu, ali 
nije odgovorila ništa. Uza svu njezinu šutnju, ja sam 
se ohrabrila i ponovila pitanje: ,Gospojo, hoćete 
mi kazati tko ste vi?“ Opet je na njenim usnama 
kao na odzdrav lebdio blagi smiješak, ali nije pro- 
govorila. Napokon sam uzdignutih sklopljenih ruku 
ponovila svoju molbu: ,O gospojo, ja vas lijepo 
molim, recite mi svoje ime!“ 

Tada mi se učinilo Rao da se gospoja poni- 
zuje. Sklopila je ruke, podigla ih iznad prsiju i po- 
gledala na nebo... Napokon je ruke polako rasklo- 
pila... i naklanjajući se prema meni, progovori mi 
...a njezin glas je podrhtavao: 

,Ja sam Bezgrješno Začeće“. 

Kad je te riječi izrekla, lijepe je gospoje ne- 
stalo. — 

U Bernardičino srce izlila se rijeka sreće i bla- 
ženstva... Još je neko vrijeme ostala Rlečati kao da 
je ošinuta munjom radosti, a onda ustade i pođe 
kući. Dakako, danas više ne može da ode onako 
neviđeno i nečujno kao prošlih dana. Sa svih strana 
padaju pitanja što je to bilo i šta joj je rekla go- 
spoja, jer su svi opazili da su nešto osobita razgo- 
varale... Kad su čuli što je rekla gospoja, provali 
kao bujica dosada suzdržavano uvjerenje naroda, 
a poRlicima Živjela naša Gospa Lurdska“ i ,Slava 
Djevici Mariji“ napuni se uzduh i odjeknuše Dire- 
nejski obronci. Pobožni tihi hodočasnici prometnuše 
se časkom u najbrže i najsrdačnije glasnike, pobr- 
zaše u grad gdje se munjevnom brzinom raznijela 
vijest o Bernardičinoj gospoji koja je eto danas re- 
Rla kako joj je ime. ' 

Bernardica, zlatna Gospina pouzdanica, pripo- 
vijeda svima kako je bilo i točno ponavlja svaku 
riječ. Ide _ i ona u grad, ide da sve kaže majci, a 
onda će se požuriti, pa će eto ipak jedamput za- 
dovoljiti onoga oštroga gospodina župnika. Hvala 
Bogu! I radi njega joj je tako jako drago što je 
gospoja ipak progovorila o sebi... 

A dobra je ta njezina gospoja! Doista dobra! 
Tako je uzvišena, tajanstvena. Eto sad je i to sigurno 
da s neba dolazi, pa mora da ima dio božanskoga 
znanja i mudrosti; sigurno poznaje slatki francuski 
jezik u najsavršenijem njegovu stilu i izgovoru. Pa 
ipak, ona se snizuje i razgovara s Bernardicom u 
njenom narječju to jest u jednostavnom govoru pi- 
renejskih gorštaka. Samo zato da bude Bernardici 
bliža, i da je dijete uzmogne razumjeti. 

Pa i danas nije joj rekla fino i književno: ,Je 
suis | Immaculće Conception“, nego jednostavno 
pirenejski Que soy era Immaculada Coun- 
cepciou. : 

Bernardica razumije doduše svaku pojedinu 
riječ i znade da je to gospojino ime, ali ne razumije 
ni izdaleka što to ima da znači. To je previsoko za 
njezinu sitnu naobrazbu. Boji se dakle da tu nepo- 
znatu stvar ne zaboravi i da je krivo ne isporuči. 
Zato od Masabjela sve do svoje kuće, i od Ruće 
do župnikova stana neprestano ponavlja gospojine 
riječi: ,Ja sam Bezgrješno Začeće...“ 

Gospodin je župnik mirno sjedio u svojoj sobi 
kad mu evo iza oduljega vremena opet pokuca na 
vrata i uniđe Bernardica. Ni ne čekajući pozdrava, 
reče svećenik: ,No, je li tvoja gospoja rekla već 
jedamput kako se zove?“ 

,Jest, gospodine župniče“, reče Bernardica sva 
sjajna od radosti. 

— No, pa Rako joj ime? 

— Gospoja je rekla: ,Ja sam Bezgrješno 
Začeće“ — reče Bernardica brzo, ali i pažljivo, 
samo da ne zaboravi i ne promijeni nijednu riječ 
koju je rekla gospoja... 

Župnik ostade zapanjen. Dugo nije smogao 
nijedne riječi. Vidio je da je nebo doista progovo- 
rilo. Dobro je on znao da Bernardica ne zna i ne 
može znati što znače te riječi koje je izgovorila, 
dakle ih nije mogla izmisliti. 

Ta istom su prošle četiri godine otkad ih je 
Rim proglasio dogmom, to jest strogim predmetom 
vjerovanja svakome Ratoliku. Istom se polako šuljalo 
u šire slojeve naroda razumijevanje te lijepe dogme, 
a sada evo samo nebo čudesnim načinom pomaže 
njezino širenje i vjerovanje... 

— To je Ona, da to je Ona, bez grijeha za- 
četa presveta Djevica! usklikne župnik, pa skupi 
svu muževnu snagu da suzdrži bujicu radosti 
koja mu je srcem protekla... 

Ne možeš znati tko je sretniji da li Bernardica 
ili gospodin župnik DPejramal. Uz nježnu, drhtavu, 
pobožnu sreću mlade neuke Francuskinje, rasplam- 
tio se plamen sreće i u velikoj, plemenitoj duši Bo- 
žjega svećenika, zastupnika Crkve i ljubitelja povje- 
renoga mu stada. 

Evo, mjesto sumnja, straha i one neke daleke 
nesigurne nade, zastrujila mu dušom velika zahval- 
nost prema Bogu i Gospi. Ona duboka ljubav pre- 
ma Majci Božjoj, zasađena duboko u srce svakoga 
dobrog svećenika, zasjala je sada jakim svijetlom. 

On će otsada sve svoje dane upotrijebiti na slavu 
Kraljici Lurda koja je njegovu župu tako odlikovala i 


odabrala za mjesto svojih milosti... Da, to je Ona!... > 


Napokon se župnik sabere i prijazno otpusti 
Bernardicu obećavši joj da će sve učiniti što može, 
samo da Gospoja bude s njime zadovoljna... 

Dok su Bernardica i gospodin župnik još raz- 
govarali, dopirali su iz lurdskih trgova i ulica po- 
vici u slavu Gospi Lurdskoj. Odasvuda orile se ma- 
rijanske pjesme, a Bernardica je od župnoga dvora 
do svoje kuće prolazila u triumfu oduševljenja Rao 
kakva Rraljevna. 

Za cijeli je grad sada pitanje riješeno. Što se 
prije naslućivalo, nagađalo, to je sada sigurno: U 
spilji na _ Masabjelu bila je Blažena Djevica, Majka 
Božja! Kraljica neba posjetila je zemlju, a učinila 
je to u Lurdu, njihovu malenom gorskom gnijezdu... 

Imaš dakle pravo, mali Lurde, što se veseliš i 
ponosiš! Tvoja Djevica i tvoja Bernardica ponijet 
će ti ime po cijeloj kugli zemaljskoj i donijet će bi- 
jednome ljudskom rodu toliko utjehe i pomoći da 
to sve neće stati ni u jednu mjeru vremena, nego 
će napuniti sve vjekove vječnosti!... 

Svršetak raja zemaljskoga 


Da se na Masabjelu ukazala Majka Božja, vje- 


ruje sada cijeli grad Lurd i njegova romantična 


okolina. Svi vjeruju i vesele se: muževi, žene, djeca, 
mladići i djevojke; radnici, trgovci, obrtnici i inte- 
lektualci svih stepena i vrsta. Da i liječnik dr Dozu. 
On doduše ne viče i ne galami, ali hoda marljivo 
za Bernardicom i proučava te čudesne pojave Ro- 
jima više ne pokušava da pobije natprirodni uzrok. 

Bio je na Masabjelu i sedmi dan mjeseca trav- 
nja kad je Bernardica opet gledala Blaženu Gospu, 
(sad znademo da je to Ona), i držala u lijevoj ruci 
krunicu, a u desnoj upaljenu svijeću. Kad je zapala 
u ushićenje, primakne nehotice svijeću prstima lijeve 
ruke tako da je plamen Rroz prste prolazio i mirno 
ih milovao. I gle čuda! Bernardica nije ni osjetila 
plamena, a Ramo li kriknula ili odmaknula svijeću. 
Taj je pojav promatrao dr Dozu i gledajući na sat, 
utvrdio je da je svijeća palila Bernardicu potpun 
četvrt sata, a da je nije opržila, niti ju je Bernardica 
osjetila. Kad se viđenje svršilo, pozvao je dr Dozu 
Bernardicu R sebi i primaknuo je istu užeženu svi- 
jeću Bernardičinoj istoj lijevoj ruci. Ali ga je Ber- 
nardica začuđeno pogledala, odmakla naglo ruku i 
rekla: ,Ta vi me žežete!“ DaRle je prije bila u ne- 
kom drugom stanju, a sada je u običnom prirod« 
nom stanju Rad se čovjek boji vatre, jer mu ona 

uzrokuje boli i opekline. U kakvom je stanju prije 
bila Bernardica? Ako nije u prirodnom, onda u 
natprirodnom ; gledala je Gospu, a Gospa dolazi iz 
raja. Dakle je bilo neko rajsko stanje. Dr Dozu se 
nije upuštao u daljnja ispitivanja i dokazivanja o 
tom stanju. On je samo utvrdio da je Ber- 
nardica duševno i živčano posve zdra- 
va djevojčica i da se pojave kod nje- 
zinih ukazanja ne mogu nikako protu- 
mačiti prirodnim putem. 

Zamislimo kako su takvi momenti utjecali na 
čovjeka znanosti koji se, tako reći, zaručio s prirod- 
nim zakonima! On mora gledati kako ih sada 
Netko nemilice obilazi, a za volju neukoga djeteta! 
I to neuko dijete, Bernardica, postaje mu dragi pred- 
met proučavanja, a lurdska Djevica vodi ga malo po 
malo na put vjere i bogoljubnosti. Od bezvjerca po- 
staje on neustrašivi borac za istinitost lurdskih čudesa. 

Ali gdje je policija? Ona koja je u početku 
masabjelskih dogođaja tako nemilo uhodila i ispiti- 
vala bezazlenu djevojčicu? Gdje je? 

O, ne miruje ona ni sada! Zanima se i te kako 
za Bernardicu, ali sada u drugom pravcu. Već ne- 
koliko tjedana vrše se vrlo ozbiljni i užurbani pre- 
govori između policijskih organa u Lurdu, Tarbu i 
Parizu. Trebalo je napokon te pregovore završiti, 
jer je broj masabjelskih hodočasnika sve više rastao. 
Što se dulje čekalo, to su prilike postajale sve ,gore 
i ozbiljnije“. Zato naredi pokrajinski namjesnik iz 
Tarba lurdskom načelniku da Bernardicu otpremi 
iz Lurda i pošalje u Tarb gdje će se na nju pripa- 
ziti, jer je to — kako sažalno reče — korisno za 
njezino zdravlje. 

Ali načelnik dobro pozna svoje sugrađane. 
Zao mu Bernardice, ali se još više boji neprilika u 
koje bi zapao. Mogao bi se mnogima zamjeriti, pa 
mu ode onda čast i ljubav dragih sugrađana. U 
teškoj dvoumici pođe k župniku da se s njim po- 
savjetuje. I opet mora župnik da odluči o sudbini 
lurdskih dogođaja. I opet prima posjete u poslu One 
za koju već sada znade tko je... Videći iz načel- 
nikova govora što se sprema, nije župnik više mo- 
gao da suzdrži svoj gnjev. Uspravi dakle svoj vi- 
soki stas, te čvrstim pogledom i odlučnim glasom 
reče: ,Gospodine načelniče! Kao župnik Lurda, du- 
žan sam da uzmem u obranu svakoga svog žup- 
ljanina, a osobito slabe i nemoćne. Mjera koju kane 
poduzeti, nepravedna je i odurna. Kažite g. namje- 
sniku da će me njegovi žandari naći pred vratima 
obitelji Subiru, i da će morati da prođu prije preko 
moga tijela, nego što će se dotaknuti Bernardice!“ 

Ovaj odlučni nastup župnikov dobro je djelo- 
vao. Još isti dan javi načelnik pokrajinskom namje- 
sniku u Tarb da su prilike u Lurdu vrlo nepodesne 
za izvršenje njegove naredbe. Dirnuti u Bernardicu 
značilo bi zapaliti iskru pobune i narodnoga neza- 
dovoljstva. Dalje napisa načelnik da će se on ra- 
dije odreći načelničke časti i službe, nego da za- 
tvori Bernardicu. Nakon toga izvještaja bio je obu- 
stavljen postupak protiv Bernardice. Kako vidimo, 
gospodin župnik, taj ,tvrdi orah“, već je počeo po- 
kazivali svoju zdravu i jaku jezgru. Bio je on čo- 
vjek koji se u svom radu ne ravna po čuvstvu i 
časovitom raspoloženju, nego po ozbiljno stečenom 
uvjerenju. Takva je čovjeka upravo i trebao onih 
dana gradić Lurd, a i naša draga Bernardica. 

Ipak nije mogao odlučni nastup župnikov da 
spriječi drugu jednu zapovijed koju. je pokrajinski 
prefekt izdao gradskom komesaru. Njemu je bilo za- 
povjeđeno da otstrani iz spilje sve nabožne stvari 
i da sruši onu lijepu ogradu pred njom. I tako se 
sada i komesar našao na poslu. No nije on bogo- 
bojazna i rodoljubiva duša načelnikova koja u žup- 
nika traži savjeta. Sada posluje oštar državni činov- 
nik kojemu je stalo da se točnim vršenjem  para- 
grafa popne visoko u službi, časti, a i u plaći. 

Zavjetnih stvari i stvarčica ima u spilji toliko 
da će za njih trebati čitava kola. Komesar dakle 
umoli poštara da na svojim kolima odveze te rekvi- 
zite ,narodnoga zaglupljivanja“, ali poštar ne htjede 
o tome ni čuti. Isto tako uskratiše kola svi posjed- 
nici kočija, hotelijeri i vozari svih vrsta i stepena. 
Ta to je u očima sviju bilo svetogrđe, mogli bi iz- 
gubiti i svoje mušterije! Ne, oni ne dadu kola za 
tako strašan čin... Napokon iza oduljega traženja 
nađe komesar kola i konje, ali je za njih morao 
platiti trideset franaka (oko 300 dinara), a R tome 
mu prišili i rugalicu da je morao dati , trideset Ju- 
dinih srebrnjaka“. ' 

Pođe dakle komesar s ovako najmljenim ko- 
lima k spilji, a morali su ga, ma i preko volje, pra- 
titi pretstavnici općine i policijski agenti da mu budu 
pri ruci u ovom pogibeljnom poslu. A bio je doista 
pogibeljan taj posao! Jer eto za njima ide mnoštvo 
naroda tiho dostojanstveno kao znak zatišja prije oluje. 

Iz spilje bi odneseno: cvijeće, slike, kipovi, svi- 
jeće i drugi predmeti. Komade novca, zlato, sre- 
bro i ostale kovine pomno su sabrali i predali grad- 
skome načelniku. 








65 


Još je trebalo skinuti ogradu. Da, ali nema sje- - 


kire! Nedaleko je pilana, ali od svih tamo. radnika 
nijedan ne da sjekire, premda je sam komesar traži 
i zahtijeva. 

Napokon mu posudi sjekiru neki ustrašen siro- 
mašan drvar koji je nedaleko u šumi radio. I gle, 
uglađen i elegantan gospodin komesar sam zamahne 
sjekirom i nakon nekoliko udaraca raspade se ogra« 
da u komade. 

Ali nije mu srčanost zadugo potrajala! Sa svih 
strana padaju uzrujani povici i prijetnje. Komesar 
blijedi, dršće i izgovara se da to čini samo po na- 
redbi i teška srca. Narod je razdražen, a u nepo« 
srednoj blizini je Gava sa svojim hladnim valovi- 
ma... Kad je pogibelj bila najveća, povika netko iz 
naroda: ,Ostanimo mirni, ne upotrebljavajmo sile, 
prepustimo sve Božjoj volji!“ U dobri je čas došao 
taj povik, jer je spasio komesara koji tada ipak 
uteče zdrav i čitav. 

Kad je povorka s otetim svetinjama stigla do 
gradske vijećhice, općinski je glasnik prošao ulica- 
ma i javio da će stvari odnesene iz spilje, biti pre- 
dane onima kojima pripadaju, ako dođu po njih. 
Taj je glas odjeknuo kao glas za navalu. Radničke 
žene potrče na općinu i zatraže svoje darovane 
stvarčice, pa i one koje su drugi darovali. Tada 
brzo odnesu sve natrag u spilju, a ova sinu opet 
puna cvijeća, svijeća i zavjetnih ukrasa. Navečer pak 
planu u spilji krasna rasvjeta u znak zadovoljštine 
za uvredu nanesenu Blaženoj Djevici. 

No kao da je i nebo htjelo potvrditi da je glas 
naroda glas Božji: Sjutradan iza kako je spilja bila 
oskvrnuta, pao je sa sjenika i razbio si dva rebra 

onaj čovjek koji je policijskom komesaru uzajmio 
kola i konje. Onome pak čovjeku koji mu je posu- 
dio sjekiru, balvan je zgnječio obadvije noge. Na- 
rod je shvatio te strašne dogođaje kao znakove 
s neba i nastojao da na te znakove što pobožnije 
odgovori. Svaki dan navečer kretala je sa staroga 
mosta prema spilji dostojanstvena procesija, a s obiju 
strana procesije stajali su Rao živa ograda Rame- 
nolomci, drugovi sretnoga bivšeg slijepca Ljudevita 
Buriea. 

Dakako, sve su to za grad Lurd vrlo važni i 
zanimljivi dani, prošarani toplim proljetnim suncem, 
jer je već mjesec svibanj. Kako vidimo, one je go- 
dine Gospa sama vodila proslavu svoga mjeseca. 

A gdje je Bernardica ? Sto ona radi iza onoga 
čudesnog dana, sedmi travnja Rad ju je svijeća pa- 
lila, a nije opalila? Kako ona sudjeluje kod tih svih 
dogođaja ? 

Sretno dijete ne zanima se puno za sve ove 
prilike. Polazi školu časnih sestara, pripravlja se za 
prvu svetu Pričest i svaki dan uhvati koji časak 
da ode R spilji. Zlatna je njezina prostodušnost ! 
Izabranje i poslanje kojim ju je nebo odlikovalo, 
nije nimalo smelo njezinu jednostavnu dušu kojoj to 
sve izgleda posve naravno. Potpuno predanje u 
Božju providnost, to temeljno načelo kršćanske mu- 
drosti do kojega se drugi tako teško dovinu, njoj 
je posve razumljivo i kao prirođeno. Evo, Gospa 
joj se ne ukazuje već.tri puna mjeseca, od sedmi 
travnja do 16 srpnja, ali to ju ne uznemiruje. Znade 
ona da će njena Gospa već sve udesiti onako kako 
je najbolje. Ona ima u Nju potpuno povjerenje Rao 
u svoju veliku i moćnu prijateljicu... 

Dne 3 lipnja pričestila se Bernardica prvi put. 
Neki su očekivali da će se taj dan opet nešto oso- 
bita dogoditi. Pa i dogodilo se nešto osobita, jer je 
svaka Pričest, a osobito prva, velik i vanredno va- 
žan dogođaj. No nije se dogodilo ništa od onoga 
što su neki očekivali, t. j. nije bilo ukazanja. Ber- 
nardica je taj dan bila vrlo sretna, i svi su opažali 
kako je dubokim shvaćanjem obavila taj sveti čin, 
Lijepo kaže francuski pisac Segur: ,Nije bilo ništa 
osobita, nega samo jedna dobra djevojčica koja po- 
božno obavlja svoju prvu svetu Pričest“. 

Dobra djeca obično ne ostanu samo kod jedne 


“svete Pričesti, nego nastoje da se pričešćuju što češće. 


Tako i Bernardica. Premda još nisu bili izdani de- 
kreti o čestoj i svagdanjoj sv. Pričesti, Bernardica će 
se na blagdan Gospe Karmelske, to jest 16 srpnja, 
pričestiti već četvrti put. I pričestila se, i bila je opet 
vrlo pobožna i vrlo sretna. Već se ujutro Gospo- 
dinu vruće zahvaljivala za tu sreću, no da se još 
bolje zahvali, pošla je i uvečer toga dana u crkvu 
i tamo pobožno molila. Najednom osjeti u duši onaj, 
njoj tako dobro poznati glas. Brzo ustane, ode kući 
i zamoli tetku Baziliju da s njom pođe hk spilji. Ra- 
vno do spilje nisu mogle doprijeti, jer ju je policija 
svu zaposjela i ogradila. Pođu dakle naokolo na 
neku sjenokošu iz koje se dobro vidjelo u onu pu- 
kotinu s ružinim grmom. Susjedi su ih pitali kamo 
idu, a kad su im kazale, pošli su s njima. Neki ljudi 
koji su već tamo molili, prepoznali su Bernardicu, 
pa kad je ona Rleknula i molila krunicu, molili su 
s njome. 

Iza malo časaka zasinuli su sa Bernardice traci 
ushićenja, a ona sva izvan sebe poviče: ,Jest, jest, 

Ona je, eno je tamo! Ona nas pozdravlja i milo 
nam se smiješi iznad ograde.“ Zatim započe ushi- 
ćenje. Sudeći po otsjevu na Bernardičinom licu koji 
je bio ljepši i sjajniji nego ikad prije, ukazala se 
Djevica ovaj puta u većoj slavi, nego ikada prije. 
Viđenje je trajalo oko četvrt sata. Iza kako se Kra- 
ljica anđela majčinskom ljubavi osmijehnula svojoj 
maloj prijateljici, nestala je. Ovako je prošlo zad- 
nje Marijino ukazanje Bernardici. 

Bilo je to 16 srpnja 1858 po prilici 8 i pol sati 
navečer. U općoj večernjoj tišini čuo se samo šum 
brze Gave. I priroda evo tajanstvenom šutnjom sluša 
i gleda. Zaustavila je svoj mirisni dah da joj ne 
izmakne nijedan hip toga posljednjeg prizora nebe- 
ske drame odigrane na obroncima Visokih Pireneja. 

I tako se svršio za Bernardicu onaj Romadić 
raja što joj ga Gospodin podao već na ovoj zemlji. 
Ona je još posve mlada, tek polazi u život. Ali po- 
lazi u nj s punom dušom raja i sjaja čiji će odrazi 
dati glavni biljeg svima njezinim danima. j 








Advohkata 


Jadna pastirice iz Bartrea, što će sada biti s 
tobom 2! Lijepa gospoja došla i otišla, a tebe osta- 
vila samu pred onim silnim gomilama ljudi što hrle 
na Masabjel. Pred onima koji su povjerovali tebi i 
tvojoj gospoji Rad je rekla da je Bezgrješno Začeće, 
pred onima koji ti ne vjeruju, nego ti se rugaju, a 
i pred onima koji tvojim dogođajima pune stupce 
lurdskih i tarpskih novina Rao nekim zanimljivim 
romančićem. Napokon i pred Crkvom koja oprezno 
šuti, ali sve pomno prati i moli... 

A čime se zapravo bavi naša Mala? Kako joj 
protječu dani bez Gospinih posjeta? Mora da su 
joj pusti i prazni! ? Tko bi to znao! Bernardica ni- 
čim ne odaje ni žalost, ni zbunjenost, uvijek je jed- 
naka: pobožna, ali zatvorena i šutljiva, pomalo pr- 
kosna i tvrdoglava. Postaje živahna i razgovorna 
samo onda kada je prihvati dobro raspoloženje za 
šalu i doskočice, ili Rad se brani od Rrivičnih na- 
padaja glede Gospina ukazanja. 

Ide samo redorvitije u školu ne bi li ipak je- 
damput naučila čitati i pisati. Otac se najmio kao 
redoviti sluga u nekom mlinu, a majka pomaže ku- 
hati u nekoj gostioni, dakle opet kuća i braća na 
slabim rukama naše Bernardice. Ali sve to nju ništa 
ne uznemiruje... Kad bi roditelji zaradili malo više 
novaca, tad bi majka ispekla neke fine kolačiće s 

jabukama koje je ona znala najbolje napraviti od 
svih žena u Malom jarku... Subiruova djeca smjela 
bi tada pozvati na užinu svu djecu iz susjedstva, 
pa se onda u malom siromašnom stanu pjevalo, 
pričalo i skakalo da je bila milina. Najveselija i naj- 
glasnija znala je biti upravo Bernardica! Ali, nije to 
bilo trajno stanje u obitelji Subiru. Crna bi se bijeda 
opet i opet uselila pod zadimljeni strop njihove so- 
bice, i nikad da je otjeraš... Pa kad u ,tamnici“ u 
Malom jarku nije bilo ni vatre ni kruha, tad bi se 
našlo dobrih gospođa koje bi Gospinu vidjelicu po- 
zvale hk sebi, ugrijale je toplim jelima i napunile joj 
košaricu hranom da ponese Rući. 

Dne 98 srpnja 1858 čitao se u svim crkvama 

'i kapelama tarpske biskupije proglas kojim biskup 
iz Tarba, preuzvišeni gospodin Lorans sazivlje »CrR= 
venu komisiju koja će strogo ispitivati čudesne do- 
gođaje zadnjih šest mjeseci, a s njima u vezi i ono 
istinito ili samo pričinjeno ukazanje Presvete Djevice 
u jednoj spilji pokraj Lurda“... 

Kad je Bernardica u crkvi Rod nedjeljne pro- 
povijedi slušala taj proglas, reče: ,Napokon ipak!“ 

Napokon će se ipak raspršiti sumnje, a istina 
će pobijediti! Ona istina koja je njoj tako jasna, i 
koja će ispuniti sve dane njezina života... 

Odakle samo toj četrnaestgodišnjoj, bolešljivoj 
djevojčici toliko mira i sigurnosti? Toliko one prave 
kršćanske odanosti uza sve uzbudljive dogođaje zad- 
njih mjeseci? Mi bismo se na njenom mjestu i te 
kako ,nervirali“... Bit će da to izvire iz zdravih 
živaca pirenejske gorštakinje, a bit će da joj je Go- 
spa još uvijek vrlo blizu, premda joj se više ne uka- 
zuje. 

No da je vidimo na djelu: 

Tri mjeseca iza spomenutoga biskupskog pro“ 
glasa stigla je u Lurd ona naviještena crkvena ko- 
misija. Clanovi njezini bili su sami ugledni svećenici, 
veliki u znanju, a čvrsti u poštenju. Biskup im je 
ozbiljno na srce stavio da u svoju sredinu pozovu 
što više stručnjaka medicine, fizike, kemije i geolo- 
gije. Neka se oboružaju sa što više svijetla, ne bi li 
posve sigurno našli istinu, makar kakva ona bila. 
Dne 17 studenoga osvanula je Bernardica prvi puta 
pred tom Romisijom. Bilo je to kod spilje gdje se 
je skupilo četiri stotine ljudi u potpunoj počasnoj 
šutnji. 

Tu, pred uglednim duhovnim osobama mora 
to djevojče da opet i opet opisuje ukazanja. Da li 
se boji, ili ne, to ne zna nitko. Posve je jednostavna 
i znade samo to da mora pred Crkvom svjedočiti 
za Mariju. 

Clanovi komisije jednoglasno službeno izjav- 
ljuju: Bernardica je kod saslušanja bila vrlo čedna, 
a ipak čudnovato sigurna i mirna pred tolikim cr- 
Rkvenim dostojanstvenicima koje još nikad nije vi- 
djela. . 

Pogledajmo je, dakle, onakvu malu, ali čvrsto 
uspravljenu pred crkvenim sudištem, obasjanu onom 
istinom nad kojom njezina duša strepi da je ne bi 
tko izobličio ili krivo razumio... Malo se bavi sama 
sa sobom, nego samo ustrajno brani istinitost 
ukazanja, realnu prisutnost Marijinu i 
mimonaravnost novoga vrela. Mirno i 
uvjerljivo kao da je među svojim družicama ili u 
krugu svoje obitelji, pripovijeda ona sva ukazanja, 
sve potankosti njihove od početka do kraja. Iza 


že 


72 


toga stavljaju joj bezbrojna zakučasta i unakrštena 
pitanja, ali je nikako ne mogu smesti... Draga mala 
advokata naše nebeske Advohkate... 

Tako joj na pr. pretsjednik komisije reče: 

— Vi ste nam pripovijedali da ste u času kad 
se otvorilo čudesno vrelo, pojeli jednu vlat trave. 
Zašto to? 

_ Ne znam. Gospoja me na to potakla i dala 
mi to razumjeti. 

— Ali, drago dijete, samo životinje jedu travu. 

— O, u tom se varate, prečasni gospodine, i 
vi jedete sirovu salatu. — A onda uz lagani smi- 
ješak nastavi: 

— Doduše stavljate na nju ulja i octa. 

— Zašto ste neprestano ljubili zemlju? Doista 
čudno da je Sveta Djevica tražila od vas takve 
stvari bez ikakva razloga!? 

— O velečasni, ta to je imalo i te kakav raz- 
log; bilo je za obraćenje grešnika. 

— A one tri tajne, jesu li bile žalosne? 

— Ne, gospodine. 

— Je li možda Sveta Djevica govorila o va- 
šem zvanju? 

Ne, to je bilo mnogo ozbiljnije. 

_ Bi li rekli ove tajne Sv. Ocu papi ? 

— Sveta Djevica rekla je da ih ne smijem pri- 
povijedati nijednoj osobi; Sv. Otac je osoba. 

— Ali Sv. Otac ima vlast od Isusa Krista. 

— Sv. Otac ima veliku vlast na zemlji, a Sveta 
Djevica na nebu. 

— Je li Sveta Djevica položila noge na zemlju 
ili su lebdile u zraku. 

— Bile su na mahovini, 

— Sveta Djevica vam je rekla da ne ćete biti 
sretni na ovom svijetu. ' 
— Da, ali mi je obećala, da ću biti sretna na 
drugom. ' 

— Dahle ste sigurni da ćete doći u nebo? 

— Ah! Ne! — (to je rekla vrlo živahno). 

— Kako? Pa Sveta Djevica vam je obećala? 

— Svakako, ali samo ako činim dobro. 

— A Sveta Djevica nije vam rekla što treba 
činiti da dođemo u nebo? 


— Ne, gospodine, to nam ne treba; to nas uči 
sveta Crkva Ratolička. : 

Na jednoj od mnogih sjednica Romisije bio je 
i biskup iz Tarba, preuzvišeni gospodin Lorans. 
Ugledni je to prelat svetačkoga strogog izgleda, 
blijeda lica, pronicavih očiju, uskih stisnutih usnica 
— sve u svemu, ledena ozbiljnost. On zaželi da mu 
Bernardica točnije opiše ono ukazanje od 25 marta 
Rad je Sveta Djevica rekla svoje ime. 

— Drago dijete, reci mi kako je to bilo. 

Po svom običaju počne Bernardica opisivati 
kretnje Djevičine i pokazivati ih. Najprije pruži ruke 
naprijed, tada ih digne i položi dlanove iznad pr= 
stiju gledajući u nebo... I sveto dijete tako je in- 
tenzivno vratilo u svoju svijest one drage iščeznule 
slike, da je njezina fizionomija, dakako besrijesrio, 
odavala gotovo pravi marijanski izraz Rad je iz 
poslušnosti prema biskupu izgovarala riječi: Ja sam 
Bezgrješno Začeće. I vidjeli su da je stari biskup 
plakao... Napokon je pretsjednik upita: 

— Biste li vi mogli mirne duše i čiste savjesti 
priseći na sve ove svoje izjave ? 

Bernardica se malo sabere, digne ruku i reče 
glasno: — Prisižem ! 

To su samo neka od onih hiljada pitanja na 
koja je morala dan na dan odgovarati, jer nije se 
samo crkvena komisija zanimala za lurdske dogo- 
đaje, nego se je za njih zanimao cijeli kulturni svi- 
jet. Ta čudnovato novo vrelo nastavilo je teći, mno- 
žiti se i činiti čudesa ozdravljajući bolesne. Neka se 
čudesa događaju na vrelu, a druga u samoj spilji. 
Svatko dakako misli da će najjasnije tumačenje do- 
biti od Bernardice. 

A ona jadna sirotica, sada je još u gorem sta- 
nu nego je bila, jer je obitelj Subiru u kolovozu 
1859 preselila u neki stari, napola srušeni mlin na 
dnu donjega Lurda. Tu je za slaba Bernardičina 
pluća bilo još manje zraka, nego u Malom jarku, a 
obitelj se povećala: rodio se Bernardičin najmlađi 
bratac Perica. U tom zagušljivom stanu često puta 
shrva Bernardicu napadaj astme i tuberkuloze i baci 
je u krevet, a ispitivanja i posjeti traju dalje kao da 
ona uopće nije bolesna. Koji puta je u jednom danu 
morala primiti petnaest, pa i dvadeset posjeta. Svi 
od nje zahtijevaju da im potanko pripovijeda uka- 
zanja, a ona to i čini upravo junačkom strpljivosti. 
Premda je stvar uvijek ista, ipak ju Bernardičina pri- 
rođena duhovitost znade primjeniti duhu i staležu 
pojedinih posjetilaca. Svemu tome pridružila se je 
još i borba u odbijanju darova i novaca koje je 
sama od sebe izazvala crna bijeda obitelji Subiru. 
Bila je ta borba do skrajnosti ustrajna i dosljedna, 
ne samo kod Bernardice, nego kod svih članova 
obitelji. Nikad nije nitko od njih primio ni jednog sua 
(najmanji francuski novac) od lurdskih i stranih po- 

sjetnika. Jednog dana dođu nekakva gospoda i po- 
šalju maloga Bernardičina brata Ivana da im do- 
nese vode iz čudotvornog vrela. Dijete otrča, učini 
im tu uslugu i donese vode, a stranci mu dadoše 
dva franka. Ivica ih zatakao u džepić, pa možda 
na njih i zaboravio. Ali jao! Bernardica, Rao naj- 
starija, uze mu odijelo da ga očetka pa nađe u 
njem onaj primljeni novac. Kao munja skokne ona 
k malom bratu, prilijepi mu dvije vruće pljuske de- 
sno i lijevo, a tada morade dječak odnijeti ona dva 
zlosretna franka u svratište gdje su stranci otsjeli, 
te im novac povratiti. 

Doista, čudna strogost i ponositost! A koji su 
joj razlozi? Tko bi to znao! Neki nagađaju da se 
u tom krije jedna od onih triju tajna što ih je Pre- 
sveta Djevica povjerila Bernardici, drugi opet raču- 
čunaju sa sirotinjskim ponosom ove potpuno bijed- 
ne obitelji, a treći opet s religijskim pravilnim shva- 
ćanjem Bernardice i sviju njezinih. Ta oni su svi i 
prije Ukazanja bili duboko religiozni, a kao takvi 


pomno su se čuvali da svetinju ne izvrgnu trgovanju 


i materijalnom izrabljivanju. 

Bilo Rako mu drago, svakako je to opet jedan 
od mnogih dokaza velike duše ovoga djeteta Ma- 
rijina. 

Bernardica ne prima milostinje, a ipak je jako 
siromašna i bolesna. Radi prekomjernih posjeta ne 
može da se pravo prihvati ikakva posla. Otkad su 
se preselili u onaj stari mlin, više ne ide u školu, 
ništa ne uči, nitko se za nju ne brine. 

Ipak, prati je budno oko Crkve koja još nije 
rekla odlučnu riječ u lurdskim dogođajima, ali ih 
pomno ispituje i istražuje. 

Onaj nekadašnji ,tvrdi orah“, župnik Pejramal, 
budnim okom prati bijedno živovanje Bernardičino 
i zaključuje da tome valja nekako učiniti Rraj. 

Ta, ona još uvijek nezna pravo čitati ni pi- 
sati, premda je od vremena do vremena polazila 
školu. Čini se g. župniku da to njezino neznanje 
nije u skladu s ulogom koju joj je namijenio Gospo- 
din Bog. Zatim, taj bijedni stan u kojem slabe ruke 
Bernardičine tako teško uspostavljaju i čuvaju či- 
stoću! Sve to nije u skladu s položajem one pred 
kojom se dan na dan redaju “hodočasnici čitave 
Evrope... K tome njezina živahna duhovitost, a s 
druge strane skromnost, odviše prikrivaju svetost 
koju svatko od nje očekuje. Ovo šestnaestgodišnje 
djevojče posve je prepušteno samo sebi, u onoj cr- 
noj rupi od stana prima bez ikakve kontrole stotine 
vjernika i nevjernika, te im odlično odgovara na 
pitanja kao kakav crkveni otac... 

Sve ove misli uznemirivale su g. župnika. 

U mjesecu lipnju god. 1860 oišeće se on jed- 
noga dana donjim Lurdom prema kući koja danas 
nosi ime Bernardičina bolnica, a bila je tada siro- 
tište i škola časnih sestara kojima je ime Sestre mi- 
losrđa od Nevera. Kuća ima lijepo predvorje podu- 
prto grčkim stupovima pred kojima se prostrlo 
dvorište prekrito travom Rao zelenim sagom, a za- 
sjenjeno_lipama i platanama. Dakle u lijepi portal 
ove kuće zakrene g. župnik i zovne časnu majku 
pretstojnicu. Kad je ona došla, reče joj g. Pejramal: 

— Časna majko pretstojnice, k vama bi tre- 
balo da sklonemo Bernardicu Subiru. Njoj treba 
njege i pouke u svakom pogledu, a sve će io do- 
biti samo Rod vas. — 

I dogovoriše se da će Bernardicu primiti u si- 
rotište kao bolesnu ubogarku. Neće biti podvrgnuta 
potpunoj disciplini zavoda, nego će imati svoju sobu, 
podvorbu i pouku. Usto je sirotište blizu njezina ru- 
ševnog mlina, pa neće biti tako težak rastanak s 
braćom, a osobito s majkom koju je Bernardica 
nježno voljela. 

Ipak je taj rastanak bio vrlo težak. Bilo je da- 
Rle u srpnju god. 1860 kad je Bernardica, po izgledu 
još uvijek mala djevojčica, isčeznula u sirotištu lurd- 
skih sestara. 


U lijepoj zgradi iza grčkih stupova ima sva-: 


kakvih stanovnika. Ponajprije časnih sestara, zatim 
vanjskih učenica, nutarnjih učenica ili konviktica, 
napokon siročadi i bolesnih gospojica. 

Dakako, da je za sve ove bio velik dogođaj 
kad je u njihovu sredinu došla ona ,koja je vidjela 
Majku Božju“, Bernardica Subiru. Čudno ih se doj- 
mila ta mala koju je trebalo najprije dobro urediti, 
a onda je priučiti Rako će se svaki dan čvrsto umi- 
vati, češljati, kako u redu držati svoje odijelo i so- 
bicu koja joj je bila dodijeljena. Činila je to Ber- 
nardica i dosada, ali Rod puke sirotinje ne ide to 
sve tako točno Rako bi čovjek želio i kako je to 
običaj po uređenim Rkonviktima, pa i po sirotištima... 
Ima u lurdskom sirotištu i neka dobra, dobra sestri- 
ca, S. Elizabeta. Njoj reče onih dana majka pret- 
stojnica: ,Sestro, vi ćete Bernardicu poučavati u 
čitanju i pisanju. Kažu da je ta mala vrlo slabe glave, 
no ipak pokušajte ne bi li se dalo štogod učiniti“. 

Dobra sestrica sva je uzdrhtala od veselja radi 
te naredbe. Ta poučavat će odabranicu drage Majke 
Marije! Ali kako je veliko bilo njezino veselje tek 

onda kad je mogla majku pretstojnicu ovako izvi- 
jestiti: ,Prevarili su vas, časna majko pretstojnice ! 
Bernardica je vrlo nadarena i lako shvaća svaku 
pouku koju joj dajem“. Dobra je sestrica pronašla 
kod Bernardice ne samo priličnu nadarenost, nego 
i krasnu bezazlenost, a osobito vanredno toplo i 
pravedno srce. Nije joj dakle bila nikakva muka 
poučavati ovo ,zlatno dijete“ kako je zvala svoju 
učenicu. 

Ali da! Nije svrha života Bernardičina da po- 
stane obrazovana, uredna gospojica, nego da svje- 
doči za svoju svetu Gospoju. I zato joj dani i opet 
prolaze više u govornici sirotišta, nego uz knjigu, 
pero ili ručni rad. I opet je pred njom zaredala či- 
tava Evropa i svi njezini staleži. Našlo se tu bisku- 
pa, prelata, svećenika, učenjaka, umjetnika, advo- 
kata, liječnika; vjernika i nevjernika, gospode i go- 
spođa, seljaka i građana. Svi dolaze u Lurd da vide 
mjesto ukazanja, da se mole i umiju na čudotvor- 
nom vrelu, a onda svakako da vide i onu kojoj 
možda u očima ostadoše tragovi rajskoga lica Ma- 
rijina. I čini im se da je doista tako kad zagledaju 
u duboke mirne oči Bernardičine... 

A Bernardica pripovijeda, neumorno  pripovi- 
jeda. Ona, šestnaestgodišnja vidjelica, duševno posve 
zdrava i vedra, ali tjelesno mučena od stalne astme 
i tuberkuloznih groznica. Pobrinuo se dobri Bog za 
slavu Presvete Djevice po ovoj skromnoj, ali čvrstoj 
djevojačkoj duši. Dobro da je nije Gospa uzela R 
sebi u nebo kod onoga jednog ukazanja, kako se 
prestrašila majka njezina Lujza! Ta bez ovih upor- 
nih tumačenja i dokazivanja ostala bi nejasna sva 
ukazanja. Ko zna ne bi li i čudotvorno vrelo pre- 

tvorili u obično ljekovito kupalište! Tko zna kako 
bi bilo! A eto, ta advokata svoje velike Advokate 
ostala je živa, makar tako mala i bolesna. Još će 
dvadeset godina svjedočiti svijetu i Crkvi da je ono 
bila prava Majka Božja, da je pod njezinim prstima 
doista provrelo čudotvorno vrelo, i da je sve što 
se u Lurdu dogodilo, vrhunaravnog porijetla, po- 
četka i uzroka. 

Da, rado je to sve činila mala advokata, ali 
joj je koji puta ipak dodijala ljudska znatiželjnost i 
glupost, te je to pokazala i posjetiocima. 

Tako na primjer: 

Jedna gospođa došla je da vidi, i bila svjedo- 
kom teškoga napadaja astme. Kad Bernardica nije 
nikako mogla da dođe do daha, sažali se gospođi 


te je upita: — Je li vam teško podnositi ovakve 
napadaje ? 
— Da — reče Bernardica — teško mi je to, 


ali je ipak lakše, nego primati tolike posjete. 

Drugi put opet neki župnik sa sela već ju je 
po dvadeseti puta zapitao; 

— Recite, je li bila lijepa ona gospoja. 

Jadna Bernardica podliježe nestrpljivosti i odreže: 

— Svakako, gospodine župniče, ljepša nego vi.- 

A tek silna ona udvaranja i obožavanja na 
račun njezinih ukazanja ! 

Na primjer: Dajte me blagoslovite, vi sretno 
stvorenje! — Dajte da vam poljubim odjeću! — 
Dajte mi kakvu relikviju; komadić pregače, malo 


. Rose! — Vi ste svetical — Itd.Itd. 


Bernardica se jedva suzdržavala od smijeha, 
a Rad-bi takve posjete otišle, odahnula bi sva iz- 
mučena: 

— Kako je to dosadno! ' 

Koji puta bi zaplakala pred vratima govornice 
od straha pred tim mučeništvom. S. Viktorina koja 
je bila određena da je kod toga prati, rekla bi joj: 

— Ajdemo, Bernardice, to je za dragu Našu 
Gospu! — Bernardica bi tada otrla suze i unišla, a 
S, Viktorina čudila se kako je bila strpljiva i lju- 
bazna Rod. ispitivanja. i 

U proljeće godine 1862 doživjela je Bernardica 
veliku radost: počela se graditi kod spilje kapela 
koju je ona na zapovijed Gospe »išla tražiti Rod 
svećenika“. Šezdeset zidarskih radnika bilo je po- 
slano na Masabjel da učine njegove pećine: teme- 
ljima nove zgrade. Između šezdesetorice Ovih rad- 
nika uputio se prema Masabjelu i Franjo Subiru, 
otac Bernardičin. . 

* 
* 

A što će na koncu biti sa Bernardicom ? Hoće 
li cijeloga svoga života primati samo posjete i biti 
poučavana u čitanju? Ona je još posve mala, premda 
joj teče već devetnaesta godina života. Ipak treba 
da i ona izabere nekakvo zvanje. Samo Rakvo ? Iz- 
gleda da su drugi o tome vodili više računa, nego 
ona sama. i 

Bilo je godine 1865 kada je biskup iz Nevera, 
ujedno vrhovni poglavar svih neverskih sestara, 
preuzvišeni gospodin Forkad došao u Lurd da 
obavi vizitaciju u sirotištu. I lurdsko je sirotište .spa- 
dalo pod kuću matice u Neveru. Obavljajući vizita- 
ciju cijele kuće i svih sestara, upita biskup iza Ber- 
nardicu. Nato ga nisu, kao druge posjetnike, odveli 
u govornicu, nego su mu jednostavno pokazali Ber- 
nardicu u kuhinji gdje je čistila varivo. 

Crkveni knez bio je vrlo ganut na taj pogled. 

Kasnije pozove Bernardicu preda se i upita je 
iznenada što ona zapravo želi da bude i da postane. 

— Ništa drugo, nego da ostanem služavka u 
ovom samostanu. 

— A zar nijeste nikada pomišljali na to da 
u tom istom samostanu postanete redovnicom ? 

.— Ah, ta to je nemoguće! Ta ja sam tako 
jako siromašna; nemam ništa i ne znam ništa. 

—A ja sam upravo sada vidio da znadete 


čistiti varivo... Sto se pak tiče miraza, može se: 


kod djevojke koja ima veliku želju za samostanskim 
životom, učiniti iznimka od općega pravila. 

Bernardica začas ušuti, a onda obeća biskupu 
da će promisliti. Biskup je tada potakne da razmi- 
šlja mirno, slobodno i bez žurbe. 

Ostade Bernardica da razmišlja o svojoj bu- 
dućnosti, a da se na njoj nije opažala nikakova 
promjena, pa ni ikakvi znaci kakve osobite sveto- 
st. Ta ona je i duhom tako djetinjasta kako tje- 
lesno izgleda. Pomislite! Dali su joj duhana da ga 
šmrče kod napadaja astme. Ona ga ponese među 
družice u zavodu i razdijeli im da šmrču. Kolikoga 
li smijeha Rad su sve zajedno počele kihati i nijesu 
se mogle zaustaviti! 

A znade biti i do skrajnosti tvrdoglava. Obuče 
na primjer_u radni dan nedjeljno odijelo i neće da 
ga skine, ma koliko to od nje zahtijevali. Ili zaželi 
da ide kući i odmah doda da će ići, makar i ne 
dobila dozvole... 

Svetost ne sastoji u tom da čovjek nema po- 
grešaka, nego u tom da te pogreške sa svoje duše 
svijesno briše i odrezuje. A Bernardicu je u kre- 

posti očito vježbao sam Gospodin Bog. Švjedoče 
sestre i družice njezine da bi obično iza ovakovih 
ispada tvrdoglavosti i prkosa zapala u teške astmi- 
čne krize i reumatične bolove. Zato su već znali 
reći kod ovakvih momenata: Sigurno će biti bole- 
sna. Dao joj je dragi Bog da odmah otpokori i 
male svoje prekršaje, jer moramo znati da je ona 
sada samo pitomica u zavodu, a nije redovnica sa 
zavjetom poslušnosti. 

Prošla je godina dana od one posjete bisRku= 
pove, a Bernardica ne govori ništa o svome zvanju, 
niti je tko za to pita. Ne govori, ali razmišlja. Nježne 
je duše, pa je od svih redova najviše privlače oni 
koji se bave dvorbom bolesnika i uzgajanjem djece. 
Nekadašnja pastirica iz Bartrea voli i sada sve što 
je malo i slabo: janjad, djecu i bolesnike. I upravo 
zato bavi se neko vrijeme mišlju da ode u Sestre 
milosrdnice sv. Vinka Paulskoga. Tamo misli naći 
ono što traži njezina plemenita ćud. 

Ali na koncu pobijedi druga, još plemenitija 
misao: Neverske sestre, t.j. ovakve, kakve su u Lurdu, 
bile su joj oduvijek vrlo dobre i prijazne. I sada je 
poučavaju, njeguju u bolesti i vode svu brigu oko 
nje. Zadala bi im tešku bol da ode od njih. A na koncu, 
njihovo je pravilo vrlo slično onome Sestara sv. Vinka ; 
i one se bave dvorbom bolesnika i uzgojem djece. 

I odluka je pala. U kolovozu godine 1864 za- 
traži Bernardica posebnu audijenciju kod majke Alek- 
sandrine Rok, pretstojnice lurdskih sestara : 

— Časna majko, ja sam odlučila da postanem 
redovnica, pa ako me časna majka vrhovna glava- 
rica hoće da primi, nastojat ću da budem dobra 
sestra od Nevera. 

' Majci Aleksandrini zalilo se srce nekom top- 
linom i radošću: 

KE“ Već dugo, drago dijete, očekujem ja u du- 
bini duše ovaj čas. Da, mi ćemo svi biti sretni što 
vas smijemo primiti. Ta zar nijeste vi već sada naša 
Rćerka ? 

' m 12 odmah javi želju u Never vrhov- 
noj glavarici, a ova izvijesti preuzvišenoga bi- 
skupa Forkada. šaka 
še Iz Nevera stigne zapovijed da Bernardicu po- 
šalju u kuću maticu, t. j. u samostan sv. Žildarda u 
Neveru, Ujedno se određuje koje će sestre Bernar- 
dicu onamo pratiti. I tako eto prestaje život lurd- 


ske Bernardice, a počinje sestre Marije Bernarde od 
Nevera. 





Dijete u vrtu 


»Lijep mi je vrtić ograđen, 
Sav mi je cvijećem zasađen. 
U srijedi vrta višnjica, 

Pod višnjicom Djevica 

Čuva Sina Isusa... 


Još nekoliko godina, pa ćemo se naći u polo- 


vici dvadesetog vijeka. Mi smo dakle u srcu njegovu. - 


Osjetili smo na sebi već silu njegovih udaraca, na- 
čudili se bezbroju njegovih besmislica, ali se nami- 
risali i cvijeća iz duše njegove. Jedan takav cvijet 
je težnja svih dubokih mislilaca našega vijeka za 
jednostavnošću, za istinom bez uvijanja, za onim 
duhom koji vodi ravno R Ocu svega stvorenoga 
— za duhom djetinjstva. Dijete je postalo težnjom i 
i idealom dvadesetog vijeka. Na najzelenijim polja- 
nama toga vijeka odjeknuo je krik za djetetom, i 
zato uz ostala burna imena, ima naš vijek i ime 
,Vijek djeteta“. O djetetu sanjaju pjesnici, dijete predo- 
čuju umjetnici, dijete je predmet najdubljih rasprava, 
glavni junak najljepših romana i drama, cilj uče- 
njačkog istraživanja. 

Ali i na polju duhovnog života kao da je za- 
vladala ova ista nota. I tu se sve više puni galerija 


svetaca i svetica s mekanim djetinjim licem i s pro- 


stodušnom, poslušnom dušom nevina djeteta. Možda 
je to stoga što povijest svetaca nije djelo čovjeka, 

nego djelo Onoga koji je rekao: ,Ako ne budete 
kao djeca, nećete ući u Rraljevstvo nebesko.“ 

I naša Bernardica dijete je našega vijeka, jer 
joj je Crkva istom godine 1955 okitila glavu aure- 


- olom svetosti. No ona je i pravi član one galerije 
kojoj možemo staviti natpis: Sveta djeca dwadese- . 


tog vijeka. 

Zagledavajući se u njezinu dušu, čovjek se na- 
jedamput nađe daleko u carstvu djetinjstva, zato je 
povijest Lurda zove jednostavno Djetetom, ili Dje- 
tetom Lurda. 

Taj je naziv dobila i zato što joj se glavni 
dogođaji života zbivaju u doba Rad još Rao nejako 
dijete sabire suho granje po obalama Gave u Lurdu. 

No upravo iza onih dogođaja bila je u pogibli 
da duhom prestane biti dijete, t.j. da se uzoholi i 
da sebi prisvoji onu slavu i ono silno zanimanje 
narodnih masa koje se kao bujica stalo slijevati u 
Lurd. Samo duboka i jaka podloga Božje ljubavi 
sačuvala ju je u onim opasnim prilikama. Samo 
ona mogla je sačuvati u slaboj djevojčici jaku, vje- 
rom obasjanu spoznaju vlastitog ništavila i nemoći. 
Dakako da je i nebeska Majka bdila nad ponizno- 
šću i bezazlenošću odabranoga djeteta koje je u 
ono doba postalo središte Lurda, glavna misao Fran- 
cuske, zanimanje cijeloga svijeta. 


Ali to dijete, upravo stoga što je dijete, uviđa 
da je došao čas kad će najbolje biti da se sakrije. 
Narvijestila je Bernardica svemu svijetu da je Majka 
Božja posjetila Zemlju, obavila je svoju zadaću, pa 
će sada biti najbolje da se sakrije Rao što se sa- 
krio Ivan Krstitelj Rad je navijestio Spasitelja... 


et 


m 


i 


meandar NKA se dia 

Kad su Bernardicu pitali zašto ide u samostan, 
činilo joj se neumjesno da tumači kako želi što 
bolje Bogu služiti, ta to se već samo sobom razumije. 
Njezina kristalna duša jasno je prozrela čitavo stanje 
stvari i izrekla ga u četiri riječi: Idem da se sakrijem. 

Pa tako i bi. Iza kako je srce začas zakrvarilo 
za ljubljenom majkom i vruće se isplakalo pred 
Spiljom, sakrilo se Dijete Lurda u zatišju samostan- 
skoga novicijata. 

Sakrilo se dijete među djecu, u ograđeni vrtić. 
Svi crkveni Redovi, Družbe i Kongregacije najviše 
brige i ljubavi posvećuju svome novicijatu. 1 pogla- 
vari, i već zavjetovane sestre gledaju na nj sličnom 
brigom kojom roditelji paze i uređuju dječju sobu 
u svom stanu. To je doista vrtić u kojem je cvijeće 
duhovne mladeži ograđeno zidom ljubavi, ali i zi- 
dom šutnje i osamljenosti, pa i od svojih već zavje- 
tovanih družica. Mlade se novakinje vježbaju u kre- 
posti, t.j. odrezuju pomalo sa svoje duše razne 
navike što su ih donijele iz svijeta, a koje nijesu po- 
sve po Božjoj volji. To je odrezivanje uza svu zdrav- 
stvenu vrijednost, a koji puta i nježnost, malo gor- 
kastoga, oporog okusa baš kao što je i višnjev plod, 
krasan za oči, zdrav za krv i želudac, ali u ustima 
,malo kisi“ i kupi usne. Eto, u ovakav vrtić došlo 
je Dijete Lurda. Kako smo već spomenuli, bio je taj 
vrtić u Neveru, u lijepom samostanu svetoga Žildarda. 

Zaželila se Bernardica samostana, ali se i sa- 
mostan zaželio nje. Ta u svakom se samostanu mnogo 
voli i poštuje Majka Božja, kako da se ne poželi 
imati u svojoj sredini Njenu odabranicu i povjerenicu. 

Da, samostan svetoga Žildarda imao je razloga 
da se obraduje postulantici (t. j. pripravnici za re- 

dovnički stalež) koja je 7 srpnja 1866 pokucala na 
njegova vrata. Ona mu je donijela miraz velike vri- 
jednosti, i to: U prvom redu odabranje Rojim ju je 
Bog odlikovao za proslavu Svoga imena; zatim 
blago milosti što ih je ukazanje Presvete Djevice 
izlilo u njezinu dušu, i napokon svoje ime, zapisano 
u povijesti Crkve, spominjano od svih naroda Zemlje. 

Samostan svetog Zildarda imao je razloga da 
se veseli i veselio se. Ali je imao razloga i da se 
zabrine kako će ispuniti veliku dužnost, pa saču- 
vati blago koje je primio. Treba Djetetu Lurda ispu- 
niti želju i potrebu da se sakrije, ne samo od svijeta, 
nego i od vlastite ljudske naravi koja i u najstro- 
.žem samostanu ostaje ljudska narav. Trebalo je iz- 
brusiti kristalnu posudu u koju je Gospodin stavio 
tolike milosti. 

Da vidimo kako se samostan sv. Žildarda sna- 
šao u toj svojoj važnoj ulozi! 

Vrhovna glavarica njegova bila je tada časna 
majka Jozefina Ember, redovnica vrlo umna i kre- 


posna, nadarena posebnom mudrošću i energijom. | 


Reklo se za nju da je najsavršenija glavarica od 
svih koje je nebo ikad dalo sestrama od Nevera. 
Ova dakle vrhovna glavarica primila je Bernardicu 
kod ulaza u samostan i započela sa čuvanjem po- 
niznosti u duši nove postulantice. Primila ju je u 
svojoj sobi sjedeći za pisaćim stolom zadubena u 
neko pismo. Kad je Bernardica unišla, podigla je 
glavarica oči i uzvratila smjeran pozdrav postulan- 
tice. Tada ju je ispitivala o najobičnijim podacima 
prošloga joj života, kao: da o njoj nije nikad čula 
nijedne riječi. O ukazanjima i o svim onim uzbud- 
ljivim dogođajima u Lurdu nije ni riječi spomena... 


pui 


opsuje _ 

Potpuno se jednako zanimala za Leontinu, Bernar- 
dičinu suputnicu i družicu u novom zvanju... ni- 
kakve razlike! Kad su službene stvari bile gotove, 
završi glavarica: Sada, drago dijete, pođite spavati, 
a sjutra, ako ne budete odviše umorni, poći ćete u 
kuhinju da pomognete sestri koja pere suđe... 

Ostale sestre i postulantice, Rao i cijela kuća, 
primile su Bernardicu dakako velikim oduševljenjem, 
a razumljivo i — radoznalošću. Lijepi samostan sv. 
Žildarda nad mirnom Garonom kao da je tiho po- 
drhtavao od uzbuđenja. Bilo je gdjegod i malo ra- 
zočaranja: Gospina odabranica začudo je vrlo ma- 
lena i neugledna. Samo iz očiju i iz lica izlazi neka 
posebna milina. I ovdje kao ono u Lurdu, počeli su 
u tim dubokim očima naslućivati sjaj Gospina po« 
gleda. 

Prvih dana iza dolaska morala je pripovijedati 
Bernardica cijeloj Družbi i novicijatu ukazanja Go- 
spina. Skupiše se daRle sve zavjetovane sestre, no- 
vakinje i kandidatkinje, a Bernardica se .pope na 
podij da im pripovijeda. I opet je ona, uvijek ista, 
vijesnica svoje velike Gospoje! Zaboravlja i na sebe 
i na slušatelje, a misli samo na uzvišeni predmet 
svoga govora. Njene slušateljice skamenile se od 
čuđenja, a kad Bernardica pripovijeda i pokazuje 
kako je Gospa izjavila da je Bezgrješno Začeće, 
nijedno oko ne ostaje suho... 

Svi su uvjereni da je i to posebna milost Go- 
spina što Je ova neuka djevojka može tako jasno 
dočarati u njihovu sredinu. Osjećaju da je sama 
Gospa među njima... Još iza četrdeset godina spo- 
minju se ovi veliki časovi u povijesti neverskog sa- 
mostana i prepričavaju u potpunoj svježini i ljepoti. 

Redovnice su bile vrlo ganute i veselile se kako će 
im Bernardica često pripovijedati o ukazanjima. Ali 
da se sačuva Bernardičina poniznost, a ne povrijedi 
osamljenost i sabranost novicijata, bilo je svim no- 
vakinjama i postulanticama zabranjeno Bernardicu 
išta ispitivati. O ukazanjima je uopće bilo zabra- 
njeno govoriti. 

I sve su poslušale. 

Nije to tako mala stvar Rako izgleda na prvi 
pogled. Ovdje je s jedne strane sretna lurdska vidje- 
lica kojoj je duša puna velikih misli i rajskih slika, 
pa koja je već naviknula i druge usrećivati ovim 


blagom. S druge pak strane tu je preko stotinu mla- 


dih djevica kojima duše gore od želje za velikom 
novosti, zanimanjem cijele Francuske. Svaki se dan 
sastaju, zajedno mole, rade, odmaraju se, pa im ipak 
nikada ne izmakne riječ iz onoga zabranjenog po- 
glavlja. Doista teška stvar! Ako već ne računamo i 


ovdje s vrhunaravnom pomoći, to svakako moramo, | 


hoćeš nećeš, dobiti visok pojam o disciplini never- 
skoga novicijata. 

Tri tjedna iza svoga dolaska u Never obukla 
je Bernardica redovničko odijelo i dobila ime Sestra 
Marija Bernarda. Bila je vrlo točna i savjesna, a uraču- 
nali su joj i onu godinu koju je provela u lurdskom si- 
rotištu, zato su joj skraćeni dani kandidature. Zapo- 
čela je dakle za nju ona lijepa godina novicijata 
koja je gotovo svakoj redovnici za cijeli život naj- 
draža uspomena. Ograđeni vrtić sa višnjicom u sre- 
dini za nju se eto rascvao i širom joj otvorio vrata... 


Ovim Rorakom došlo je Dijete Lurda u pravu: 


atmosferu svoga duhovnog života, sačinjenu od mo- 
litve, žrtava i ljubavi. ARo je srce u mnogočem bilo 


aK om i na 


a Dea i 

upravo samljeveno, duh se njezin širio neprestano i 
sigurnim se korakom uzdizao na visoku goru Rrš- 
ćanske savršenosti. 


Na čelu novicijata je učiteljica novakinja, ili, 
kako je u Neveru zovu, majka magistra. U ono doba 
vršila je tu službu časna majka Marija Terezija Vozu. 
I ona je bila jedna od najsposobnijih. Imala je oso- 
biti dar prodiranja u ljudske duše, u duše povjere- 
nih novakinja. One su se dragovoljno podvrgavale 
njenom vođenju, onda kad je bilo blago kao dah 
,Roji duva gdje hoće“, ali i onda kad je bilo oštro 
kao škare što podrezuju mladice uzbujale ruže na 
ogradi... Već iz kandidature piše Bernardica se- 
strama u Lurd:.. Najljepše od svega ipak su pouke 
naše časne majke magistre; svaka riječ što izlazi iz 
njenih usta, ide ravno u srce“. 


Ali ta velika: uzgojiteljica redovničke mladeži 
nekako se teško snalazila u uzgajanju Bernardice, 
sada sestre Marije Bernarde. Prema svjedočanstvu 
svih novakinja iz one godine, imala je njihova blaga 
i uviđavna magistra za s. M. Bernardu samo ozbi- 
ljan pogled, opomenu i ukor; na nju je primjenji- 
vala samo oštrinu svojih škarica. Njezino pronicavo 
oko koje je duševna svojstva svih novakinja gledalo 
kao na dlanu, nije moglo da u duši ove novakinje 
otkrije ikakvih bogatstva vrhunaravnog života. Kako 
bi je u toj duši zadivilo ono postojano sjedinjenje 
s Bogom, ona želja za trpljenjem, ono potpuno pre- 
danje u volju Božju. U svemu tome već je u Lurdu 
Kraljica neba uvježbala svoju dobru učenicu, ali 
ništa od svega toga ne vidi majka Marija Terezija. 
— Ili ne vidi, ili neće da vidi? Kako to da je 

vidovita majka magistra upravo kod Bernardice 
tako obnevidjela ? 

Mnogi su učeni i pobožni pisci o tome vodili 
računa i rješavali tu čudnu pojavu na razne načine: 
Bit će da se prirođena zatvorenost Bernardičina 
previsoko uspriječila pred duševnim okom ozbiljne 
redovnice; ili se ova bojala za poniznost Bernardi- 
činu, pa joj upornim zapostavljanjem htjela podići 
jaku tvrđavu protiv oholosti; možda joj zdravi hu- 
mor i odrješitost u Bernardičinu govoru davao pravo 
na takav postupak; napokon možda se baš ovdje 
krila jedna od triju tajna Presvete Djevice po kojoj 
bi Ona samo sebi pridržala poznavanje i uzgaja- 
nje ove odabrane duše. Nitko ne zna koje je tuma- 
čenje pravo. Tko da dokuči puteve Božje, a oso- 
bito u životu S. Marije Bernarde kod koje se, kako 
smo već u početku ustvrdili, bez vrhunaravnog shva- 
ćanja ne možemo ni smjesta maknuti. 


Naravno bi na primjer bilo da S. Marija Ber-- 
narda uz ovakav postupak svoje magistre postane | 


u najmanju ruku mrzovoljasta i tužna i da se pre- 
ma njoj ogradi hladnom udvornosti i poslušnosti. 
Ta ona je pirenejka, sa južnjačkim osjetljivim srcem 
i živahnom fantazijom! Mogli bismo joj to dozvo- 
liti i uz priličan stepen redovničke kreposti, pogo- 
tovu kad znamo da je ona to sve vrlo bolno osjećala 
i nije nikad otupila za te male, ali mnoge križeve 
redovničRkog života. 

Sli ne! S. Marija Bernarda penje se vrlo vi- 
soko na goru Gospodnju, shvaća sve sa vrhunarav- 
nog gledišta, zadržava u sebi nježan osjećaj za svoju 
redovničku obitelj, a osobito za središte te obitelji 
— majku magistru. Potpuno joj je poslušna do u 

najmanje sitnice, nikad joj sa usana ne izbjegne ni 
jedna riječ prigovora ili tužbe. Nikad, — tako svje- 
doče sve sestre novakinje, njezine družice. 


Ali još više! Jedamput očekivale su novakinje 
svoju magistru da je iza odulje otsutnosti pozdrave. 
Kad je došla, poleti S. M. Bernarda prema njoj ta- 
ko srdačno kao dijete koje je predugo čekalo svoju 
majku. Jedna od susestara prišapne joj: ,Doista velika 
je Vaša srdačnost kod povratka majke magistre|!“ 
,Zar ne“, odgovori Bernardica ,bilo je odviše ljud- 
ski; kasnije sam se radi toga ukorila“. 


Kako vidimo, sitna sestrica S. Marija Bernarda, 
junak je prave kršćanske ljubavi! Njezina je ljubav 
zapaljena žrtvama, a pokrivena smiješkom i srdač- 
nošću. Takva je ta ljubav da sve novakinje smatraju 
sestru M. Bernardu svojim anđelom čuvarom radi 
jakog utjecaja njezina dobra primjera na njihove 
mlade duše. Ali pustimo ih da same govore: Jedna 
od njih pripovijeda: ,Ja sam imala sreću da zajed- 
no sa S. M. Bernardom primim sveto redovničko 
odijelo. U duhovnim vježbama prije toga velikog 
dana bila je tako sabrana da mi se činilo Rao da 
je posve izgubljena u Bogu. Ništa izvanjega nije je 
moglo rastresti. Bila sam radi toga vrlo ganuta i 
činilo mi se da gledajući nju, postajem bolja.“ 


Okitivši se livrejom Kristovom, mlada djevica 
zatvarala se sve više u osamljenost svoga svetišta. 
»Došla sam ovamo da se sakrijem“ govorila je, a 
njezine družice jednoglasno svjedoče da je to do- 
ista bio najdublji sadržaj njezina nastojanja. Svaku 
je priliku upotrijebila da bude što više zaboravljena 
i prezrena. 

Svaka od družica posebnim načinom hvali nje- 
zinu točnost, jednostavnost, poslušnost i ljubav. Jed- 
na je od svega toga stvorila ovakvu izjavu: ,lz 
Bernardičina bića izlazilo je nešto što je dizalo R 
Bogu. Ja joj se nisam nikad približila, a da se nisam 
osjetila bliže Našem Gospodinu“. 

»Njezina vrhunaravna fizionomija i nebeski po- 
gled učinili su na moju dušu utjecaj koji se ne gubi 
nikad“. 

»Iri sam mjeseca bila s njom u novicijatu, i 
nisam nikad vidjela da išta čini, ili govori što ne bi 
poticalo na dobro; zato je volim, molim joj se i 
gledam je kao sveticu“. 

,Izgleda kao da Rrjeposti izviru iz cijeloga joj 
bića, tako su mile i neusiljene“. 

»Kratko vrijeme iza oblačenja obolila je S. M. 
Bernarda. Mi smo se otimale onih dana za službu 
bolničarke u novicijatskoj bolnici, samo da mogne- 
mo promatrati njezinu strpljivost, mrtvenje i sestrin- 
sku ljubav. Zaredali su strašni napadaji astme koji 
su htjeli da joj rastrgaju prsa. U takvim časovima 
samo bi šaptala: ,Moj Isuse“ i upravljala na raspelo 
pogled s neopisivim izrazom ljubavi i poniznosti“. 
— Njoj je bivalo sve gore. ,Nijesmo vrijedni da 
je imamo u svojoj sredini“ izjavljuje majka magistra, 
,ali ipak ćemo jurišati na nebo da nam je ne uzme“. 
I odrede se juriši molitve: sav novicijat, a i zavje- 
tovane sestre redaju se pred Ripom Gospinim za 
zdravlje ili barem za olakšicu maloj sestrici. Ali nebo 
kao da ne čuje. Misleći da se približio svršetak, 
ishodi majka glavarica Rod biskupa dopuštenje da 
S. M. Bernarda smije položiti redovničke zavjete 
prije određenog vremena i na bolesničkom Rrevetu, 


—aN. 


dA 


Kod svečanoga i velikog čina izgovarala je bole- 
snica zavjetnu formulu anđeoskim žarom. 

Ali, čini se kao da je Gospodin vodio svoju 
službenicu na vrhunac boli samo zato da uskori čas 
njezina saveza sa Sobom. Tek što mu se posve pre- 
dala po svetim zavjetima, bilo joj je bolje. 

Uronjena u more sreće o kojoj se ponizna dje- 
vica nije usudila ni sanjati, uze ona koprenu koju je 
dobila kao znak zavjeta, čvrsto u ruke i reče: ,Ja 
ih imam (zavjete), oni su moji, i nitko mi ih ne može 
više oteti. Sada sam pravi član Kongregacije, i više 
me ne mogu otpustiti“. 

A Rad su je pitali kako joj je odgovori: ,Bo- 
lje, dobri Bog me nije htio. Došla sam do vrata, a 
on mi reče: Odilazi, još je prerano!“ 

S. Marija Bernarda započela je opet zajednički 
život i sve vježbe novicijata. Uzalud je skrivala svoje 
kreposti od pogleda okoline. Ljubica izdaje se mi- 
risom. Uzalud je govorila: ,Nekad mi se ukazala 
Majka Božja, ali sada sam kao i svi drugi.“ Velika 
poniznost ove ljubice napunila je mirisom cijeli vr- 
tić kamo ju je presadila Bezgrješna Djevica. Koji 
put bi zakasnila na zajedničke vježbe zadržana dje- 
lom ljubavi kod koje bolesne sestre. Usred novi- 
cijatske radionice Rlečeći obavila bi tada određenu 
pokoru i primala opomenu, a da ni jednom riječi 
ne bi spomenula razlog radi kojega je zakasnila. 
Nikad i nikad, ma kako gorke i naoko nepravedne 
bile opomene i ukori, nikad se ta ponizna novaki- 
nja ne bi ispričala. Njezine družice dive joj se u 
srcu i slijede je. Jedna od njih priznaje kako joj se 
jednoć omakao vrlo nekrepostan usklik: ,Nije do- 
bro biti Bernardica!“ mislila je kod toga na ona 

namjerna ponizivanja majke magistre i vrhovne gla- 
varice. 

Još nekoliko zgodica, lijepih sličica o ponizno- 
sti S. M. Bernarde! 

Jedna redovnica pripovijeda: Bilo je to dva 
dana iza moga dolaska u Never, kad rekoh jednoj 
starijoj sestri koja me je primila u samostan kako 
mi je žao što još nisam vidjela Bernardicu. U taj 
čas dolazila je R njoj jedna posve mala, mlada se- 
strica, a ona sestra reče meni: ,Bernardicu? Pa 
evo vam je!“ Ja sam valjda u svojoj duši nacrtala 
posve drugu sliku glasovite vidjelice, jer mi se u 
taj čas izmaklo veliko začuđenje i riječi: ,Zarto?“ 
Mala se sestrica slatko nasmijala i rekla: ,Da, to, 
gospojice, samo tol“ Još se sada crvenim radi tih 
riječi koje mene ponizuju, a nju uzvisuju. 

Osobito je draga znala biti njezina poniznost 
za vrijeme odmora. Jedamput se postavila među 
dvije novakinje vrlo visoka stasa i uskliknula: ,No, 
pa da si još nešto utvaram kraj ovakvoga stasa!“ 


Drugi put opet pokazaše joj njezine slike koje 
se u Lurdu i po cijeloj Francuskoj prodavahu po 
deset santima (10 para). Ona se slatko nasmija i 
reče: ,Pa više i ne vrijedim |!“ 

Koji puta znala je pjevati družicama neke pje- 
sme u pirenejskom narječju, pa se onda srdačno 
smijala videći kako je one ni riječi nisu razumjele, 
a bilo je samo francuski. Ipak je uvijek, i usred naj- 
slađe zabave našla koju riječ za Božje stvari. Sve 
ju je vodilo R Bogu; On je bio jedino njezino sre- 
dište. Prolazeći mimo jabuka znala bi reći: ,Ah te 
jabuke, ne volim ih, jer me sjećaju istočnoga grijeha“. 


na 

Ali za grožđe rekla bi: ,Gle, kako je lijepo; ono 
nas sjeća Krvi Kristove!“ 

,Nečemu sam se osobito divila i čudila kod 
S. M. Bernarde“, pripovijeda jedna novakinja. ,Koji 
put bi nas zvono za svršetak rekreacije znalo zateći 
usred najživljega, možda i preglasnoga, smijeha. Dok 
smo se mi jedva snašle i ušutile, njeno je biće već 
zaronilo u duboku sabranost i prisutnost Božju. ČE 
nilo mi se da već prvu sekundu iza zvona ništa više 
ne vidi i ne čuje, nego Gospodina kojemu smo po- 
šli na razgovor“. 

Rekli smo da je početkom novicijata S. M. Ber- 
narda jedva izbjegla smrti, ali nije izbjegla bolesti. 


Često puta morala je seliti u bolničku sobu, a tako. 


bi rado bila uvijek i redovno vršila sve vježbe no- 
vicijata. Još teže bilo joj je kad je svojim Rašljem i 
astmom smetala družice u spavanju. ,Nemojte se 
mučiti, ja mogu sama“ rekla bi kad bi koja sestra 
došla da još pomogne. A ipak, svaka je smatrala 
čašću da joj smije pomoći i ugledati se u lijep nje- 
zin primjer strpljivosti, da radosti u podnašanju svih 
vrsti bolova. | 

Jedanput kad su joj davali neka oštra sredstva 
i vezali joj ramena da zapriječe bacanje krvi, reče: 
,Ne bojte se, samo povucite, ja mogu puno podni- 
jeti; Rao mačka koju nije lako svladati“. 

Ali desnica Božja nije samo pritisla tijelo Ber- 
nardičino, nego se oborila i na srce njezino. Dne 
8 decembra 1866 umrla joj je majka. Otišla je da 
u nebu gleda Onu koju je njezino dijete vidjelo na 
zemlji. I to upravo na blagdan one tajne koju je 
njezina Bernardica svijetom pronosila i utvrđivala! 
I opet putovi Božji! — S. M. Bernarda nježno je 

volila svoju majku. Na vijest o njezinoj smrti začas 
se onesvijestila, no Rad je došla hk sebi, prva joj je 
riječ bila: ,Bože moj, ti to hoćeš, dakle i ja hoću. 
Neka je blagosloveno Tvoje sveto ime!“ 

Tako su eto velike milosti križa Kristova pri- 
pravljale S. Mariju Bernardu na redovničke zavjete. 
Oni koje je položila u smrtnoj opasnosti, bili su po- 
loženi samo uvjetno, zato ih je položila još jednoć 
zajedno sa svojim družicama dne 30 oktobra 1867 


uz lijepu crkvenu i gainsljjna proslavu cijele redov- 
ničke zajednice. 


Na gori Gospodnjoj 

Ograđeni vrtić“ u Neveru otvorio se, a mlade 
sestre, ojačane svetim zavjetima, razići će se širom 
Francuske da služe Isusu Kristu u osobi bolesnika, 
djece, siromaha i ostalih potrebnika. Ta zovu se 
,Sestre milosrđa“. . ' 

Skupiše se dakle sve sestre kuće matice kao i 
one koje su iz ostalih kuća došle tamo na duhovne 
vježbe, u dvorani novicijata. Skupštini pretsjeda ne- 
verski biskup Forkad, proziva sestre i svakoj pre- 
daje ceduljicu na kojoj piše kamo ju je odredila 
sveta poslušnost. 

Cedulje su već razdijeljene, svaka znade kamo 
joj je poći, samo za S. M. Bernardu nema nikakva 
određenja. Što je to? ' ' . 

Eto ona, upravo stoga jer je Be rnardica, i jer 
je treba sakriti od radoznalih očiju svijeta, određena 
je da ostane u kući matici. No budući da je to pre- 
ma općem redu za ovaku mladu sestru vrlo veliko 


odlikovanje, treba ga spojiti s nekim osjetljivim po- | 


niženjem koje je već prije bilo dogovoreno između 
i i arice. 
A e nije bilo cedulje poslušnosti za S. 
M. Bernardu, upita biskup : 
— A S. M. Bernarda, što će biti s njom i ' 
— Ne znam što bismo s njome, preuzvišeni, 
ona nije ni za što, — odgovara poglavarica. 

Biskup je dakle pozove preda se, a kad ona 
klekne, reče joj: 

— Vi dakle niste ni za što, jadno dijete, šta 
ćemo s vama? Čemu ste uopće došli u samostan ? 

— To je upravo ono, preuzvišeni, što sam vam 
ja rekla već u Lurdu, no vi ste mi odgovorili da 
to ne smeta ništa. 

Nato se uplete glavarica : 

— Ako dozvoljavate, preuzvišeni, mogli bismo 
S. M. Bernardu zadržati u kući matici. I onako je 
uvijek bolesna, pa neka pomaže u kućnoj bolnici. 
U početku neka pomaže spremati, a s vremenom 
će možda ipak maučiti da pripravlja i mliječnu ka- 
šicu bolesnim sestrama i kandidatkinjama. 

Dijete Lurda, pametno i osjetljivo, progutnulo 
je ovo smišljeno poniženje, a da se nije ni opazilo 
kako je duboko zašlo u srce. U rekreaciji bila je 
Bernardica opet sestra među sestrama, uvijek jed- 
nako mila, susretljiva i živahna. 

Uopće izgleda da se biskup Forkad nije mno- 
go zanimao za S. M. Bernardu, pa prema tome da 
nije ni poznavao ovu odabranu dušu. On piše tarp- 
skom biskupu : 

— Naša mala sestra Marija Bernarda ostala 
je Rakva je bila: slaba i bolešljiva, jednostavna i 
dobra. Još je uvijek moramo čuvati od premnogih 
posjetilaca koji često dolaze iz velike daljine da je 
vide; međutim čini se da ona nije svijesna časti 
koju joj iskazuju. 

Ali nasljednik njegov biskup Ladu, razumio je 
bolje glasnicu Gospine spilje i toliko je poštivao da 
je u Lurdu htio biti posvećen za biskupa. Ovaj dakle 
piše: ,Povijest Bernardice je vrlo jednostavna: Ona 


mea 

se posvećuje vršeći svoje dužnosti i podnoseći kri- 
ževe koje joj je Sveta Djevica obećala. Njezino trp- 
ljenje je tako veliko da je čini pravom mučenicom. 
Veći dio svojih dana provodi u krevetu koji malo 
kad ostavlja. Ona prima ovu kušnju posve jedno- 
stavnom strpljivošću: ne tuži se, ne mrmlja, i obav- 
lja svoju zadaću u šutnji i samoći.“ 

U vrijeme pruske navale na Francusku god. 
1870 opet oživješe duhovi, a zanimanje za Bernar- 
dicu se podvostruči. Da joj se nije možda opet ja- 
vila Sveta Djevica? Da joj nije možda objavila 
kako će se to sve svršiti — ta Prusi su već pred 
vratima Nevera! Toliko se pitalo i događalo da je 
tjednik: , Vjerski tjedan iz Nevera“ morao donijeti 
ovaj proglas: — ,Bernardica postavši S. M. Bernar- 
da, ovdje je u našoj blizini, u kući matici naših Se- 
stara milosrđa. Mi jamčimo da ona ovdje živi po- 
sve naravnim zajedničkim životom i da iza onoga 
velikog čuda u Lurdu nije od Gospodina primila 
više nikakvu novu izvanrednu milost.“ 

Ipak je neverski biskup smatrao Bernardicu 
svetinjom svoga biskupskoga grada i njoj pripisivao 
spas grada Nevera kad su ga Prusi zaposijedali. Kad 
»je samostan Sv. Žildarda bio pretvoren u am- 
bulantu, morao je biskup najmlađe sestre poslati u 
druge kuće; Bernardicu je zadržao Rao zaštitu grada. 
Međutim je ona sama oprovrgla sve anegdote koje 
su se o njoj širile. Vojskovođa De Muso došao je 
da je posjeti, pa je upita: 

— Jeste li u lurdskoj spilji ili možda poslije 
dobili kakvu objavu glede Francuske i njezine bu- 
dućnosti. Nije li vam možda Sveta Djevica naložila 
da nam isporučite kakvu opomenu ili grožnju? 

— Ne. 

— Prusi su pred našim vratima. Bojite li se 
toga ? 

— Ne. 

. — Ne trebamo se dakle ničega bojati? 

— Ja se bojim samo zlih katolika. 

— I ničega drugog? 

— Ne. 

Kako vidimo, sveta je redovnica uvijek nekako 
povučena. Ograničuje se samo na ,da“ i ,ne“. 

: Ipak jednom kao da joj je nehotice izbjeglo 

njeno unutarnje oduševljenje: 
Jedna sestra vratila se u Never iz Lurda gdje 
je pribivala mnogim veličanstvenim i čudesnim ozdra- 
vljenjima. Kad se je sita napripovijedala, pogleda 
sažalno S. M. Bernardu i reče: ,Eto, toliko ljepote 
a Vi od svega toga ne vidite ništa!“ Bernardica S 
milo nasmiješi i reče: 

— Draga sestro, ne žalite me, ono što sam ja 
vidjela, daleko je ljepše od svega ovoga! 


*k * 
* 


U Rućnoj bolnici bilo je doista pravo mjesto 
naše Bernardice. Posve se predala svojim bolesnim 
sestrama, te ih njegovala nježnom ljubavi. Uvijek 
blaga, dobra, nasmijana, usprkos umornosti koju je 
osjećala ; njezina briga puna točnosti i osjećaja 
imala je u sebi nešto majčinsko... Nastojala je da 
razveseli svoje bolesnice pričajući im što zanimljiva; 
svaka njezina pripovijest ili novost imala je uvijek 
koju nabožnu primjesu, tako da su se uz nju zabo- 
ravljale sve boli. 

Ostala je bolničarkom u samostanskoj bolnici 
sedam godina. U svibnju godine 1874 izjavi liječnik 


a 

da je nezgodno što tako bolešljiva i slaba osoba 
neprestano udiše nezdravi zrak bolnice, zato su je 
odanle izvadili i postavili za sakristanku u kućnoj 
kapelici. 

I u ovoj se je službi vrlo dobro snašla, samo 
je bila više izložena neugodnoj radoznalosti mase. 
Ona koja je ostavila Lurd da izmakne toj neugod*- 
noj radoznalosti nije ni slutila da će je zateći i u 
Neveru. 

Često se dogodilo da bi došli u sakristiju i 
rekli: ,Časna sestro, mi bismo željeli vidjeti Bernar- 
dicu; hoćete li nam je pozvati samo začas ts M 
Bernarda bi se samo uljudno naklonila i iščezla; 
nije se više vratila. 

Vani se o njoj mnogo govorilo i raspravljalo, 
no od mnogih rasprava da spomenemo samo 
jednu. ' : 
Liječnik Voazen dokazivao je u jednoj svojoj 
knjizi kako duševna bolest, tako zvana halucinacija, 
gotovo uvijek svršava ludošću. Da potvrdi svoju 
misao, izjavi čvrsto i odlučno: ,Lurdsko čudo utvr= 
dilo se samo na vjeri nekoga haluciniranog djeteta 
koje je sada kao potpuna luđakinja zatvoreno u 
samostanu uršulinki u Neveru.“ 

Kad je neverski biskup Forkad začuo za tu 
drsku tvrdnju, stavi u sve novine dne 5 oktobra 
1872 proglas koji glasi: 

— Čast mi je izjaviti: 

1 Da sestra Marija Bernarda nije nikad pre- 
stupila praga u samostanu uršulinki u Neveru. 

2 Ona je u kući matice Sestara milosrđa u 
Neveru. Tamo je stupila posve slobodno i ostaje 
unutra posve slobodno kao i svaka druga sestra, 

3 Sestra Marija Bernarda nije nipošto luda. To je 
osoba vrlo razborita, a malo ima tako mirnih živaca 
kao što su njezini. Nadalje poziva slavnoga profe- 
sora koji ju je proglasio ludom, da se dođe osobno 
uvjeriti o istinitosti ovih triju tvrdnja. Ja ću ga sam 
upoznati sa S. M. Bernardom, a da ne sumnja o 
njezinu identitetu, (t.j. da je to doista ona), umolit 
ću državnog prokuratora da ju preda nj dovede. 
Imat će dakle priliku da je vidi, da je ispituje, da joj 
dosađuje pitanjima tako dugo kako dugo bude htio.“ 

Još je biskup ,učenjaku“ obećao da će mu 
platiti putni trošak i lijepo ga ugostiti. 

Međutim ,učenjak“ ostade u Salpetrijeru oda- 
Rle je ustvrdio ovu laž. 

Ipak je biskupovo pismo potaklo neke liječnike 
da su se u tom pitanju obratili na dra Sensira, kuć- 
nog liječnika sestara u Neveru. 

Učeni taj liječnik izdaje svom kolegi iz Salpe- 
trijera ovaj javni odgovor: 

»Kao kućni liječnik samostanske zajednice, li- 
ječio sam dugo vremena S. Mariju Bernardu, i nje- 
zino nas je slabo zdravlje prilično uznemirivalo. 


Sada se to stanje poboljšalo, i ona je od bo-- 


lesnice postala mojom bolničarkom, te se lijepo 
usavršuje u ovoj službi. Malena je rasta, a sada joj 
je 27 godina. Naravi je mirne i blage, sa mnogo 
razbora njeguje svoje bolesnice, a da nikada ništa 
ne promjeni u izdanim liječničkim propisima. Među 
svojima uživa velik ugled, a s moje strane potpuno 
povjerenje. Vi dakle vidite, dragi kolega, da je ta 
sestra vrlo daleko od ludila. Ja bih prije ustvrdio 
da je Rraj njene mirne i blage ćudi gotovo nemo- 
guća ikakva nastranost u tom pogledu,“ 

Bernardica nije ni slutila da se o njoj toliko 
govori. Glasoviti pisac Henrih Laser piše veliko djelo 
o Lurdu i svršava ga ovako: ,Ovu knjigu koja to- 
liko govori o Bernardici, najmanje će čitati upravo 
Bernardica.“ 

Bez sumnje, nije ona govorila o svojoj zanim- 
. ljivoj prošlosti, jer je takva bila zapovijed, ali i sto- 
ga, jer to sama nije htjela. Neka je pretstojnica upita : 

,Zar nijeste nikad imali napasti na samodopadnost 
zato što vas Sveta Djevica toliko odlikovala 7“ 

,Ah, šta mislite časna sestro“ odgovori ona, 
,da bi Sveta Djevica bila mene izabrala, da je na- 
šla još koju veću neznalicu od mene! Ali eto, nije 
je našla!“ 

No što se je skromna redovnica više skrivala, 
to je više bila tražena. Među hiljadama posjetilaca 
bilo je i kardinala i apostolskih nuncija. Ona ih je 
ponizno izvještavala o lurdskim dogođajima, ali 
bez ikakva straha. Dolazili su neki biskupi koji nisu 
vjerovali u lurdska čudesa, ali su od nje odlazili 
ganuti i suznih očiju. Čistoća njezina pogleda oba- 
rala je svaku sumnju. Puno puta molila je majku 
pretstojnicu da je ne pušta u govornicu, jer je tamo 
toliki radoznali motre, a neki je hoće dapače i ti- 
cati. ,Svi ovi posjeti su mi prava pokora“, govo- 
rila bi. Jednog je dana opet došao neverski biskup. 
,Brzo, brzo na portu, zove vas časna majka,“ pre- 
uzvišeni je došao da vas vidi!“ reče joj jedna se- 
stra. ,Ne, ne, nije došao da me vidi, nego da me 
promatra“ odgovori izmučena redovnica. 

Bernardica bijaše živahna i osjetljiva duša, no 
ona je znala svladavati svoju živahnost i posvetiti 
svoja čuvstva. Osobito iza smrti majke, oca i žup- 

nika Pejramala bile su prekinute i najnježnije ze- 
maljske veze. Kako bi rado bila prenijela svu svoju 
nježnost u dvorbu bolesnika, ali joj to zabranjivalo 
njezino slabo zdravlje. ,Kako ste sretni!“ govorila 
je jednoj sestri koja je bila određena u neku bolnicu. 
»Kako ste sretni što ćete njegovati nesretne! Da je 
barem i mene zapala takva sreća!“ 


Kad je morala ostaviti kućnu bolnicu, posve- 
tila se čitanju i vezenju. Mala pastirica iz Bartrea 
koja je s toliko muke učila katekizam u trinaestoj 
godini, jer nije znala čitati, čitala je sada mnogo, a 
osobito Sveto Pismo. 

Riječi Svetog Pisma imale su za nju neki posebni 
čar koji joj nije nikad dodijao. ,Muka Isusova iz 
evanđelja više me dira, nego Rad o njoj čujem pro- 
povijedati“, znala je reći. Bernardica je bila i spret- 
na vezilja. Ispod njezinih prstiju izlazili su ručni ra- 
dovi vanredne finoće. U Sv. Žildardu čuva se kra- 
sno izvezena alba koju je ona izradila. Prvi puta 
ju je obukao preuzvišeni g. Ladu Rad je u Lurdu bio 
posvećen za neverskog biskupa. 


Znala je biti i posve originalna te posebno 
finim ukusom ukrašivati sličice ili uskrsna jaja. U 
taj posao kao što i u čitanje i pisanje, brzo se je 
uputila nekadašnja pastirica, jer je ota mnogo 
dara i ukusa. 


Ova sestrica koju su protivnici vrhunaravnosti 
držali idiotom i suludom, bila je fina duša koja je 
osjećala za ljepotu i volila ju. 

Na početku ovoga poglavlja pripovijedali smo 
kako je S. M. Bernarda posebno jedno odlikovanje 
morala platiti posebnim poniženjem. Takvi su se pri- 

zori redali dan na dan... Ograda njene poniznosti 
bila je obrasla oštrim trnjem, ali Bernardica ustraje 
u strpljivosti, potpuno odana poglavarima i suse- 
strama. 

Mučile su je svakakve duševne i tjelesne boli, 
a k tome se pridružio i onaj prividni nerad uz nje- 
nu živahnu, osjećajnu narav. Ta ona bi se tako rado 
bila skršila u radu za bližnjega, a sad evo nju samu, 
ovako mladu, neprestano krši bolest i nemoć. 

Zato je i u Rrevetu neprestano zaposlena, ne- 
prestano nešto veze ili riše, te je uvjerena da još 
uvijek premalo čini. Ipak se predaje u volju Božju 
i vježba se u znanosti trpljenja. Jednom je posjeti 
neka pretstojnica i upita: 

— Što radite, mala lijenčino? 

— Draga majko, vršim svoj posao. 

— Koji? 

— Bolujem. 

I doista, ona je bila vrlo bolesna. Nije mogla 
hodati bez štaka — a toliki su veselo ostavljali svoje 
štake u Lurdu! 


Već je otprije trpjela od napadaja astme, od 


bacanja krvi i od pritiska u prsima. U zimi godine 
1877 pridružile su se svemu tome užasne boli od 
čira koji se razvio na desnom koljenu, zatim se raz- 
vila oteklina i napokon ukočenost zglobova. Boli su 
njezine bile tako velike da su redovnice uzalud is- 
crple svu svoju milosrdničku umjetnost kako bi ih 
ublažile; ništa nije moglo smiriti grozne bolove. Koji 
puta bi joj od preteških boli lice dobilo neku posve 
tamnu žutu boju; izgledala je kao mrtva. 

Trulenje kostiju izjedalo joj osobito koljeno i 
uzrokovalo užasno probadanje. Ispovjednik bi joj 

govorio: ,Hrabro, časna sestro! Sjetite se obećanja 
Marijinih: nebo se približuje“. 

»Da“, odgovori ona, ,ali je to približavanje 
vrlo polagano“. Svladana bolju znala bi koji puta 
glasno zajauknuti, no odmah bi se pribrala i šaptala: 

,Bože moj, ja ti se žrtvujem. Bože moj, ja te 
ljubim“. 

Sve susestre gledajući je zaključile su pune udi- 
vljenja: 

»Ovdje je trpljenje postiglo svoj vrhunac ; vrhu- 
nac boli, ali i vrhunac strpljivosti! Ne može biti 
veće, ni bolje!“ 


Svršeno je 

Došli smo do zadnje stanice Bernardičina ži- 
vota na kojoj, kao i kod svakog čovjeka, piše: smrt. 

Dne 22 septembra 1878 položila je vječne za- 
vjete, a iza toga je bolest tako napredovala da 
su uvidjeli Rako se bliži svršetak. Gospina je povje- 
renica umorna i žedna neba. 

Na dan sv. Josipa 1879 posjetila ju je sestra 
njezina Toaneta; došla je da je posljednji put vidi. 
Isti taj dan upita je ispovjednik: 

— S.M. Bernarda, što ste danas molili u sv. Josipa? 

— Samo sretnu smrt — odgovori bolesnica, 
vjerna poznatoj svojoj kratkoći i jasnoći govora. 

Veliki papa Pijo IX, čuvši da se životna snaga 
Bernardice žuri k svome svršetku, odredi da se pro- 
vede još jedno ispitivanje lurdskih dogođaja. Prije 
nego Gospina vidjelica iščezne s ovoga svijeta, ne- 
ka dade još zadnje, stalno svjedočanstvo o istini- 
tosti onoga što je svijetu navijestila. : 

Biskup iz Tarba odredi oca Sampea, superi- 
ora lurdskih misionara, da još jednoć točno ispita 
Bernardicu. Određeno ispitivanje započelo je 12 de- 
cembra 1878 u kućnoj bolnici sv. Zildarda, a nasta- 
vilo se pismeno sve do marta 1879. Usprkos teških 
tjelesnih boli, podvrgla se Bernardica poslušno i lju- 
bazno mnogostrukom ispitivanju ove komisije, tako 
da je otac Sampe mogao javiti biskupu ovo: 

— Moja misija je svršena. Imam sve riječi Maj- 
Re Božje u narječju, te istinit i kategorički odgovor 
na sva pitanja, potpuno u duhu Bernardice. Bernar- 
dica je uvijek jednako čedna, jednostavna i čista. 
Uspomena na prikazanja čvrsto je i duboko usje- 
čena u njezino pobožno i zahvalno srce. Ona joj 
je iu pameti potpuno svježa Rao da se sve ono 
istom jučer dogodilo. 

Dne 28 marta prima zadnju pomast i sv. pri- 
čest. Rao popudbinu. Iza tih svetih čina umoli jakim 
glasom za oproštenje vrhovnu glavaricu i cijelu re- 
dovničku zajednicu. Moli ih da joj oproste sve čime 


ih je uvrijedila ili ražalostila. Napokon se nadigne > 


u postelji što je više mogla, i reče jakim glasom: 
»Osobito molim oproštenje radi moje oholosti“. Sve 
je to govorila tako jasno i glasno da su sestre po- 
mislile da još neće tako brzo svršiti. Ali nije bila 
tjelesna jakost koja je dala toliki naglasak ovim ri- 
ječima. Ne! Cijeli duhovni život Gospine miljenice, 
a i njene okoline, trpio je od _opravdanoga straha 
pred velikim milostima Rojima ju je Bog odlikovao. 
Samo da se ne uzoholi, samo da ne zlorabi velikih 
milosti koje je primila! Ta bojazan osobito je na 
mjestu sada, Rad se bliži vječnost, Rad treba osigu- 
rati nebo i oteti đavlu sve, do u najmanju misao, 
ono na što bi htio da računa. Eto zato Rliče po- 
nizna Bernardica: ,Osobito radi moje oholosti!“ 

Nato joj poRazaše fotografiju kipa Naše Gospe 
Lurdske što ga je izradio lionski umjetnik Kalija. 
Ona je pažljivo promotri, a tada reče onom, njoj 
tako vlastitom, neovisnosti u mišljenju: ,Ova je naj- 
manje neuspjela!“ Pa da! Ona je vidjela Majku Ma- 
riju, ona ima pravo da prosuđuje sve silne slike 

i kipove koje su pred njom nagomilavali, i kod ko- 
jih je često uskliknula: ,Dobra moja Majko, kako 
su te nakazilil“ Zadnjih dana govorila je vrlo malo. 
Jedno od zadnjih veselja zemaljskih bilo joj je dra- 
gati malu djecu koju su joj donosili. Volila ih je 
kao ono nekad svoje ovčice. 

Napokon je zapala u agoniju i ostala u njoj 
cijeli Veliki tjedan. Kraj toga su je mučile silne itje- 
lesne boli, a u smrtna viđenja umiješali su joj se i 
đavli Rao kod smrti većine svetaca... 

Kad joj ispovjednik reče neka prikaže svoj ži- 
vot kao žrtvu, oživi ona svojom poznatom energi- 
jom i reče: Žrtva? Zar može biti žrtva, ostaviti 
ovu jadnu zemlju u kojoj je tako teško Bogu služiti?!“ 

Na Veliki ponedjeljak 7 aprila, t.j. na dan zad- 
njega svečanog ukazanja, njezine misli poletiše u 
Lurd i u spilju. Tom zgodom reče prisuinoj vrhov- 
noj tajnici ove znamenite riječi: 

— Za povijest Ukazanja ja sam rekla sve što 
je bitno. Neka se najviše obaziru na ono .što sam 
govorila prvih dana. Kasnije mogla sam štogod za- 
boraviti, a i drugi mogli su zaboraviti. Sto bude na- 
pisano najjednostavnije, bit će ujedno i najbolje. 

Na Uskrsnu srijedu 16 aprila opet se ispovije- 
dila i primila potpuni oprost za smrtni čas prema 
raspelu što joj ga jednoć poslao Sveti Otac. 

A smrt je već posve blizu. 

Jedan sat prije njenog zagrljaja podiže Bernar- 
dica pogled prema nebu i ostade tako neko vrijeme 
upirući oči čvrsto u jednu točku. Lice joj se napuni 
mira, vedrine i neke melankolične oštrine, a tada s 
izrazom koji bi prije mogao biti iznenađenje nego 
bol, usklikne tri puta: ,Oh! oh! oh!“ U isto vrijeme 

zadršće na čitavom tijelu. Drhtavom rukom uhvati 
se tada za srce, obori oči i reče osobitim naglas- 
kom: ,Bože moj, ja te ljubim svim srcem svojim, 
svom dušom svojom, svom misli i svom snagom 
svojom“. Malo zatim uze križ koji joj je dosad visio 
na dohvatu oka, prihvati ga obim rukama i poljubi. 
Zatim umoli još jedanput oproštenje prisutnu glava- 
ricu majku Nataliju, i reče: 

— ,Zeđam | 

Dadoše joj neko piće, a ona umoči u nj usne, 
iza kako je zadnji puta učinila znak križa onako 
lijepo, kako ju je naučila draga Majka Božja u spilji 
masabjelskoj. 

Koju minutu iza toga počela je da šapće: 

»oveta Marijo, Majko Božja, moli za mene, si- 
romašnu griješnicu... siromašnu griješnicu...“ 1 iz- 
dahnu tiho i blago u toj zadnjoj molitvi Bezgrješnoj 
Djevici... 

Bilo je to na uskrsnu srijedu u 5 sata i četvrt 
poslije podne, 16 aprila 1879 godine. 

Navršila je trideset i pet godina. 
s". Ostavila je zemlju onaj dan u koji Crkva moli 
i pjeva: :' 

»Dođite blagosloveni Oca mojega i posjedujte 


kraljevstvo koje vam je pripravljeno od početka 
vijeka“... 


,IL podiže ponizne...“ 


Bernardica je umrla. 

Ne treba više da se otima ljudskim pogledima; 
sad će im se posve pokazati. . ' 

Da ina ovom svijetu pravilno oživimo, valja 
umrijeti. Sjutradan iza smrti sestre Marije en 
već je znao cijeli grad Never veliku novost: aa 
je jedna svetica... Veliko mnoštvo ljudi svake do e 
i svakog staleža natisnulo se u kapelu gdje je 
bilo izloženo njezino tijelo. Cetiri su sestre nepre- 
stano morale doticati predmete pobožnih vjernika 
na pokojnicu: Rriževe, medaljice, krunice, sličice. 
Radnici pružahu svoje oruđe, švelje svoje škarice. 
Nije bilo dostatno obično vrijeme za ovu počast, 
navala vjernika tražila je da se produlji na još je- 
dan dani noć, tako da je sprovod bio istom 19 
aprila. Opijelo je obavio sam neverski biskup, ša 
sprovod Gospine odabranice vodili su Pa 
ređeni pomoćnici njezina poslanja : u 
nik još iz Lurda velečasni g. Pomian, edaatg» L- 
skih dogođaja otac Sampe i napokon glasoviti i- 
storik Lurda g. Laser. 4 

Lijepa je misao koja je kod sprovoda reko 
svijetu sakrivene redovnice, zaokupljala učenoga i- 
storika: Kad je žalobna povorka izišla iz kapele i 
izvela zaspalu djevicu u bijelom lijesu, činilo se njemu 
da odasvud čuje pučku pjesmu iz snježnih Pireneja 

ti narječju koje je i sama Ćospoja udostojala pozaj« 
miti od male Bernardice: 
»Neka uzdrhće svaka stazica 
Kad po njoj pođe mrtva djevica... 
Nek procvate svaka uzbrdica 
Kad njom pođe mrtva zaručnica...“ 


. Vlažan i živahan aprilski vjetrić pronosio je zvonke 


riječi narodne pjesme u dahu prirode dok su pre- 
nosili tijelo male redovnice u kapelu sv. Josipa u 
samostanskoj bašči. Mnoštvo naroda napunilo je sva 
dvorišta i sve terase velikoga samostana. 

U času Rad je trebalo zaliti i zapečatiti lijes, 
opazilo se da su udovi svete redovnice još uvijek 
potpuno gipki, kao da je živa. Ruke i nokti bijahu 
ružičasti; nije se opažala nikakva promjena, premda 
je iza smrti već prošlo nekoliko dana. Ravnatelj 
stolne crkve pozove komisiju koja je to sve utvr- 
dila, a osobito napadnu gipkost udova. 

Lijes ostade na stepenici oltara 'u spomenutoj 
kapelici dok su uredili posebnu raku za tijelo Go- 
spine miljenice. Dohk je lijes bio još ovako izložen, 
dođe jednog dana neko malo dijete od pet godina. 


. Bio je to mali Lujo Kote, milo djetešce, a u ruci 


mu kitica Rkrasuljka. Kleče dijete do lijesa i pobožno 
moljaše. Mama ga više puta pozvala: 

— Dođi, Lujo! 

— Čekaj, mama, još nisam svršio svoju molitvu 
— odgovaralo je dijete i molilo dalje. 

Napokon ustade i nježnom pobožnošću poreda 
krasuljke po lijesu u obliku malog vjenčića. Negdje 
se je sestra Marija Bernarda nasmiješila ovoj beza- 
zlenoj počasti, a dijete nije ni slutilo da je slažući 
to neugledno livadno cvijeće potpunim i pravim sim- 
8 

bolom ohkitilo bezazlenu, poniznu i čistu lurdsku 
pastiricu... 


* * 
* 


Odonda Bernardicu časte i zazivaju u pomoć 
mnogi i mnogi. Mole se i dobivaju po njezinu za- 
govoru velike pomoći duhovne i tjelesne. 

Dvadeset i pet godina iza njezine smrti, 20 
augusta 1908 skupilo se u kapeli kuće matice u Ne- 
veru više od dvije stotine redovnica koje su svršile 
duhovne vježbe, a sad će da održe prvu sjednicu 
procesa za beatifikaciju svoje male susestre S. M. 
Bernarde. Počinje proces, ili bolje, stroga crkvena 
ustanova o prikupljanju svjedočanstava o životu, 
krepostima, glasu svetosti i čudesima lurdske djevoj« 
čice, nazvane kasnije S. M. Bernarda Subiru. 

Proces je otpočeo, a do oRtobra 1909 obavio 
već 153 sjednice. Tada bi predan svetoj Kongrega- 
ciji za obrede. 

Kad se proces primakao svršetku, povede 22 
oktobra 1908 neverski biskup Gotej komisiju u ka- 
pelu sv. Josipa da izvadi i otvori lijes službenice 
Božje koji je tamo mirovao već od godine 1879. 
U komisiji bio je sam biskup, članovi suda i 
liječnici. 

Tijelo je nađeno potpuno cijelo i netaknuto. 
Nije bilo ni traga rastvaranju ili počecima trulenja. 
Glava se prignula malo nalijevo, ruke skrštene na 
prsima, a izražaj sjećao je na one mlade kršćanske 
djevice prvih vjekova u katakombama. I to sve iza 
trideset godina ! 

Dne 13 augusta 1915 počeo je proces u Rimu, 
a papa Pio X dozvoli poštivanje Bernardice pod 
naslovom ,časna“. 





115 


Mnogi će pomisliti da kod Bernardice nije tre 
balo postupati onako oprezno i točno kod procesa 
kako to Crkva čini kod ostalih svetaca. Ta zar ni- 
jesu Gospina ukazanja dostatan dokaz Bernardičina 
odabranja? Ne! Crkva je i kod nje postupala jedna- 
kom strogošću kao Rod ostalih svetaca. Osim mno- 
gih manjih čudesa dogodila su se dva velika i izvan 
svake sumnje ,prava“ čuda koja su uzeta u proces 
za kanonizaciju. Prvo je čudesno i iznenadno ozdrav- 
ljenje Mons. Le Metr-a, nadbiskupa u Kartagi koji 
je imao rak ranu na usnici, a drugo je ozdravljenje 
maloga neverskog ministranta kojemu je bio zgnje- 


* čen prsni koš. 


U svetoj godini 1925 uz silno slavlje bi pro- 
glašena Bernardica Subiru blaženom, a druge svete 
godine t. j. 1935 uz još veće slavlje čitave Francuske 
i cijeloga svijeta zaorila je bazilikom sv. Petra u 
Rimu Ranonizacija sestre Marije Bernarde. Ona po- 
sve siromašna pastirica iz ulice ,Mali jarak“ u Lurdu 
predana je svemu svijetu da je časti kao svetu Ber- 
nardicu, da joj podiže oltare i da pred njenim sli- 
kama služi sv. Misu. ' 

Ali neka vidimo kako su se Crkva i francuska 
domovina sjedinile da proslave to svoje odlikovano 
dijete! 

Na dan 8 prosinca 1955, dakle na blagdan 
Bezgrješne, bazilika sv. Petra u Rimu planula je u 
moru svijetla, tako da je bila pravi odraz sjajne i 
beskrajne vječnosti. Silno mnoštvo već ju je potpuno 
ispunilo. Posebne tribine već su zaposjeli odličnici. 
Tu je Rnez Fridrik-Kristijan od Saske, šest posla- 
nika raznih država, a u prvom redu Karlo Ru, pri- 
jazan i otmen gospodin, poslanik Francuske kod 


a Dok, 

Svete Stolice. Petnaest ministara i šest otpravnika 
= poslova zastupaju diplomatski zbor Vatikanskog gra« 
da. Dvadeset parlamentaraca stiglo je iz Francuske da 
novoj svetici iskažu počast njene domovine. 

Na donjim tribinama skupile se dvije obitelji 
Bernardičine: njezini rođaci, i njezine sestre po re- 
.dovničkom zvanju. Vidimo ovdje gospođu Subiru, 
udovicu brata svetičina Ivana, zatim nećake sveti- 
čine: Franju i Bernarda Subiru. 

Redovničku obitelj Bernardičinu zastupa ovdje 
generalna glavarica sa svojim vijećem te stotina i 
šezdeset neverskih sestara Roje su dohrlile ovamo 
iz svih kutova Francuske, iz ostalih država, pa čak 
i iz Japana. Kao delegacije raznih zavoda iz Fran- 
cuske i Italije kojima se pridružila i jedna skupina 
iz Tunisa, skupilo se ondje oko 250 sadašnjih i biv- 
ših učenica neverskih sestara. 

A Roliki je broj postiglo tek ono mnoštvo što 
se tiska u srednjoj lađi bazilike i pobočnim njenim 
lađama 2 Je li trideset tisuća ? Četrdeset tisuća ? Tko 
bi to znao! Sigurno je samo to da su ispunjena sva 
mjesta do posljednjega. Pa i to je elita! Elita Rima, 
Italije, cijeloga svijeta, a osobito Francuske koja je 
poslala deset tisuća hodočasnika. 

Veličanstvena i sjajna papinska pratnja razvi- 
ja se u potpunoj svojoj svečanosti. Malo Rada vi- 
djelo se toliko skupljenog episkopata: osamdeset i 
pet nadbiskupa i biskupa, osamnaest kardinala. 

Napokon ulazi Pijo XI na visini nosiljke, a ogrom- 
nom bazilikom odjeknu srebrne trube. Mnoštvo za- 
drhće i uskomeša se. Oduševljeni se povici javljaju, 
množe, postostručuju. Nad morem oduševljenja go- 
spoduje Papa, strogi i blagi, prolazi i blagosiva. 

Sada je sjeo na svoje prijestolje na dnu apside, 
a obred kanonizacije obavlja se u tišini uz napetu 
pažnju vjernika. 

Kardinal Laurenti, prokurator proglašenja pri- 
bliži se Papinu prijestolju. U njegovo ime zborni 
odvjetnik umoli papu tri puta, silno, silnije, najsilnije 
da Blaženu Mariju Bernardu Subiru upiše u imenik 
svetaca. 

Veliki Svećenik, sveti Otac umoli prisutne da 
zajedno sazivaju Svijetlo Božje u dušu njegovu. Ta- 
da počinje ganutljivo pjevanje Litanija sviju svetih 
i Dođi Duše. 

Napokon je došao čas da progovori nepogre- 
šivo proročište. Sva skupština je ustala. Pijo XI sje- 
deći na katedri kao učitelj i poglavar sveopće Cr- 
kve, u punini svoga svetog učiteljstva, izgovara, 
očito ganut, ali čvrstim glasom, formulu kanonizacije : 

»,Na čast Presvetoga i nedjelivoga Trojstva, 
za uzvišenje vjere katoličke i napredak religije ka- 
toličke, ugledom Gospodina našega Isusa Krista, bla- 
ženih apostola Petra i Pavla i Svojim; iza zrelog 
vijećanja i razmišljanja, iza kako smo često sazivali 
Božju pomoć, prema mnijenju časne naše braće kar- 
dinala svete rimske Crkve, patrijarha, nadbiskupa i 
biskupa, Mi glasujemo i prozivamo Svetom blaženu 
Mariju Bernardu Subiru, te je zapisujemo u imenik 
svetaca. U ime Oca i Sina i Duha Svetoga. Amen“. 

Sada se pretvara ceremonija u neopisivo slav- 
lje. Veliki svećenik ustaje i zapjeva Tebe Boga hva- 
limo a to prihvate sve one skupljene hiljade glaso- 
va. Ali ne samo one. Tebe Boga hvalimo zapjevaju 
i silni zvuci zvona sviju crkava grada Rima. Ali ni 
to nije dosta! Toj gromornoj zvonjavi pridruži se 

jeka iz daleke Francuske — zvonjava sviju crkava 
u Neveru i u Gospinu Lurdu. 

I da ne proliješ suzu sreće što si dijete tako 
dobre, tako čvrste, tako velike majke, katoličke Cr- 
Rvel... 

Iza Tebe Boga hvalimo odjekne po prvi puta 
stih: 

— Moli za nas sveta Marija Bernarda! 

A silnim žarom svi odgovaraju: 

— Da postanemo vrijedni obećanja Kristovih. 

Papa tada sam pjeva molitvu nove svetice. 

Već je skoro jedanaest sati kad počinje papin- 
ska misa. Obred se nastavlja u nesravnjivom dosto- 
janstvu, a prisutni miruju u dubokoj sabranosti pod 
dojmom veličine i tajne koja ih pronosi u nevidljive 
ljepote vječne ljubavi. 

Misa se svršila, a Veliki svećenik ulazi na no- 
siljku — Sedia gestatoria. Na glavi mu je tijara, znak 
kraljevstva, kraljevstva Kristova. I opet odjeknu sre- 
brne trube čiji se zvuci, premda zvonhki i jaki, gube 
u oduševljenju uzvika, ovacija i pljeskanja. Ne razli- 
kuje se više ništa nego kao ono Rad je bura naj- 
jača, pa čuješ samo jedan jaki, neodređeni vapaj. 
Taj se silni vapaj uzdiže, pojačava i daje tom silnom 
mnoštvu samo jedno srce koje snažno udara samo 
jednim Rkucajem: 

,Christus vincit, Christus regnat, Christus im- 
perat!... 

Veličanstvena ceremonija kanonizacije bi pro- 
duljena u crkvi Sv. Karlo ai Katinari, župi never- 
skih sestara u Rimu. To je bio pravi triumi, do- 
stojna jeka svečanostima u sv. Petru... Opet i opet 
valja da promatramo divnu harmoniju djela Božjih! 

U svetoj godini 1955, u devetnaestoj stogodišnjici 
Spasenja, stavlja sedamdesetpetgodišnjica  lurdskih 
ukazanja Bezgrješnu uz božanskoga Spasitelja da 
poljepša krunu Njegova otkupljenja. Bezgrješna pak 
na sam svoj blagdan uzvisuje na oltar onu kojoj 
je prije sedamdeset pet godina obećala sreću ,na 
drugom svijetu“. 

Uzvišeno je na oltar slabašno Subiruovo dijete, 
ponizna redovnica od Nevera, — otsada Sveta Ber- 
nardica! 


Drago dijete Subirua, pobožna pastirice, 
Ajde brzo oko Gave skupljat suhe grančice! 
Požuri se, dijete drago, nećeš dugo brati ih; 
Ona divna Gospa bijela 

Iz pećine Masabjela 

Sva će briga i milina 

Biti tvojih dana svih! 


»Nestalo me, iščezla sam u stotinu nabora, 
Kao kukčić među lišćem Marijina lovora... 
Suđe perem, sestre dvorim, bolesna sam, to je sve, 
U Neveru skrila sam se uz ostale ljubice...“ 


Sve uzalud, ljubičice, nema tebi skrivanja ; 

Našli smo te, jer si bila od svih malih najmanja! 
Našla te je Crkva sveta i Rreposne duše sve; 

Na oltaru ti je mjesto, Marijina ljubice! 

Ti se za nas moli Gospi, pjevaj s nama pjesmice, 
Jer pred Bogom velika si Sveta sad Bernardice! 











DEVET DANA SA BERNARDICOM 


PTO TT TT TT 


Htjeli bismo da se možemo diriti, 
obožavati i hvaliti Boga koji je iz- 
vršio u poniznom pirenejskom dje- 
tetu tako lijepih i velikih stvari. 
(Pijo XI) 


1 dan: Pobožnost k Mariji. 


Sveta Bernardice, ojačaj naše pouzdanje u sv. 
Djevicu, ti koja si bila sretna da Je vidiš ovdje do- 
lje; Rao ti, i mi se stavljamo pod Njezinu zaštitu da 
tako uvijek sačuvamo čistoću srca. 

Duhovna kitica: O božanska Majko našega 
Spasitelja, Tebe hvaliti, Tebe ljubiti, Tebi pjevati, to je 
početak neba (Sv. Bernardica). 


IL dan: Ljubav prema Bogu. 


Pomozi nam, o sv. Bernardice, da ljubimo uvi- 
jek vjerno i žarko svoga Boga komu sve dugujemo. 
Ta sveta ljubav neka nadahne sva djela našega ži- 
vota i neka se ona u njoj odrazuju. 

Duhovna hkitica: O Isuse, stavi u moje srce 
toliko ljubavi da se ono, njome napunjeno, slomi i 
tako dođe k Tebi (Sv. Bernardica). 


II dan: Poniznost. 


O sv. Bernardice, koju je Majka Božja oda- 
brala za svoju pouzdanu službenicu, jer Joj je jedno- 
stavnost tvoga srca bila osobito ugodna, učini da 
i mi ljubimo i izvršujemo kršćansku poniznost. 

Duhovna kitica: Sto se više ponizujem, više 
ću rasti u Srcu Isusovu (Sv. Bernardica). 


IV dan: Odanost u boli. 


Sv. Bernardice, koja si znala tako strpljivo i 
s toliko pouzdanja u Boga podnositi moralne pat- 
nje poradi prigovaranja kad si govorila o svojim 
razgovorima s Nebeskom Kraljicom i koja si trpjela 
tolike tjelesne patnje, udijeli nam tu istu pouzdanu 
odanost u životnim nevoljama. ' 

Duhovna kitica: Križ može sve da nadomjesti, 
a ništa ne može da nadomjesti. križa (Sv. Bernardica). 


V dan: Molitva. 


Nauči nas, o sv. Bernardice, da molimo Boga 
u svim nevoljama u kojima se možemo naći po 
posredovanju Njegove Božanske Majke kao što je 
to tebe naučila na Masabjelu sama Djevica Marija. 

Duhovna kitica: O kako si dobar, Gospodine 
onima koji Te traže, koji se bacaju u Tvoj naručaj 
oplakujući tu svoje svakidašnje nevolje (Sv. Bernar- 
dica). 


VI dan: Odanost u volju Božju. 


O sv. Bernardice, koja si bila tako poslušno 
sretstvo božanske volje izražene po Mariji, nauči 
nas da se vjerno pokoravamo Božjoj volji i da se 
podlažemo dragovoljno svemu što Ona zatraži od nas. 

Duhovna hkitica: Ja sam na svijetu samo da 
služim Bogu i spasem svoju dušu; primit ću sve iz 
Tvoje ruke, o moj Bože, uvjerena da neizmjerni do- 
bri otac ne može ožalostiti svoje djece (Sv. Ber- 
nardica). 





193 


VII dan: Milosrđe. 


Htjeli bismo da ti budemo slični, o sv. Bernar- 
dice, u tvojoj ljubavi prema Bogu i ljudima i da 
budemo Rao ti poslušno sretstvo Providnosti za do- 
bro našega bližnjega. 

Duhovna kitica : Nasljedovat ću dobrotu Isusovu 
i liječit ću rane, a ne ih zadavati. Milosrđe nadi- 
lazi sve kreposti (Sv. Bernardica). 


VIII dan: Pokora. 


O daj nam da razumijemo, o sv. Bernardice, 
kako je potrebno mrtvenje za oproštenje naših vla- 
stitih grijeha i za oproštenje grijeha naše braće pre- 
ma poruci koju si ti dobila od Nebeske Kraljice i 
nama je predala. 

Duhovna kitica: Pokora! Pokora! Pokora! 
(Presv. Djevica sv. Bernardici). 


IX dan: Unutrašnji život. 


Hoćemo kao ti, o sv. Bernardice da živimo 
pred pogledom Božjim i pogledom sv. Djevice. Po- 
daj nam milost da ti u tome budemo slični. 

Duhovna kitica: Duša u kojoj je razvijen du- 
hovni život, vidi Boga u svakoj stvari i sve joj po- 
maže da se sjedini s Njime; ona govori malo, nje- 
zina djela i njezine kreposti govore za nju (Sv. Ber- 
nardica). 


Molitva sv. Bernardici. 


O draga, mala svetice, odabrano dijete Nebe- 
ske Kraljice, ti koju je Nebeska Djevica htjela odli- 
kovati s 18 ukazanja u Masabjelskoj spilji, ti koju 
časti i poštiva sv. Crkva! Udijeli nam čisto srce, 

duboku poniznost, da mi kao ti, zaslužimo da je- 
dnoga dana promatramo Mariju, tu lijepu Djevicu 
koja je osvojila svu tvoju djetinju dušu. Zazivamo 
te s ljubavlju i pouzdanjem, o slatka Bernardice, 
prikaži našu molitvu Bezgrješnoj Mariji, našoj Go- 
spi Lurdskoj, našoj tješiteljici i našoj nadi. 

Molitva Roju je sastavila 

sveta Bernardica. 

O Marijo, moja dobra Majko, učini da svoju 
ljubav prema Isusu time posvjedočim da primam 
sve što će Mu se svidjeti da mi pošalje, onako Rako 
si Ti primila. 


Sveta Bernardice — moli za nas! 


ooo ooo 
Dopuštenjem duhovne oblasti nadbiskupije zagrebačke 
od 10 travnja 1957 broj 2951. Salis-Seewis, 








Slike (95) 


Kip Naše Gospe Lurdske u Spilji: ,Ja sam Bez- 
grješno Začeće“. Ova je slika vjerna fotografija Go- 
spina kipa u Lurdskoj Spilji — Bernardica u vrijeme 
Ukazanja — Izgled Masabjelske pećine sa spiljom u 
doba ukazanja godine 1858 — Roditelji svete Ber- 
nardice supruzi Subiru — Rodna kuća sv. Bernar- 
dice u Lurdu — Crtež mlina Lapaka — Bartre, Ber- 
nardičina ovčarnica. Ova ovčarnica i danas postoji 
te je vjerna slika njena — Bartre, kuća Bernardičine 
hraniteljice koja postoji i danas ondje u nepromje- 
njenom obliku — Lurdski župnik Pejramal — Očin- 
ska kuća Svetičina u Lurdu koju svaki hodočasnik 
posjeti — Gospino Ukazanje — Pogled na svetište 
Naše Gospe Lurdske uz rijeku Gavu — Spomenik 
svete lurdske pastirice u Lurdu od hRipara Mikelea 
u Parku Muzeja naše Gospe — Stari grad Lurd — 
Sestra Marija Bernarda — Neverski samostan — 
Svetičina postelja (desno označena sa znakom x). 
U toj je sobi 16 travnja 1879 ispustila svoju svetu 
dušu — Detalj spomenika (vidi posljednju sliku) — 
Mramorni spomenik svete sestre Marije Bernarde u 
dvorištu sestara neverskih — Počivalište Svetice u 
kapeli sv. Josipa u Neveru — Njen lijes — Zahvalni 
Lurd podigao je ,Svojoj Bernardici“ spomenik, koji 
prikazuje Bernardicu kao pastirče na povratku iz 
Bartrea u Lurd, godine 1954 (kipar Hartman iarhi- 
tekt Sajre). 

Pisac Svetičina životopisa koji je izrađen prema broj- 
nim, najnovijim i najboljim francuskim izvorima, prinosi 
ovaj svoj trud kao smjerni poklon Svetoj Lurdskoj Dasti- 
rici i nikako ne želi da se objelodani njegovo ime. A da 
je pisac jedna dobra i plemenita duša Božja — sve drage 
čitaoce ove knjige uvjerava 


Dobra štampa zadruga s o. j. Slav. Požega. 

Kip Naše Gospe Lurdske u Spilji 


»Ja sam Bezgrješno Začeće“ 






Bernardica u vrijeme Ukazanja 

Supruzi Subiru — roditelji svete pastirice 








Mlin Lapahka, crtež 











Bartre, kuća Bernardičine hraniteljice 

Gospino Ukazanje 

Stari lurdski grad 








Sveta Sestra Marija Bernarda Subiru 





Samostan u Neveru 





Svetičina postelja (desno x) u sobi gdje je 
16 IV 1879 usnula u Gospodu 

Never, Počivalište Svetice u kapeli sv. Josipa 

